ভারতের উত্তরপ্রদেশ, যেখানে ধর্ষণ হয় মুড়িমুড়কির দরে, সেখানেই জন্ম নিয়েছে চার লাখ নারীর সংগঠন- গুলাবি গ্যাং। তাদের উদ্দেশ্য একটাই, অন্যায়কারীর শাস্তি নিশ্চিত করা। সেটা তারা কীভাবে করেন? কীভাবে জন্ম গুলাবি গ্যাং এর?\nদেশে প্রত্যেকদিন যখন একটার পর একটা ধর্ষণের খবর শুনছি আমরা, আমরা বিপর্যস্ত হচ্ছি। আমরা কী করবো, আমরা জানি না। শ্বাপদের বিষাক্ত নিঃশ্বাস থেকে নিজেদের কীভাবে রক্ষা করবো, সে প্রশ্নেরও উত্তর নেই৷ রাষ্ট্রযন্ত্রও ঠুটোঁ জগন্নাথ হয়ে বসে থাকছে। তার মুখেও রা নেই। দেয়ালে পিঠ ঠেকে গেলে ঘুরে দাঁড়ানোই নিয়ম। এক্ষেত্রেও সময় এসেছে প্রতিবাদের। তবে সে প্রতিবাদের ক্ষেত্রে আমরা অনুসরণ করবো কাদের? সে নিয়ে বলছি। আমাদের এ প্রতিবাদ হতে পারে ভারতের 'গুলাবি গ্যাং' এর মতন। যারা খুব কম সময়ের মধ্যে পরিণত হয়েছে নির্যাতিত মানুষদেরই আস্থার প্রতীকে।\nভারতে ধর্ষণের পরিসংখ্যান ঠিক কতটা মর্মান্তিক পর্যায়ে আছে, তার বিস্তারিত বিবরণ দেবার আর কোনো প্রয়োজন আছে বলে মনে করি না। তবে বাংলাদেশের মতন ভারতও খুব একটা ভালো অবস্থানে নেই। কয়দিন আগেই উত্তর প্রদেশের দলিত সম্প্রদায়ের এক মেয়ে 'মনীষা বাল্মিকী'র ধর্ষণ ও তার লাশ তাড়াহুড়ো করে পুলিশের পুড়িয়ে ফেলার ঘটনায় বিক্ষোভে উত্তাল হয়েছে সারা দেশ। নির্ভয়ার ঘটনার সময়ে পুরো দেশ যেভাবে একাট্টা হয়েছিলো, সেরকমই হয়তো তীব্র আন্দোলন হতে যাচ্ছে সামনে। এরকম এক টালমাটাল এবং সংক্ষুব্ধ অবস্থার পরিপ্রেক্ষিতে ধর্ষণের বিরুদ্ধে প্রতিরোধ গড়ে তোলা খুবই গুরুত্বপূর্ণ তাই।\nযাই হোক, প্রসঙ্গান্তরে চলে যাচ্ছি। মূল কথায় আসি। ভারতের উত্তরপ্রদেশ বরাবরই ধর্ষণের নন্দনকানন। শুধুমাত্র এই অঞ্চলে যে পরিমাণ ও যে মাত্রার ধর্ষণ হয়েছে, তা ভাবলে চমকিত হবেন যে কেউই। শুধুমাত্র গত বছরেই উত্তর প্রদেশে ১৯৬৩ জন ধর্ষণ, ৭৯১০ জন অপহরণ ও ২২৪৪ জন নারী যৌতুকের দাবিতে নির্যাতনের শিকার হয়েছেন। যে অঞ্চলে ধর্ষণের এত রমরমা অবস্থা, গুরুত্বপূর্ণ বিষয় হচ্ছে, এই অঞ্চলেই আবার জন্ম হয়েছে কিছু বিপ্লবীর। হয়তো সময়ের প্রয়োজনেই। ব্রিটিশ বিরোধী সংগ্রামে নেতৃত্ব দেয়া বিপ্লবী ঝাঁসির রাণী লক্ষ্মী বাঈ, ডাকাত ফুলন দেবী এবং সাবেক মুখ্যমন্ত্রী মায়াবতীর মতো নারীরা তাদের সময়ে তাদের মত করেই শাসন করেছেন তাদের অঞ্চলকে। ঠিক সেই অঞ্চলেই জন্ম নিয়েছে 'গুলাবি গ্যাং' নামের এক সংগঠন। সাম্পাত দেবী পাল নামের এক মহিলার নেতৃত্বে।\nঅন্যায়ের বিরুদ্ধে বরাবরই লাঠি হাতে প্রস্তুত তারা\nগুলাবি গ্যাং এর জন্মঘটনা একটু অদ্ভুত। আশির দশক তখন। সাম্পাত দেবী পালের এক প্রতিবেশি তার স্ত্রী'কে তীব্রভাবে মারছিলেন। এটা দেখে সহ্য করতে না পেরে সাম্পাত গিয়ে লাঠি দিয়ে সেই লোকটিকে মারা শুরু করেন। লোকটি মাফ চেয়ে পার পায় সাম্পাতের আক্রমণ থেকে। তখনই সাম্পাতের মাথায় আসে, এভাবে সবাই ঐক্যবদ্ধ হয়ে যদি দমন করা যায় এসব অত্যাচারীদের, তাহলে বেশ ভালো হয়। অবিচারের বিরুদ্ধে বেশ শক্তপোক্ত এক ভিত্তিভূমি হয়। তিনি গড়ে তুললেন 'গুলাবি গ্যাং'। স্থানীয় সব নারীকে যুক্ত করলেন তিনি সেখানে। গড়ে উঠলো নারী আন্দোলনের এক দুর্বার কেন্দ্র। এই গ্যাং ছড়িয়ে পড়লো আশেপাশের এগারোটি জেলায়।\nএই সংগঠনের বর্তমান সংখ্যা চার লাখের বেশি\nগুলাবি গ্যাং এর ইউনিফর্ম গোলাপি শাড়ি এবং অস্ত্র লাঠি। যখনই কোথাও তারা অন্যায়ের খবর পান, চলে যান লাঠি নিয়ে সেই অন্যায়কারীকে শায়েস্তা করার জন্যে৷ ধর্ষণ, নারী নির্যাতন, বাল্যবিবাহ সহ সব অপকর্মের বিরুদ্ধেই সোচ্চার তারা। তবে প্রথমেই তারা কাউকে মারতে যান না। শান্তিপূর্ণ উপায়ে মীমাংসার চেষ্টা করেন প্রথমে। সমঝোতার চেষ্টা করা, মানববন্ধন-মিছিল-সমাবেশ করে অন্যায়ের বিরুদ্ধে কথা বলার চেষ্টা করেন। তাতেও কাজ না হলে তারা চরমপন্থা অবলম্বন করেন। মেরে ধরে অন্যায়কারীকে শুধরে দেন। গুলাবি গ্যাং'কে সমীহ করে রাজ্য সরকার এবং পুলিশও। তাদের সদস্য সংখ্যা এতই বেশি ও তারা এতই সাহসী, সমীহ করা ছাড়া উপায়ও নেই। এবং তারা বেআইনি কিছু করেনও না। তারা যা করেন, সেটা এলাকার সাম্যাবস্থার জন্যেই। মানুষের ভালোর জন্যেই।\nযেসব নারী নির্যাতনের স্বীকার হয়েছেন, সেসব নারী হতে পারেন 'গুলাবি গ্যাং' এর সদস্য। সবমিলিয়ে এই সংগঠনের সদস্যসংখ্যা চার লাখের বেশি। গুলাবি গ্যাং'কে কেন্দ্র করে সিনেমা, ডকুমেন্টারি হয়েছে। এ্যাওয়ার্ডও পেয়েছে এই সংগঠন। তবে 'গুলাবি গ্যাং' থেকে সবচেয়ে গুরুত্বপূর্ণ যে শিক্ষা দৃশ্যমান, একত্রিত হয়ে অন্যায়কে দমন করার শিক্ষা। নারী, যদি তর্কের খাতিরে ধরেও নেই তারা দুর্বল, তাতেও সমস্যা নেই। অনেকগুলো নারী একত্রিত হয়ে যখন অন্যায়ের বিরুদ্ধে লড়াই করবে, সাফল্য তখন আসবেই। আসতে বাধ্য। এবং এরকম গুলাবি গ্যাং গড়ে ওঠা উচিত প্রত্যেক পাড়া, প্রত্যেক মহল্লায়। যখন সরকার নিরাপত্তা দিতে পুরোপুরি ব্যর্থ, তখন নিজেদেরই এগিয়ে আসতে হবে নিজেদের অধিকার রক্ষার জন্যে।\nদেয়ালে পিঠ তো ঠেকেই গেছে। এবার ঘুরে দাঁড়ানোর পালা। এটাই সময়।\nগুলাবি গ্যাং উত্তর প্রদেশ ধর্ষণ সাম্পাত দেবী পাল


অবহেলা জীবন December 25, 20192Comments\n২৬ টি বিশ্বাস নিয়ে উক্তি ও বাণী বাংলা\n০১: কেহ বিশ্বাস করে, কেহ করে না। যে বিশ্বাস করে সেও সত্য-মিথ্যা যাচাই করে না, যে অবিশ্বাস করে সেও না। বিশ্বাস-অবিশ্বাসের প্রশ্নটা নির্ভর করে মানুষের খুশির উপর। (মানিক বন্দ্যোপাধ্যায়)\n০২: অথচ এই মাধবীই বলতো প্রায়ই বলতো স্মৃতি বলে কোনো কিছুই আমি বিশ্বাস করি না। (রুদ্র মুহাম্মদ শহীদুল্লাহ)\n০৩: যে বিশ্বাস করতে পারে, সে অর্জন করতে পারে। (মহাজাতক)\n০৪: বুদ্ধিমান মানুষ বুঝতে পারে কাকে সে বিশ্বাস করবে, এবং বন্ধু বানাবে। (জেন ম্যাকালিস্টার)\n০৫: সত্যিকার বিশ্বাস সব সময়ে ধীরে ধীরে গড়ে ওঠে। এর ফলাফল যদিও জাদুর মত, কিন্তু একে সময় নিয়ে গড়ে তুলতে হয়। (ম্যাক রিচার্ড)\n০৬: বিশ্বাস অর্জন করার জন্য তোমাকেও বিশ্বস্ত হতে হবে। এটা ছাড়া আর কোনও পথ নেই (এলিন পেরি)\n০৭: আমরা একটা অনিশ্চিত জগতে বাস করি। তুমি এমনি এমনি বলে দিতে পারবে না যে, একজনকে তুমি বিশ্বাস করতে পারো। তাকে এটা অর্জন করতে হবে। (সি.জে ক্রুজ)\n০৮: নিজেকে বিশ্বাস করো। ভয় হলেও নতুন কিছু চেষ্টা করার সময়ে পিছিয়ে যেও না। (হেলেনা এ্যাঞ্জেল)\n০৯: নিজের ওপর বিশ্বাস রাখার মানেই একজন মানুষ আত্মবিশ্বাসী। সে বিশ্বাস করে নিজের জন্য সঠিক সিদ্ধান্ত নেয়ার ক্ষমতা তার আছে। (কেভিন ম্যাকোমাস)\n১০: বিশ্বাসের ওপর ভিত্তি করে কোনও টিম গড়ে উঠলে তার সুফল সুদূর প্রসারী। পরস্পরের প্রতি বিশ্বাস একটি টিমের সব সদস্যকে তাদের পুরোটা দিয়ে কাজ করতে উ‌ৎসাহ দেয়। (এরিক পাওয়ারস)\n১১: বিশ্বাস করতে হলে এমন কাউকে বিশ্বাস করো, যার মধ্যে নীতি আছে, যার মুখের কথা ও হাতের কাজ। এক (জোডি ফ্লেন)\n১২: বিশ্বাস অর্জন করতে চাইলে স্পষ্ট ভাবে কথা বলো। এমন ভাবে, যেন মানুষ তা সহজেই বুঝতে পারে। (সংগৃহীত)\n১৩: একজন ভালো বন্ধু ও ভালো মানুষ হওয়ার প্রথম শর্ত হল বিশ্বাসী হওয়া। (জেন ফ্রেড. পি.এইচ.ডি, মনোবিজ্ঞানী)\n১৪: নিজেকে পুরোপুরি বিশ্বাস করতে গেলে প্রথম প্রথম ভয় করবে। কিন্তু জীবনের জন্য এটা খুবই জরুরী। (জিম ফিলিপস)\n১৫: অন্য যে কোনও সময়ের চেয়ে এখন মানুষের প্রতি মানুষের বিশ্বাস রাখা জরুরী। বিশ্বাস না থাকলে একজন নেতা তার অনুসারীদের সত্যিকার মানুষ বলে ভাবতে পারবে না (জেন ওয়ারিলু)\n১৬: বিশ্বাসী মানুষ অন্যদের চেয়ে বেশি সুখী হয়। অন্যরা তাদের বেশি পছন্দ করে, এবং তারা অন্যদের চেয়ে বেশি নীতি মেনে চলে (জয় কাগিল)\n১৭: বিশ্বাস অর্জন করা কঠিন, আর একবার তা ভেঙে গেলে আবার অর্জন করা আরও ১০ গুণ কঠিন। (কেভিন এ্যালেন)\n১৮: অন্য সব মানুষের চেয়ে বেশি নিজেকে বিশ্বাস করো। তোমার কি করা উচি‌ৎ, তা তোমার চেয়ে ভালো আর কেউ বুঝবে না। (ম্যাট মরিস)\n১৯: যদি মুখে বলো যে তুমি কিছু করবে, তবে অবশ্যই তা করো। কাজে হাত না দিলে আশপাশের মানুষ তোমার ওপর বিশ্বাস হারিয়ে ফেলবে (ব্রোক ব্লোহেম)\n২০: কেউ বিশ্বাস ভঙ্গ করার পর যদি সরাসরি দোষ স্বীকার না করে অজুহাত দেখায় – তবে সেই মানুষকে আর কখনও বিশ্বাস করো না (সংগৃহীত)\n২১: প্রত্যেককে বিশ্বাস করা বিপদজনক, কিন্তু কাউকে বিশ্বাস না করা আরো বেশী বিপদজনক। (আব্রাহাম লিংকন)\n২২: আমরা যা শিখছি তা যদি আমাদের বিশ্বাসের উপর কোন প্রভাব ফেলতে না পারে, আমাদেরকে আল্লাহর কাছাকাছি নিয়ে যেতে না পারে, আমাদের বিশ্বাসকে আরো মজবুত করতে না পারে তাহলে এর অর্থ হচ্ছে আমাদের উদ্দেশ্যে, নিয়্যতে ভুল আছে (ড. আবু আমিনাহ বিলাল ফিলিপস)\n২৩: বিশ্বাস জীবনকে গতিময়তা দান করে, আর অবিশ্বাস জীবনকে দুর্বিষহ করে তোলে। (জন মিলটন)\n২৪: ক্ষমা ও ভালোবাসা অর্জনের চেয়ে বিশ্বাস অর্জন করা কঠিন। (সংগৃহীত)\n২৫: বিশ্বাসের কারণেই আমরা এক পায়ের পর আরেক পা সামনে বাড়াই (লেয়ানা ভেনজান্ট)\n২৬: কিছু কিছু সময় আসে যখন আমরা বিশ্বাস ও অবিশ্বাসের সীমারেখায় অবস্থান করি। তখন আমরা একই সঙ্গে দেখতে পাই ও পাই না। বুঝতে পারি ও পারি না। অনুভব করতে পারি ও পারি না। সে বড় রহস্যময় সময়। (হুমায়ূন আহমেদ)\nTags: Ukti o bani\nকিছু কিছু সময় আসে যখন আমরা বিশ্বাস ও অবিশ্বাসের সীমারেখায় অবস্থান করি। তখন আমরা একই সঙ্গে দেখতে পাই ও পাই না। বুঝতে পারি ও পারি না। অনুভব করতে পারি ও পারি না। সে বড় রহস্যময় সময়


ভূতের সঙ্গে যৌনমিলন! ইতিহাস কি বলছে দেখুন… – আওয়ার নিউজ\nভূতের সঙ্গে যৌনমিলন! ইতিহাস কি বলছে দেখুন…\nপশ্চিমা দেশগুলোতে দীর্ঘকাল ধরেই প্রেতাত্মা বা পরাবাস্তবতা নিয়ে নানারকম লেখালেখি হচ্ছে, হচ্ছে আলোচনা-সমালোচনা। আর প্রেতাত্মার সাথে যৌনমিলনের ধারণাও এই আলোচনার অন্তুভুক্ত। হলিউড হরর মুভিতেও এমনটা দেখা যায়। সাহিত্যেও এর চর্চা লক্ষ্য করা গেছে। জেনে নেয়া যাক এ বিষয়ে ইতিহাস কি বলছে-\n– কোনো কোনো গবেষক বলেন, মানুষের সঙ্গে ছায়ালোকের বাসিন্দাদের শরীরী সম্পর্কের ধারণা অতি প্রাচীন। এমন ঘটনার উল্লেখ পাওয়া যায় প্রাচীন ইহুদি-খ্রিস্টান ঐতিহ্যে। বাইবেলের জেনেসিস পর্বে সাপ-রূপী শয়তানের সঙ্গে ইভের ‘মিলন’ এবং তা থেকে কেইন-এর জন্মকে তাঁরা এর উদাহরণ হিসেবে বর্ণনা করেন। এর পরেও বাইবেল এমন অসংখ্য সম্পর্কের কথা জানায়, যেখানে এক পক্ষ মানুষ হলেও অন্য পক্ষ কিছুতেই মানুষ নয়।\n– চতুর্দশ শতক নাগাদ ইউরোপে রীতিমতো উৎসাহের সঙ্গে চর্চিত হতে শুরু করে ডাইনিবিদ্যা। এই বিদ্যার চর্চাকারীরা মূলত ছিল ‘শয়তান’-এর উপাসক। এদের একাংশের বিশ্বাস ছিল, এই পার্থিব জগতেই শয়তানের সঙ্গে মিলিত হওয়া যায়। এবং সেই মিলন রীতিমতো শরীরী। প্রখ্যাত চিত্র পরিচালক রোমান পোলানস্কি তাঁর ‘রোজমেরি’জ বেবি’ ছবিতে বিংশ শতকের এক শয়তান উপাসক সম্প্রদায়কে দেখিয়েছেন। যাদের প্রভাবে ছবির নায়িকা ‘শয়তান’-এর দ্বারা গর্ভবতী হয়ে পড়ে। শয়তান উপাসনার অন্যতম উপাচারই ছিল অবাধ যৌন সংসর্গ।\n– মধ্যযুগ থেকে ১৮ শতক পর্যন্ত ডাইনি বা শয়তান উপাসকদের রমরমা চালু ছিল। এর মধ্যেই ঘটেছে এই সব সম্প্রদায়ের বিরুদ্ধে ক্যাথলিক চার্চের অভিযান। মারা পড়তে হয়েছে বিস্তর নিরপরাধ মানুষকেও। তার মধ্যেই যারা চর্চা চালানোর, তারা চালিয়ে যায়। ১৮ শতকের দ্বিতীয়ার্ধে ‘যুক্তির যুগ’ শুরু হলে এই সব প্যারানর্মাল কাণ্ড-কারখানা খানিকটা ধামাচাপা পড়ে। কিন্তু ১৮৯৭ নাগাদ ব্রাম স্টোকারের যুগান্তকারী উপন্যাস ‘ড্রাকুলা’ প্রকাশিত হলে দেখা যায়, ‘আনডেড’ ভ্যাম্পায়াররা রীতিমতো সিডিউস করছে রক্তমাংসের জোনাথন হার্কারকে। আবার সাম্প্রতিক ‘টোয়ালাইট’ সিরিজে ভ্যাম্পায়ার এবং রক্তমাংসের মানুষের যৌনমিলনে শিশুর জন্মও ঘটে।\n– ইন্টারনেটজুড়ে প্যারানর্মাল ব্লগাররা লিখেই চলেছেন তাদের অতিলৌকিক এনকাউন্টারের অভিজ্ঞতা। তার অন্তত ৩০ শতাংশে থাকে যৌনতার কথা। কিন্তু আজ পর্যন্ত এই বিশ্বাসের পেছনে যৌক্তিক কোনো ব্যাখ্যা পাওয়া যায়নি।\nঅন্যরকম সংবাদ Comments Off on ভূতের সঙ্গে যৌনমিলন! ইতিহাস কি বলছে দেখুন… সংবাদটি প্রিন্ট করুন\n« ডিভোর্সের জন্য ১৫ কোটি চেয়েছেন মালাইকা! (পূর্বের সংবাদ)\n(পরের সংবাদ) বিশ্বে মাত্র ২০ লাখ মানুষের হাতে আছে যে চিহ্ন »


প্রতিটি কাজে সময়ের হেফাজত – IslamInLife বাংলা\nAugust 10, 2016 February 18, 2021 IslamInLife 4174 Views4Comments min read\nসময়ের হেফাজত সহজ। যদি সেটা আমরা বুঝি। ‘সেটা’ বলতে কী বোঝানো হয়েছে? – এটা আগে বোঝা দরকার। দুটি বিষয় প্রধান। প্রথমত: সময়ের গুরুত্ব। দ্বিতীয়ত: কিভাবে সময়ের কদর, অর্থাৎ তার সুষ্ঠু ব্যবহার করব, তা জানা।\nঅল্প কথায় বলার চেষ্টা করা হচ্ছে। সময়ের গুরুত্ব নিয়ে এখানে আলোচনা উদ্দেশ্য নয়। কিভাবে সময়ের সুষ্ঠু ব্যবহার করা যায়, তার একদমই মৌলিক একটি আলোচনা করা উদ্দেশ্য। আল্লাহ তা’আলা আমাদের সবাইকে তাঁর সন্তুষ্টি সহকারে আমলের তৌফিক দিন।\nদুটি বিষয় সামনে রাখুন:\nপ্রতিটি কাজ আল্লাহর সন্তুষ্টিকে সামনে রেখে করুন।\nপ্রতিটি কাজ সুন্নত অনুযায়ী করুন।\nপ্রথম বিষয়টি মোটামুটি সহজেই সবাই বুঝি, আলহামদুলিল্লাহ ! কাজ শুরুর পূর্বেই একটু চিন্তা করুন: আমি যে কাজটি করছি তাতে আমার মাওলা ও মালিক রাজি আছেন তো? (কাজটি অবশ্যই কোন গুনাহের কাজ নয়) আমি কেবল তাঁর সন্তুষ্টির জন্যই কাজটি করার সাধ্য অনুযায়ী চেষ্টা করছি। (আর ‘এখন’ এই কাজটি করাও যায়। কারো তাতে কোন কষ্টও হবে না ইনশাআল্লাহ, অন্যের কোন হক নষ্ট হবে না)\nদ্বিতীয় বিষয় হল, প্রতিটি কাজে অন্তত নিম্নোক্ত কাজগুলো সুন্নত ও আদবের মধ্যে পড়ে:\nবিসমিল্লাহ ও দরূদ শরীফ পড়ে শুরু করা\nআল্লাহ তাআলার কাছে কাজের সহজতা ও পরিণতির সুফল চাওয়া\nকাজটি ধীরে-সুস্থে করা\nকাজটি যথাযথভাবে করার চেষ্টা করা: এই একটি কথার মধ্যে অনেক কিছু! নিয়ম-শৃঙ্খলার সবকিছু এরঁ মাঝে\nএস্তেগফার ও শোকরের সাথে কাজটি শেষ করা\nএভাবে কিছুদিন মশক্ তথা অনুশীলন করলে দেখবেন প্রতিটি কাজে কত বরকত হয় ও সময়ের হেফাজত কত সহজ হয়ে যায়।\nহে আল্লাহ! তুমি তৌফিক দান কর। আমীন।\n← Previous ফেতনা: তার রূপ ও সে সময় করণীয়: ৮\nফেতনা: তার রূপ ও সে সময় করণীয়: ৯ Next →\nAugust 3, 2016 IslamInLife 0\nJune 6, 2018 IslamInLife 1\n4 thoughts on “প্রতিটি কাজে সময়ের হেফাজত”\nGreat! May Allah reward you.


ইয়াহিয়া জবাব দাও - যুদ্ধদলিল\nইয়াহিয়া জবাব দাও\nআগা মোহাম্মদ এহিয়া খান, আপনাকে একটা প্রশ্ন করতে চাই।\nআমার সওয়াল খুব ছোট। ইচ্ছে করলে এক কথায় জবাব দিতে পারেন। আপনাকে জিজ্ঞেস করি, ১৯৭০ সনে আপনি ইলেকশন কেন দিয়েছিলেন? একদম সোজা জবাব দেবেন। সাফ, সাফ। তালিবালি করবেন না। কারণ, আপনার খাসলৎ আমাদের জানা আছে। খালি আপনার নয়, পাঞ্জাবে যত ইসলামের চ্যাম্পিয়ান আছে, সকলের খাসলৎ আমাদের জানা। সাংবাদিক হিসেবে আপনার সঙ্গে সফর করবার বদনসীব বা খোশ-নসীব আমার হয়েছে। বেলা এগারোটা না বাজতে আপনার ছাতি শুকিয়ে যায়, আপনার বড় পেয়াস লাগে। আপনার তেষ্টা আবার সাধারণ পানিতে যায় না। পেগের পর পেগ হুইস্কি জরুরৎ হয়।তাই বলছি সাফ-সাফ জবাব দেবেন। বাংলাদেশের মানুষের চোখে অনেক ধুলো দিয়েছেন, আর তা চেষ্টা করবেন না।\nআসুন, আসুন, আগা মোহাম্মদ ইয়াহিয়া খান, এবার ঢুক করে জবাবটা বলে ফেলুন, আপনি নির্বাচন বা ইলেকশান কেন দিয়েছিলেন?\nএখন মনে হচ্ছে আপনি নির্বাচনের মানে জানতেন না। ইলেকশান মানে জনগণের রায়। তখন বাংলার মানুষ কী চেয়েছিল? দেশের সাচ্চা জনপ্রতিনিধিদের হাতে ক্ষমতা ফিরে আসুক। ইলেকশানের ফল বেরুনোর পরই আপনি বললেন, শেখ মুজিব পাকিস্তানের ভাবী প্রধানমন্ত্রী। সুতরাং আপনার যে জনগণের রায়কে সম্মান দেওয়ার ইচ্ছা ছিল, তা বোঝা যায়। আর কথাটা আপনি মুখ দিয়ে বলেননি আর কোন জায়গা দিয়ে বাতাসে বের করেছিলেন? তার প্রমাণ তখন ছিল না। আপনি মুখই ব্যবহার করেছিলেন।\nতবে ওয়াদার খেলাফ করলেন কেন আগা মোহাম্মদ এহিয়া খান? তার ফলাফল কি আপনি জানেন না? জেগে ঘুমাচ্ছেন? আপনার নাম নারীঘাতী, শিশুঘাতী- অন্ধকারে আগুন-লাগানো চণ্ডাল নামে দুনিয়ায় পরিচিত যারা বেঁচে আছে, তারা নিজের বাপ-দাদার বাস্তভিটা থেকে খারিজ। আর কোথাও মাথা গোঁজার ঠাই খুঁজে হয়রান। তাদের বুকফাটা আহাজারী, দুর্দশা-সব আপনার ওয়াদা খেলাফের ফল।\nঅথচ নির্বাচন বা ইলেকশানের পর কী আপনি বগল বাজাননি? নিজের ঈমানদারী দুনিয়ার কাছে জানাতে বুক টান টান করে ফুলিয়ে দাঁড়াননি? আপনার বোধ হয় খেয়াল নেই? একটু শলা দিয়ে উস্কে দিচ্ছি। আপনার প্রচার বিভাগের পুস্তিকা মানে ছোট কেতাব -Election in the world’s third largest democracy- “দুনিয়ার তৃতীয় বৃহত্তম গণতান্ত্রিক রাজ্যে নির্বাচন” এর পাতায় পাতায় কী নিজের সাফাই গাননি? বইটা এবার\nখুলে দেখুন। বাংলা তর্জমা করে বলছি, কান খুলে শুনুন দেখিঃ সেনাবাহিনী সাধারণত বেসামরিক শাসনভার গ্রহণ করে সমস্ত গণতান্ত্রিক অধিকার ছিনিয়ে নেয়। এই নির্বাচন ঠিক নাটকীয়ভাবে তার বিপরীত। প্রেসিডেন্ট ইয়াহিয়া খান জনগণের কাছে তার কথা, প্রতিশ্রুতি, ঈমান ঠিক রেখেছেন, স্বাধীন এবং ন্যায্য নির্বাচন অনুষ্ঠিত হওয়ার পর জনগণের নির্বাচিত প্রতিনিধিদের কাছেই তিনি ক্ষমতা ফিরিয়ে দেবেন।”\nশুনলেন ত? আপনার প্রচার বিভাগের কেতাব এ কথা বলছে। আরো জানিয়েছে, ঐ বইয়ের দ্বিতীয় পাতা C-TGF, “The Election results underlined the political maturity, sound commonsense and practicality of the average voter……Parties preching regionalism, tribalism, racialism and religious Bigorty have been short shrift. অর্থাৎ “এই নির্বাচন থেকে বোঝা যায়, জনসাধারণ রাজনৈতিক দিক থেকে কত পাকা। তাদের সাধারণ জ্ঞান কত খাঁটি। যেসব পার্টি আঞ্চলিক, বর্ণবিদ্বেষ, ধর্মীয় গোঁড়ামির কথা বলেছে, সাধারণ মানুষ তাদের তওবা করার সময় পর্যন্ত দেয়নি।\nএরপরও কী আপনি বলতে পারেন শেখ মুজিব দেশকে বিচ্ছিন্ন করতে চেয়েছিল? যা ঘটছে সব হিন্দুদের কারসাজি? সব গণ্ডগোল ভারতের ফন্দী- এসব ধুয়া আপনি তুলতে পারেন? না তোলার কোন সুযোগ আছে, আগা মোহাম্মদ ইয়াহিয়া খান?\nআজ সর্বদা আমানুল্লাহ খান যে বাংলাদেশে আপনার জনসংযোগ-অফিসার, তিনিই তা ঐ পুস্তিকা লখেছিলেন তার দপ্তর থেকে প্রকাশিত।\nসর্দার আমানুল্লাহ পাঠানের বাচ্চা। তাকেও আপনি ঝুটটা বানিয়ে ছেড়েছেন। এ-ই ঘটে দুনিয়ায়। মিথ্যেবাদীর সঙ্গে যে বসবাস করে, সেও সিথু্যকে পরিণত হয়। সঙ্গ দোষ।\nইয়াহিয়া, জাবব দাও, তুমি কেন ওয়াদা খেলাপ করলে?\n(শওকত ওসমান রচিত)


SEO ফ্রেন্ডলি আর্টিকেল কিভাবে লিখবেন?[TOP-10 TIPS] - ইপ্রশ্ন ডটকম\n06 সেপ্টেম্বর 2021 বিভাগ পূনঃনির্ধারিত করেছেন Belal\nআপনি ভালো আর্টিকেল লেখেন এর মানে এই নয় যে আপনার ব্লগে ভালো ট্রাফিক আসবে । ব্লগে যে আর্টিকেল লিখেছেন ওতে ট্রাফিক আসার জন্য আপনার পোস্টটি Google এ Rank হওয়া খুবই জরুরি ।এর জন্য আপনার পোস্টের আর্টিকেল টি SEO Friendly হওয়া খুবই জরুরি। যাতে Google বুঝতে পারে আপনি যে আর্টিকেল লিখছেন ওটা কোন টপিক এর উপর base করে ।\nযদি আপনি আপনার সাইটকে গুগলের টপ পজিশনে দেখতে চান তাহলে আমাদের এই পোস্টটি অবশ্যই মনোযোগ সহকারে পড়ুন তাহলে চলুন জেনে নেই আপনি আপনার ব্লগে SEO ফ্রেন্ডলি আর্টিকেল কিভাবে লিখবেন।\nSEO Friendly আর্টিকেল কি ?\nফ্রেন্ডস SEO Friendly আর্টিকেল হচ্ছে আপনার ব্লগের আর্টিকেল টিকে Google এ Rank করা ।অর্থ্যাৎ Google যেন বুঝতে পারে আপনি কোন টপিক এর উপর আর্টিকেল লিখছেন সেই অনুযায়ী আপনার আর্টিকেল টির র্যাংক Decide করা ।\nফ্রেন্ডস ওয়ার্ডপ্রেস এ আর্টিকেল SEO Friendly লেখার জন্য বিভিন্ন ধরনের Plugin আছে ।যেগুলো সাহায্যে আপনি সহজে আপনার আর্টিকেল টিকে SEO Friendly বানাতে পারবেন ।\nPlugins এর মধ্যে কিছু Pre-define code থাকে যেগুলো বলে দিবে SEO Friendly আর্টিকেল বানানোর জন্য কোন...আরো পড়ুন\n08 সেপ্টেম্বর 2021 "ফ্রিল্যান্স এবং আউটসোর্সিং" বিভাগে জিজ্ঞাসা করেছেন নামবিহীন ব্যাক্তি\nDigital marketing, Graphics Design, App Development, AutoCad, freelancing Course কিভাবে ফ্রিতে ডাওনলোড করবো?\n29 অগাস্ট 2021 "ফ্রিল্যান্স এবং আউটসোর্সিং" বিভাগে জিজ্ঞাসা করেছেন নামবিহীন ব্যাক্তি\nকেউ আমাকে একটি সাইট তৈরি করে দিতে পারবেন?\n25 জুলাই 2021 "ইন্টারনেট" বিভাগে জিজ্ঞাসা করেছেন লামিম রহমান (41 পয়েন্ট)\nআজকের ভিজিটরঃ 2808\nমোট ভিজিটরঃ 948621


The Kashmir Files Review: Anupam Kher is the soul of this gut-wrenching film | Sangbad Pratidin\nThe Kashmir Files Review: বিতর্ক পেরিয়ে কাশ্মীরি পণ্ডিদের দুঃখের কাহিনি তুলে ধরতে পারল ‘দ্য কাশ্মীর ফাইলস’?\nPublished by: Suparna Majumder | Posted: March 11, 2022 8:54 pm| Updated: March 11, 2022 8:54 pm\nনির্মল ধর: বছর দুই আগে বিধু বিনোদ চোপড়া ‘শিকারা’ নামে একটি ছবি বানিয়েছিলেন। যেখানে শ্রীনগর থেকে কাশ্মীরি হিন্দু পণ্ডিতদের বিতাড়নের ঘটনটি ঠাঁই পেয়েছিল। সেই সঙ্গে একটু মিষ্টি প্রেমের গল্পও রেখেছিলেন। হিন্দু পণ্ডিতরা বিতাড়িত হলেও, স্থানীয় অধিকাংশ মুসলমান সম্প্রদায়ের মানুষরা যে সেই ঘটনার নেপথ্যে নেই সেটাও বুঝিয়ে দেওয়া হয়েছিল। কিন্তু এবার বিবেক অগ্নিহোত্রী ‘দ্য কাশ্মীর ফাইলস’ (The Kashmir Files) নামে যে ছবিটি তৈরি করেছেন, সেখানে রয়েছে প্রায় তিন দশক আগের ঘটনার প্রকৃত সত্য।\nছবির ভিত সরকারি সংগ্রহশালায় বন্দি করে রাখা ‘কাশ্মীর ফাইলস’ নামের বিস্ফোরক নথি।\nএই নথির উপর ভিত্তি করেই নানা চরিত্র ও ঘটনা তুলে এনে সিনেমার পর্দায় দেখিয়েছেন পরিচালক। ১৯৯০ সালের পয়লা জানুয়ারি সমগ্র কাশ্মীরে (Kashmir) যে পাঁচ হাজার হিন্দু পণ্ডিত ব্রাহ্মণদের গণহত্যা সংঘটিত হয়েছিল – সেই ‘আজাদি’কামী জেহাদিদের সহিংস স্লোগান ছিল ‘রালিব’, ‘গালিব’ ও ‘চালিব’ যার সোজা সাপটা অর্থ – “জেহাদি হও, না হয় মরো, নইলে কাশ্মীর ছাড়ো।” সরকারি হিসেবে নিহতের সংখ্যা মাত্র দু’হাজার, কিন্তু প্রকৃত সংখ্যা ৫ থেকে ৬ হাজার।\nছবিতে দেখানোও হল অস্ত্র-শস্ত্র নিয়ে জেহাদিদের হিংস্র স্লোগান “কাশ্মীর শুধু কাশ্মীরি মুসলমানদের, এখানে থাকতে হলে আজাদিকে সমর্থন করো, নইলে কাশ্মীর হবে হিন্দু পুরুষহীন, শুধু হিন্দু মহিলারা থাকবেন। বাড়ি, ঘর জ্বালিয়ে, পুলিশ সেনাদের পোশাক পরে নাদিমার্গে ২৪ জন কাশ্মীরি পণ্ডিতকে জবাই করেছে তথাকথিত জেহাদিরা। বিবেক অত্যন্ত সাহসের সঙ্গেই ঘটনাগুলোর হিংস্রতা ও ভয়াবহ মুহূর্তগুলো ক্যামেরায় তুলে ধরেছেন।\nবিরতির ঠিক আগে গাছে গাছে পণ্ডিতদের মৃতদেহ ঝুলিয়ে রাখার মতো নৃশংস দৃশ্য দেখলে কষ্ট হয়, দুঃখ হয়, বিরক্ত লাগে, রাগ হয়।\n[আরও পড়ুন: ‘বাহুবলী’র সাফল্যের সঙ্গে কি ‘রাধে শ্যাম’ পাল্লা দিতে পারবে? জবাব দিলেন প্রভাস]\nকাহিনির কেন্দ্রবিন্দু প্রবীণ পণ্ডিত পুষ্করনাথ (অনুপম খের)। তাঁরই পরিবার, মেয়ে, ছেলে খুন হয়। একমাত্র ছোট নাতি কৃষ্ণ(দর্শন) বেঁচে থাকে। পুষ্করকে আশ্রয় নিতে হয় উদ্বাস্তু ক্যাম্পে। ৩২ বছর পর দাদুর চিতাভস্ম শ্রীনগরের পরিত্যক্ত বাড়িতে পৌঁছতে তার সঙ্গে আসে দাদুর চার বন্ধু, দু’জন পুলিশকর্তা(মিঠুন চক্রবর্তী ও পুণীত ইসার), একজন সাংবাদিক, আর একজন প্রতিবেশী। কৃষ্ণের সঙ্গে এঁদের কথোপকথনের মধ্য দিয়েই অতীত ও বর্তমান উঠে আসে।\nবিবেকের চিত্রনাট্য শুধু স্বাধীন কাশ্মীর পাবার হিংস্র আন্দোলন দেখায়নি, দেখিয়েছে বিভিন্ন রাজনৈতিক দল, মানবতাবাদী গোষ্ঠী, নরম ও চরমপন্থীদের সুবিধাবাদী কাজকর্মও। সুবিধা ভোগ করার জন্য ‘আজাদি আন্দোলন’ জিইয়ে রাখার বিষয়টিও বাদ যায়নি।\nএকসময় কাশ্মীরে অধিকাংশ সরকারি উচ্চপদে কাজ করেছেন শিক্ষিত হিন্দু পণ্ডিতরা। মুসলমানদের রাগের অন্যতম কারণও তা দেখানো হয়েছে। একটাই অস্বস্তি, অতীতের ঘটনা যেভাবে দেখানো হয়, বর্তমানেও দৃশ্যের অন্তত লোকেশনের তেমন পরিবর্তন ক্যামেরায় উঠে আসে না। ভিজ্যুয়ালের জোর নাটকীয়তায়, ঘটনার তীব্রতায়।\nশ্রীনগর থেকে সাংবাদিকের পাঠানো সব খবর প্রকাশ পায় না সরকারি নিয়মের বেড়াজালে। তা স্বীকারও করে নেওয়া হয়। যখন এক বন্ধু বলে ওঠেন, “মিথ্যা খবর প্রচারের চাইতে সত্য খবর লুকোনো আরও বড় অপরাধ।” এখন তো সংবাদপত্র ও টিভির পর্দায় সত্য খবর খুঁজে পাওয়া মুশকিল, মিথ্যার প্রচার শুধু। প্রচার মাধ্যমের এমন অবনতির দিকে সরাসরি আঙ্গুল তোলার জন্য ধন্যবাদ। তবে হ্যাঁ, প্রায় তিন ঘণ্টার এই ছবিকে আড়াই ঘণ্টা পরিধিতে আটকাতে পারলে পরিচালকের বক্তব্য আরও তীব্র ও তীক্ষ্ণ হতে পারত। ভূস্বর্গ কাশ্মীর যে এখন প্রায় ভূ-নরকে পরিণত। ৩৭০ ধারা বিলোপের পর সেখানে কি সত্যিই শান্তি ফিরেছে? সেটা জানতে পারলে ভাল লাগত।\nপ্রকৃতির অকৃপণ সৌন্দর্য যে কাশ্মীরকে মনোহারী করে, এখন সেখানকার অবস্থা কেমন বড় জানতে ইচ্ছে করে। বিবেক (Vivek Agnihotri) সেদিকে একটু আলোকপাত করতে পারতেন। আবার ক্ষমতাপ্রিয় উঠতি মানবাধিকার কর্মী রাধিকার(পল্লবী যোশী) বিশ্ববিদ্যালয়ের নির্বাচনে কৃষ্ণকে জুড়ে দেওয়ার কাজটি অস্পষ্ট রইল। তবে এই ছবি কাশ্মীরের বাস্তব তুলে আনার কাজে ঈর্ষণীয়ভাবে সফল। পুষ্করের চরিত্রে অভিনয় করে বিবেকের এই কাজটি অনেকটাই সহজ করে দিয়েছেন অনুপম খের (Anupam Kher)। তাঁর কিঞ্চিৎ রোগাটে বিধ্বস্ত চেহারার সঙ্গে প্রাণভোমরা হয়ে উঠেছে দুর্দান্ত অভিনয়। এমনকী আমাদের প্রিয় মিঠুন চক্রবর্তী (Mithun Chakraborty) পুলিশ অফিসার ব্রহ্ম দত্তর চরিত্রে বেশ ব্যক্তিত্ব এবং আধিপত্য নিয়ে অভিনয় করেছেন।\nজেহাদি বিটুর চরিত্রে চিন্ময় মান্ডলেকার, রাধিকার ভূমিকায় পল্লবী যোশী-সহ ছোট-বড় সব চরিত্রের শিল্পীরাই সুন্দর কাজ করেছেন। আসলে এই ছবি স্পষ্ট করেই বলে দেয়, বাণিজ্যিক ছকের বাইরে সিনেমার অন্য একটা সামাজিক ভূমিকা আছে, থাকে, থাকা উচিত। বিবেক বিবেকের ডাকে সাড়া দিয়েই বানিয়েছেন এই সামাজিক দলিল, যেটি শুরুর আগে বিধিবদ্ধ সতর্কীকরণ “ছবির চরিত্র ও ঘটনা সব কাল্পনিক, বাস্তবের সঙ্গে মিল থাকলে সেটা কাকতালীয়” এমন কার্ডটি দেখানো হয়নি।\nছবি – দ্য কাশ্মীর ফাইলস\nঅভিনয় – অনুপম খের, মিঠুন চক্রবর্তী, দর্শন কুমার, পল্লবী যোশী, চিন্ময় মাণ্ডলেকর, প্রকাশ বেলাওয়াড়ি, পুণীত ইসার\nপরিচালনায় – বিবেক অগ্নিহোত্রী\n[আরও পড়ুন: ২০ কোটি টাকার বিনিময়ে বিয়ে করতে চাইলেন অনুরাগী! কী প্রতিক্রিয়া কার্তিক আরিয়ানের?]\nবিবেক অগ্নিহোত্রী পরিচালিত 'দ্য কাশ্মীর ফাইলস' ছবিতে রয়েছে প্রায় তিন দশক আগের ঘটনার প্রকৃত সত্য।\nছবির ভিত সরকারি সংগ্রহশালায় বন্দি করে রাখা 'কাশ্মীর ফাইলস' নামের বিস্ফোরক নথি।


বাড়িতে বাড়ছে ইন্দুট: কিভাবে যত্ন নিতে হবে, প্রথম দিন থেকে কি খাওয়া - পোল্ট্রি চাষ - 2020\nইন্ডাউটটা: প্রথম দিন থেকে রক্ষণাবেক্ষণ, যত্ন এবং খাওয়ানো\nMuscovy হাঁস (indutout) একটি বড় পাখি। এটা ব্যাপকভাবে বিশ্বাস করা হয় যে তিনি তুরস্কের অন্তর্গত। যাইহোক, এটি ভুল - এটি হাঁসের একটি স্বাধীন প্রজাতি। তিনি দক্ষিণ আমেরিকা এবং মেক্সিকো থেকে আসে। এই পাখি বিশ্বব্যাপী পোল্ট্রি চাষীদের মধ্যে স্বীকৃত হয়। এখন ইন্দো-হাঁসের প্রজনন খুব জনপ্রিয় হয়ে উঠেছে, কিন্তু ইউরোপীয় দেশগুলির মতো শিল্পের স্কেলে নয়।\nপ্রথম দিন থেকে endowments জন্য রক্ষণাবেক্ষণ এবং যত্ন\nকিভাবে ছোট শিশুদের খাওয়া\nপ্রথম দিন থেকে আনুমানিক খাদ্য\nমাংস জন্য fattening\nভিডিও: কন্টেন্ট ducklings কসরত হাঁস\nঅভিজ্ঞতা কসরত ducklings: পর্যালোচনা\nকেন indredok বংশবৃদ্ধি\nইউরোপে এটি মাংসের স্বাদের কারণে বিস্তৃত। ফ্রান্স থেকে এটিতে প্রচুর পরিমাণে খাবার তৈরি করা হয়েছে, যেহেতু ইনডুটিন মাংসের খাদ্যতালিকাগত বৈশিষ্ট্য রয়েছে এবং এগুলির মধ্যে চর্বি এবং প্রোটিনগুলির সর্বাধিক অনুপাত রয়েছে - সর্বাধিক প্রোটিন, সর্বনিম্ন চর্বি। শুধুমাত্র খাদ্যের সময় খুব উপযুক্ত নয়, তবে শিশুদের এবং কঠিন শারীরিক শ্রমের সাথে জড়িত ব্যক্তিদের জন্য, ক্রীড়াবিদ। ইন্দো-ডাক উচ্চমানের মাংস এবং ডিম প্রাপ্ত করতে উত্সাহিত।\nবছরে এক ব্যক্তি 70-120 বড় ডিম (70 গ্রাম প্রতিটি) তৈরি করতে পারে। ইন্ডোর ভোজ্য ডিম।\nআপনি কি জানেন? হাঁসের হাঁটুর চেয়ে বরং ছোট গলায় এই গ্যারিফের চেয়েও বেশি সার্ভিকাল মেরুদন্ড রয়েছে।\nএকটি বিশেষ খামার, indoutok বংশবৃদ্ধি করার জন্য, ইতিমধ্যে fertilized ডিম অর্জিত হয়, এবং তারপর তারা ইনকুবেটার মধ্যে রাখা হয়। ডিমগুলি অন্য পোল্ট্রি ডিমগুলির মতোই বাছাই এবং সংরক্ষণ করা হয়। প্রথম আপনি সঠিক ফর্ম কপি এবং একটি মসৃণ একজোড়া শেল নির্বাচন করতে হবে। এটা ফাটল এবং চুন বৃদ্ধি করা উচিত নয়। একটি ovoskop সাহায্যে আপনি ডিম মানের নির্ধারণ করতে পারেন বায়ু চেম্বার বাড়ানো উচিত নয়, জেল বড় এবং অন্ধকার, শেল আটকে না হওয়া উচিত নয়। যদি জোর খুব বেশি মোবাইল হয়, তাহলে এর অর্থ হল তরল এবং ডিমটি পুরানো। ইনকিউশন সময় 32-35 দিন।\nবাড়িতে indoctate incubation সম্পর্কে আরও পড়ুন।\nনিম্নরূপ ইনকিউশন প্রক্রিয়া:\nএটি একটি ভাল-গরম এবং নিয়ন্ত্রিত ইনকুবেটারে ডিম স্থাপন করা প্রয়োজন। এটি প্রায়4ঘন্টা জন্য উষ্ণ এটি প্রয়োজন।\nঅবিলম্বে বুকমার্ক সময় নির্বাচন করা আবশ্যক যাতে ব্রুড সকালে সকালে পড়ে।\n২0% আরো ডিম একসঙ্গে ফিট থাকে, যদি আপনি তাদের উল্লম্বভাবে রাখেন, তবে ইন্ডিয়াতাকে অনুভূমিক অবস্থানে আউটপুট করা ভাল।\nতাপমাত্রা +15 ডিগ্রি সেলসিয়াসের চেয়ে কম নয় এমন ডিম রাখার জন্য এটি রাখা প্রয়োজন।\n15 থেকে 18 দিনের মধ্যে থাকা ডিমগুলি পুরোপুরি বংশবৃদ্ধি করা হয়।\nইনকুবেটারে দিনে 4-6 বার ডিম চালু করা প্রয়োজন। ইনকুবেশন প্রথম অর্ধেক এই নিয়ম উপেক্ষা করা বিশেষত বিপজ্জনক।\nইনকুবেটার তাপমাত্রা + 37.3 ... +38.3 ° C ইনকিউশন বিভিন্ন সময়, তাপমাত্রা পরিবর্তন করা আবশ্যক। প্রথমে এটি +37.8 ডিগ্রি সেলসিয়াস হওয়া উচিত এবং ইনকুবেশন এর দ্বিতীয়ার্ধে এটি হ্রাস +37.5 ডিগ্রি সেলসিয়াসে হ্রাস করা যাতে ডিম বেশি গরম হয় না। এবং প্রত্যাহারের আগে হ্রাস +37.2 ডিগ্রি সেলসিয়াস। থার্মোমিটার সঙ্গে তাপমাত্রা নিয়ন্ত্রণ করুন। আপনি বুধ, এলকোহল এবং চিকিৎসা থার্মোমিটার ব্যবহার করতে পারেন।\nডিমগুলি শীতল করে দেওয়া হয়: প্রথমত বাতাসে প্রায় অর্ধ ঘন্টা, এবং তারপর ঠান্ডা পানির সাথে স্প্রে করা হয়, এতে পটাসিয়াম পারমাঙ্গানেট (সামান্য গোলাপী রঙের) বা ক্লোরামাইন যোগ করা হয়। সকালে এবং সন্ধ্যায় - একই সময়ে2বার একটি দিন শান্ত। প্রক্রিয়াটি ইনকুবেশন এর দ্বিতীয় অর্ধেক থেকে সঞ্চালিত হয় এবং বাচ্চারা হিট পর্যন্ত থামানো হয় না। শীতল হওয়া উচিত নয় (ডিম পৃষ্ঠের উপর +28 ডিগ্রি সেলসিয়াসের চেয়ে কম নয়), এবং প্রাথমিক তাপমাত্রা পরামিতিগুলিতে গরম করা উচিত - দ্রুত (30 মিনিটের বেশি নয়)।\nIndeliity প্রাঙ্গনে তাপমাত্রা জন্য কার্যত কোন প্রয়োজনীয়তা আছে। কিন্তু পাখির আর্দ্রতা দুর্বল।\nআপনি কি জানেন? বাচ্চারা যারা মাত্র ২6 গিগাবাইট পর্যন্ত ঝুলছে, তারা তাদের পায়ে দৃঢ়ভাবে দাঁড়িয়ে আছে।\nসবচেয়ে গুরুত্বপূর্ণ শর্ত হল একটি পরিষ্কার এবং বায়ুচলাচল রুম, কোন ড্রাফট থাকা আবশ্যক। এটা যত তাড়াতাড়ি সম্ভব লিটার প্রতিস্থাপন করার সুপারিশ করা হয়। বিছানা জন্য শাখা, পাতা, sawdust ব্যবহার করুন। এটি খড় ব্যবহার করার পরামর্শ দেওয়া হয় না, পাখি এটি খায়।\nএটা গুরুত্বপূর্ণ! সময় indoutok থামাতে না হলে, অসুবিধা হতে পারে। সব পরে, এই ধরনের পোল্ট্রি খুব ভাল এবং দূরে উড়ে যেতে পারেন।\nপাখিদের ভিড় করা উচিত নয় (3 প্রাপ্তবয়স্ক পর্যন্ত, 1 বর্গ মিটার প্রতি 8 টি প্রাণী পর্যন্ত)।\nহাঁটা পাখি ঋতু উপর নির্ভর করে বৈশিষ্ট্য আছে:\nহাঁটা হাঁস সঙ্গে গরম ঋতুতে সমস্যা হবে না। Muscovy হাঁস6টা থেকে লাঞ্চ সময় পর্যন্ত rush, তাই 12 ঘন্টা পরে তাদের হাঁটা আরো সুবিধাজনক। সকালে আপনি পাখি ভোজন এবং ডিম সংগ্রহ করতে পারেন। দিনের আলোয় শেষ দিকে, সবাই পিছনে চালিত হচ্ছে। সময়ের সাথে সাথে, হাঁস এমন রুটিন অভ্যস্ত হয়ে যায়, এবং যদি আপনি গর্তটি বন্ধ করেন তবে তারা স্বাধীনভাবে প্রবেশদ্বারে জড়ো হবে। গ্রীষ্মকালে, সাঁতার এলাকায় হাঁটা এলাকার অঞ্চল অবস্থিত। পরিষ্কার জল সঙ্গে একটি বড় বেসিন যথেষ্ট। যেহেতু পাখির এখনও মাইগ্রেশন প্রবৃত্তি আছে, তারা এক উইংস কাটা। এই পদ্ধতি এক বা দুইবার বাহিত হয়। সময়ের সাথে সাথে, indoutine উড়ে অক্ষমতার অভ্যস্ত হয়ে যায় এবং কোন প্রচেষ্টা করে।\nশীতকালে, indoutok প্রকৃতির জন্য এটি গুরুত্বপূর্ণ। মালিকদের হাঁটার জন্য একটি ভাল জায়গা যত্ন নিতে হবে, যাতে তারা আরামদায়ক বোধ এবং তারা নিশ্চিন্ত না। একটি উচ্চ বেড়া ইনস্টল করে, আপনি বায়ু থেকে তাদের রক্ষা করতে পারেন। এবং যদি আপনি একটি চাদর, তারপর বৃষ্টি থেকে। বরফ থেকে রুম পরিষ্কার এবং একটি লিটার রাখা নিশ্চিত করুন। হাঁটা সময় বোলিং এবং ফিডার্স এছাড়াও বাইরে থাকা উচিত। পাখিদের শীতকালীন স্নান নিয়ন্ত্রণ করুন, এটি শুধুমাত্র রোগের ক্ষেত্রেই নয়, বরং মৃত্যুরও কারণ হতে পারে। হাঁটা সকাল 10 টা পরে শুরু করা উচিত। আপনি তাপমাত্রা -10 ° S থেকে কম তাপমাত্রায় হাঁটতে পারেন।\nকসরত হাঁস এর বিষয়বস্তু সম্পর্কে আরো জানুন: বাড়ির জন্য নিয়ম এবং সরঞ্জাম খাওয়ানো; পুরুষ এবং নারী পার্থক্য; ডিম উত্পাদন এবং ডিম উৎপাদন সমস্যা; শীতকালীন রক্ষণাবেক্ষণ; মাংস জন্য কাটা যখন; রোগ এবং তাদের চিকিত্সা।\nপ্রধান জিনিস খাদ্য সবসময় indoutenki picky হয় না।\nশিশু হিসাবে, indouuty 1-2 দিন বয়সের (ইনকুবেটার) কিভাবে পান এবং খাওয়া জানেন না। প্রথম জিনিস তারা খেতে শুরু করে কি পদক্ষেপ। সেইজন্য উঁচু ডিমগুলি উড়ানো হয়, তারপর মেয়েদের পিঠে পিঠা হয়ে যায়। Crumbs পতন - তারা খেতে।\nউপরন্তু, খাদ্য নিম্নরূপ:\nতৃতীয় দিনে, দুধ, ডিম এবং ব্রণ থেকে porridge মিশ্রিত করা;\nচতুর্থ দিনে মাশ কুটির পনির, পেঁয়াজ এবং শস্য হতে হবে;\nচার দিনের মাংস বর্জ্য মিশ্রিত হয়;\n10 তম দিনে উঁচু আলু দিন।\nভিডিও: কসরত হাঁস ফিড\nঅনুশীলন শো হিসাবে, indoot জন্য খাওয়ানোর সবচেয়ে সঠিক টাইপ মিলিত। উপযুক্ত শুষ্ক শস্য ফিড (বিভিন্ন সিরিয়াল), ভিজা এবং শুষ্ক ম্যাশ। ভালবাসা সুস্বাদু ভোজন: আলু (উত্কীর্ণ), beets, শাড়ি। এটি খনিজ পদার্থ (চক, কাঁঠাল, শেল, লবণ, ডিমহেল) যোগ করার জন্যও প্রয়োজনীয়। ঠান্ডা সময়ের মধ্যে, indoutok খাদ্য অক্জিলিয়ারী ভিটামিন এবং খনিজ ব্যবহার করার পরামর্শ দেওয়া হয়।\nএটা গুরুত্বপূর্ণ! একটি ছোট কুক্কুট একটি বড় পেট আছে, এই ব্যক্তি প্রজনন জন্য উপযুক্ত নয়।\nপানীয় বাটি সবসময় পূর্ণ হওয়া উচিত, কিন্তু শীতকালে জল দ্রুত ঠান্ডা হয়ে যায়, এটি তার তাপমাত্রা নিরীক্ষণ করা আবশ্যক যাতে পাখি অসুস্থ হয় না। এক প্রাপ্তবয়স্ক ব্যক্তি দিনে প্রতিদিন এক লিটার পানি খায়। এটা indoutok গরম খাওয়ানো এবং জল contraindicated হয়।\nইন্ডেলিভার নিম্নলিখিত রোগের প্রবণ হয়:\nশোথজাতীয় রোগবিশেষ। তাদের নিরাময়ের জন্য, ভিটামিন এবং খাদ্য উপাদান সমৃদ্ধ পাখিদের খাওয়ানো জরুরি;\nkloatsit। একটি রোগের ক্ষেত্রে, ক্লোয়াকার শ্বসন ঝিল্লি পুস পরিষ্কার করা হয়, আইডিন এবং দস্তা মরিচ দিয়ে চিকিত্সা করা হয়;\nখাদ্য বিষাক্ততা। এই ক্ষেত্রে, বিষাক্ত উত্স বিচ্ছিন্ন হওয়া উচিত, প্রচুর পরিমাণে তরলযুক্ত পাখির পাখি এবং ভিতরে শোষক দিতে হবে;\nটাইফয়েড-সদৃশ জ্বর। তিনি এই রোগের চিকিত্সার জন্য একটি পশুচিকিত্সক দ্বারা নির্দিষ্ট একটি বিশেষ serum দ্বারা সাহায্য করা হবে;\nহেপাটাইটিস। অসুস্থতার ক্ষেত্রে, প্যাথোজেনের ধরন নির্ধারণ এবং সর্বাধিক কার্যকর ড্রাগ নির্ধারণের জন্য পশুচিকিত্সকের সাথে যোগাযোগ করার পরামর্শ দেওয়া হয়;\nপাম্প অভাব। ডায়েটটি সংশোধন করা, খাদ্যের ভিটামিন এবং খনিজ পদার্থের পরিমাণ বৃদ্ধি করা প্রয়োজন;\nsalmonellosis। ভাইরাল হেপাটাইটিস প্রতিরোধের জন্য, কোলেরা, সালোমেলোসিস,4থেকে 8 সপ্তাহ বয়সে ইনডুটিটিসকে দুবার টিকা দেওয়ার পরামর্শ দেওয়া হয়। এটি করার জন্য, টিকা প্রয়োগ করুন "কেপাওয়াস";\nhelminth সংক্রমণ। উদাহরণস্বরূপ, এন্টেলমিন্টিক ওষুধগুলি, পাইপেরজিন বা অ্যালবেন তাদের কীট থেকে রক্ষা করবে।\nকিভাবে ducklings অসুস্থ পেতে পারেন এবং পাখি সাহায্য কিভাবে শিখুন।\nতাপমাত্রার সাথে সম্পর্কিত - আমি এটা সহজ করে তোলে। জন্মের পরে, ডালপালাগুলি অবিলম্বে একটি বাক্সে (বাক্স, বাক্স, ইত্যাদি ইত্যাদি) খোলা শীর্ষে, যা অর্ধেক বন্ধ থাকে। বন্ধ অংশে আমার একটি বাতি আছে (75-100 ওয়াট যথেষ্ট) এবং এটি এটি। যদি প্রয়োজন হয়, ducklings শুকিয়ে এবং সক্রিয়ভাবে সরানো শুরু, তারা তাপ উৎস থেকে এবং কাছাকাছি কত কাছাকাছি তারা নিজেদের জন্য সিদ্ধান্ত নেয়। এছাড়াও "শীতল জোনটিতে আমার একটি খালি এবং মদ্যপ আছে =)\nপ্রায় সব আউট। তারা একটি হালকা বাল্বের নীচে বসে, আমার একবার শ্বশুর থাকে, এবং মুরগির মাটি, নিয়মিত ডালপালাগুলির মতো, এবং ঢেলে দেওয়া হয়, কিন্তু তারা খায় না। তিনি বলেন, তারা বলে, তারা সম্ভবত এলিয়েন, কারণ তারা খায় না। ওয়েল আমি কি দিতে এবং কিভাবে ইন্টারনেটে পড়া। সুতরাং, আমি আমার অভিজ্ঞতা ভাগ করছি (অর্থাত্ অভিজ্ঞতা, যেহেতু এটি অভিজ্ঞতার দ্বারা সঠিকভাবে প্রতিষ্ঠিত হয়েছিল)। প্রথম দিনে, 2-3 দিনের জন্য শুধুমাত্র পানি, একটি শক্ত উঁচু মুরগীর ডিম রান্না করুন এবং চর্বিযুক্তভাবে কাটা এবং প্রথম খাওয়ানোর সময় পিঠের উপর ছিটিয়ে দিন। নিম্নলিখিত feedings - আমরা একটি খাওয়ানো ট্রাফ মধ্যে sypem।3দিন থেকে 10 পর্যন্ত - উড়া বাজানো। 10 দিন থেকে - ফিড শুরু। ফীড2সপ্তাহ দিয়েছেন। ফলস্বরূপ, আমি বলতে পারি যে 1 মাসের মধ্যে ওজন হ'ল ব্রোলারের হাঁসগুলির মতো প্রায়শই, কিন্তু পরবর্তী ২ বার ও ২ বার পুরোনো খাবার খেতে হয়। সুতরাং, একটি উপসংহার হিসাবে, আমি বলতে পারেন - লাভজনক!\nIndoutok জন্য স্বাস্থ্য সমস্যা এড়ানোর জন্য, নিয়মিত রুম অনাক্রম্য, খাদ্য এবং জল নিয়ন্ত্রণ প্রয়োজন। যেখানে পাখিরা বসবাস করে সেখানে ঘরে ড্রাফ্ট এবং আর্দ্রতা নিরীক্ষণ করা উচিত। লিটার প্রায়শই প্রতিস্থাপন করা প্রয়োজন। এবং তারপর পাখি আরামদায়ক বোধ এবং ভাল সন্তানের আনতে হবে।\nভিডিও দেখুন: ককরর সথ নরমহ বনধতব (জানুয়ারী 2020).\nCopyright 2020 \_ অনলাইন গবাদি পশু কৃষক \_ ইন্ডাউটটা: প্রথম দিন থেকে রক্ষণাবেক্ষণ, যত্ন এবং খাওয়ানো


Kolkata Private Bus: অপ্রতুল বেসরকারি বাস, ভাড়া বাড়ানোর নতুন প্রস্তাব গেল নবান্নে - planning for bus fare raise in west bengal | Eisamay\nplanning for bus fare raise in west bengal\nঅপ্রতুল বেসরকারি বাস, ভাড়া বাড়ানোর নতুন প্রস্তাব গেল নবান্নে\nsuman biswas | EiSamay.Com | Updated: Jun 9, 2020, 6:10 PM\nনতুন প্রস্তাব অনুসারে, বেসরকারি বাসের ক্ষেত্রে ৪ কিলোমিটার পর্যন্ত ভাড়া ছিল ৭ টাকা। এবার তা বেড়ে করতে বলা হল ১০ টাকা। ৪ কিলোমিটার থেকে ৮ কিলোমিটার ৯ টাকা, নতুন প্রস্তাবে তা করা হয়েছে ১৩ টাকা। ৮ কিলোমিটার থেকে ১২ ছিল ৯ টাকা, প্রস্তাব অনুসারে তা করা হয়েছে ১৬ টাকা। ১৬-২০ কিমি পর্যন্ত ছিল ১১ টাকা, তা ২২ টাকা করার প্রস্তাব দেওয়া হয়েছে।\nবাড়বে বাস ভাড়া?\nসরকারি বাসের মাঝেমধ্যে দেখা মিলল বেসরকারি বাস প্রয়োজনের তুলনায় অনেকটাই কম।\nআবার নতুন করে ভাড়া বৃদ্ধির প্রস্তাব রেগুলেটরি কমিটিকে পাঠাল বাস মালিকদের সংগঠন।\nশুরুতে যে বিপুল ভাড়ার দাবি জানিয়েছিল বাস মালিকদের সংগঠনগুলি, এবার তা অনেকটাই বাস্তবোচিত করে পাঠানো হয়েছে রেগুলেটরি কমিটির কাছে।\nএই সময় ডিজিটাল ডেস্ক: স্বাভাবিক জনজীবনের পথে নেমে পড়েছে মানুষ। খুলে গিয়েছে সরকারি-বেসরকারি অফিস-সহ সব কর্মক্ষেত্রই। কিন্তু লোকাল ট্রেন যেমন চলছে না, তেমনি সরকারি বাসের মাঝেমধ্যে দেখা মিলল বেসরকারি বাস প্রয়োজনের তুলনায় অনেকটাই কম। ফলে হয়রানিতে পড়তে হচ্ছে সাধারণ মানুষকে। এই পরিস্থিতিতে আবার নতুন করে ভাড়া বৃদ্ধির প্রস্তাব রেগুলেটরি কমিটিকে পাঠাল বাস মালিকদের সংগঠন।\nতবে, শুরুতে যে বিপুল ভাড়ার দাবি জানিয়েছিল বাস মালিকদের সংগঠনগুলি, এবার তা অনেকটাই বাস্তবোচিত করে পাঠানো হয়েছে রেগুলেটরি কমিটির কাছে। কমিটি সেই প্রস্তাব পাঠাবে সরকারের কাছে।\nনতুন প্রস্তাব অনুসারে, বেসরকারি বাসের ক্ষেত্রে ৪ কিলোমিটার পর্যন্ত ভাড়া ছিল ৭ টাকা। এবার তা বেড়ে করতে বলা হল ১০ টাকা। ৪ কিলোমিটার থেকে ৮ কিলোমিটার ৯ টাকা, নতুন প্রস্তাবে তা করা হয়েছে ১৩ টাকা। ৮ কিলোমিটার থেকে ১২ ছিল ৯ টাকা, প্রস্তাব অনুসারে তা করা হয়েছে ১৬ টাকা। ১২ থেকে ১৬ কিলোমিটার ছিল ১০টাকা, প্রস্তাব ১৯ টাকা । ১৬-২০ কিমি পর্যন্ত ছিল ১১ টাকা, তা ২২ টাকা করার প্রস্তাব দেওয়া হয়েছে। ২০ থেকে ২৪ কিলোমিটার ছিল ১২ টাকা, প্রস্তাব ২৫ টাকা।\nভাড়া বাড়ানোর প্রস্তাব গিয়েছে মিনি বাসের জন্যেও। মিনিবাসের ক্ষেত্রেও ৩ কিলোমিটার পর্যন্ত ভাড়া ছিল ৮ টাকা, তা বাড়িয়ে ১০ টাকা করার প্রস্তাব দেওয়া হয়েছে। ৩ থেকে ৬ কিলোমিটার ছিল ৯ টাকা, প্রস্তাব দেওয়া হয়েছে ১৩ টাকা করার। ৬ থেকে ১০ কিলোমিটার ভাড়া ছিল ১০ টাকা, নতুন প্রস্তাব অনুযায়ী তা করা হয়েছে ১৬ টাকা। ১৬ থেকে ১৯ কিলোমিটার ছিল ১২ টাকা, প্রস্তাব গিয়েছে ২৩ টাকা করার। ১৯ থেকে ২২ কিলোমিটার ছিল ১৩ টাকা, প্রস্তাব গিয়েছে ২৬ টাকা করার।\nসপ্তাহখানেক আগেই বাসমালিকদের দাবি মতো রেগুলেটরি কমিটি গঠন করা হয়েছিল। পরিবহণ দফতরে বৈঠক করে খুশিই হয়েছিলেন বেসরকারি বাস মালিকদের সংগঠনগুলি। সেই বৈঠকের শেষে মালিকরা জানিয়েছিলেন, ভাড়া না বাড়লেও বাস স্বাভাবিকই চলবে আপাতত। কিন্তু বাস্তবে তা দেখা যায়নি। রাস্তায় বেসরকারি বাস যথেষ্ট কম বলেই দাবি নিত্যযাত্রীদের। এই পরিস্থিতিতে নতুন ভাড়া কার্যকর করে কিনা সরকার, সেটাই এখন দেখার।\nবেসরকারি বাস মালিকদের সংগঠনগুলির দাবি ছিল, স্বাস্থ্য-বিধি মেনে মাত্র ২০ জন যাত্রী নিয়ে বাস চালাতে কলকাতা ও শহরতলিতে ন্যূনতম ভাড়া ২০ টাকা করতে হবে। সর্বোচ্চ ৪০ টাকা। যদিও বাসের সমস্ত সিটে যাত্রী নেওয়ার কথা আগেই ঘোষণা করেছিলেন মুখ্যমন্ত্রী মমতা বন্দ্যোপাধ্যায়। তারপরও প্রশ্ন উঠছিল, এই ভাড়া কি আদৌ যাত্রী-বান্ধব? এতটা ভাড়ায় চাপে পড়বেন সাধারণ মানুষ।\nবাসের ভাড়া নিয়ে একাধিক পরিবহণ বিশেষজ্ঞ ও বাস মালিকদের একাংশের সঙ্গে আলোচনা করছেন পরিবহণ-কর্তারা। তাঁরাও জানিয়েছেন, এক ধাক্কায় বাসের ভাড়া প্রায় তিনগুণ করা অসমীচীন। এরপর রেগুলেটরি কমিটি গড়ে দেয় সরকার। সেই রেগুলেটরি কমিটির কাছেই গেল নতুন ভাড়ার প্রস্তাব।\nপরের খবরএকই পরিবারের ৩ জনের রহস্যমৃত্যু, ঠাকুরপুকুরের বাড়িতে উদ্ধার দেহ\nবাসের ভাড়া বৃদ্ধি বাংলায় বেসরকারি বাসের ভাড়া private bus fare in west bengal mini bus in kolkata Kolkata Private Bus\nWeb Title : planning for bus fare raise in west bengal


আমতলীতে বিআর-২৩ ধানের বীজ সংঙ্কট। দিশেহারা কৃষক। ৩৬০ টাকার ধান ৪৫০ টাকা! আমতলীতে বিআর-২৩ ধানের বীজ সংঙ্কট। দিশেহারা কৃষক। ৩৬০ টাকার ধান ৪৫০ টাকা! – GNEWSBD24.COM\nআমতলীতে বিআর-২৩ ধানের বীজ সংঙ্কট। দিশেহারা কৃষক। ৩৬০ টাকার ধান ৪৫০ টাকা!\nআমতলীতে আমনের বিআর-২৩ ধানের বীজ ধানের তীব্র সংঙ্কট দেখা দিয়েছে। অসাধু ব্যবসায়ীরা বীজ মজুদ রেখে বেশী মুল্যে ধান বিক্রি করছেন এমন অভিযোগ কৃষকদের। বৃহস্পতিবার অন্তত কয়েক শতাধিক কৃষক উপজেলার শহরের ডিলারদের কাছে ধর্না দিয়েও বীজ ধান না পেয়ে খালি হাতে বাড়ী ফিরে গেছেন। দ্রুত অসাধু ডিলারদের বিরুদ্ধে ব্যবস্থা ও ধান বরাদ্দের দাবী জানিয়েছেন কৃষকরা।\nআমতলী উপজেলা কৃষি অফিস সূত্রে জানাগেছে, আমতলীতে এ বছর আমন চাষাবাদের লক্ষমাত্রা ধরা হয়েছে ২৩ হাজার ৫০০ হেক্টর জমি। এর মধ্যে বিআর ধানের লক্ষমাত্রা ৪ হাজার ৩’শ ৪০ হেক্টর।\nওই জমির আবাদের জন্য বীজ ধান প্রয়োজন ৫’শ ৮০ মেট্রিক টন। উপজেলার মোট জমির অর্ধেক বীজ কৃষকরা মজুদ রেখে থাকেন। অবশিষ্ট অর্ধেক জমির জন্য দুই’শ ৯০ মেট্রিক টন বীজের চাহিদা রয়েছে। ্এর মধ্যে বিআর-২৩ ধানের বীজের চাহিদা ১’শ ৩০ মেট্রিক টন। আমতলী কৃষি অফিস দুই’শ ৯০ মেট্রিক টন আমন ধানের বীজ বরাদ্দ চেয়ে পটুয়াখালী বিএডিসি কর্তৃপক্ষকে চাহিদা পাঠিয়েছে। কিন্তু বিএডিসি কর্তৃপক্ষ ৪০ মেট্রিক টন বিআর-২৩ বীজ ধান সরবরাহ করেছে।\nযা প্রয়োজনের তুলনায় নগন্য। এতে বীজ সংঙ্কটে পরেছে উপজেলার কৃষকরা। উপজেলার ডিলার ও বীজের দোকানে বিআর-২৩ ধানের বীজ পাওয়া যাচ্ছে না। বীজ না পেয়ে দিশেহারা হয়ে পরেছে কৃষকরা। আষাঢ় মাসের শেষ এবং শ্রাবনের শুরুতে আমনের বীজতলার জন্য বীজের চাহিদা রয়েছে। শেষ মুহুর্তে বিআর-২৩ ধানের বীজের জন্য হন্য হয়ে ঘুরছে কৃষকরা।\nকৃষকরা অভিযোগ করেন অসাধু ডিলাররা বিআর -২৩ ধান বীজের কৃত্রিম সংঙ্কট তৈরি করে বেশী মুল্যে ধান বিক্রি করছেন। তারা আরো বলেন, ৩৬০ টাকার ধান ৪৫০ টাকায় বিক্রি করছেণ তারা। এদিকে বীজ ধানের সংঙ্কটকে কাজে লাগিয়ে বিভিন্ন কোম্পানীর ধান বেশী দামে বিক্রি করছে। তারা ৭০০ টাকার ধান ৯০০ টাকার বিক্রি করছেন বলে অভিযোগ করেন কৃষক কামাল হোসেন।\nনাচনাপাড়া গ্রামের কাদের প্যাদা, কামাল, হানিফ মীর ও ইউসুফ বলেন, বিআর-২৩ ধানের বীজের জন্য তিন দিন ধরে ঘুরতেছি কিন্তু পাইনা। গোপনে ডিলাররা বেশী দামে ধান বিক্রি করছে। তারা আরো বলেন, ডিলার নাজমুল হাওলাদার ধান দেয়ার কথা বলে তিন দিন ঘুরাচ্ছেন কিন্তু দিচ্ছেন না । আজ দোকান বন্ধ করে রেখেছে।\nআমতলী উপজেলা কৃষি অফিসার সিএম রেজাউল করিম বলেন, আমতলীতে বিআর-২৩ জাতের ধান বীজের প্রচুর চাহিদা রয়েছে। আগামী শনিবার ১০ মেট্রিক টন ধান আসবে। ওই ধান আসছে যথা নিয়মে চাষিদের মাঝে বিক্রি করা হবে। তিনি আরো বলেন, কেউ ধানের দাম বেশী নিলে তার বিরুদ্ধে আইনানুগ ব্যবস্থা নেয়া হবে।


শুক্রবার থেকে শুরু হতে চলা ওভাল টেস্টেই কি পৃথ্বী-র অভিষেক?, Will Rahul's Dismal Performance Compel Thinktank to Chance Shaw in Oval – NDTV Sports\nশুক্রবার থেকে শুরু হতে চলা ওভাল টেস্টেই কি পৃথ্বী-র অভিষেক?\nUpdated: 03 September 2018 14:13 IST\nলোকেশ রাহুলকে বাদ দিয়ে পৃথ্বী শাহ-কে ওপেনার হিসেবে ওভালে পাঠানো হলে অবাক হওয়ার থাকবে না।\nকঠিন সময়েে সাহসী হতে পেরেছে বলেই জিতেছে ইংল্যান্ড, বললেন কোহলি। © রয়টার্স\nসিরিজ হার নিশ্চিত হয়ে গিয়েছে। আগামী শুক্রবার,7অগাস্ট থেকে ওভালে শুরু হতে চলা ভারত-ইংল্যান্ড পঞ্চম টেস্টটা এখন শুধুই নিয়মরক্ষার। সাউদাম্পটনে সিরিজ হার নিশ্চিত হওয়ার পর দীর্ঘ সফরের ক্লান্তিটা এবার মালুম হবে ভারতের। এখন সবচেয়ে বড় প্রশ্ন হল ওভালে শেষ টেস্টে দল নিয় পরীক্ষানিরীক্ষায় যাবেন কি কোহলি? ট্রেন্ট ব্রিজে জয়ের পর ভারতীয় টেস্ট স্কোয়াডে নেওয়া হয়েছিল পৃথ্বী শাহ, হনুমা বিহারীকে। বাদ পড়েছিলেন মুরলী বিজয়, কুলদীপ যাদব। সাউদাম্পটনেই সিরিজের ফয়সালা হয়ে যাওয়ার পর পঞ্চম টেস্টে নতুনদের দেখে নেওয়ার পথে হাঁটতে পারেন কোহলি। তবে বড় পরীক্ষানিরীক্ষা নয়। লোকেশ রাহুলকে বাদ দিয়ে পৃথ্বী শাহ-কে ওপেনার হিসেবে ওভালে পাঠানো হলে অবাক হওয়ার থাকবে না। রবীন্দ্র জাদেজাকে অশ্বিনের পরিবর্তে খেলানো হয় কিনা সেটাও দেখার। তবে মিডল অর্ডারে পরিবর্তনের সম্ভাবনা খুব কম। তবে শেষ টেস্টে জিতে মাথা উঁচু করে দেশে ফেরাটাই এখন লক্ষ্য কোহলিদের। কারণ সিরিজ 1-4 হারের থেকে 2-3 হেরে জিতে ফেরা অনেক সম্মানের।\nএদিকে, পুরো সিরিজে অবিশ্বাস্য ব্যাটিং করলেন। দুটো সেঞ্চুরি, দুটো টেস্টে দু ইনিংসে 200 রান। সাউদাম্পটনে তিনি যতক্ষণ ক্রিজে ছিলেেন, মনে হচ্ছিল দল জিতবে। কিন্তু শেষরক্ষা হল না। সতীর্থদের ব্যর্থতায় বিদেশের মাটিতে আরও একটা সিরিজে হার কোহলির সিরিজ হারের পর কোহলিকে অসহায় দেখাচ্ছিল। এজবাস্টনে প্রথম টেস্টটা বেশ ক্লোজ ছিল শুধু তাঁর ব্যাটিংয়েের জন্য। ম্যাচটা কোহলিরা হেরেছিলেন 31 রানে। আর সাউদাম্পটনে 60 রানের হারটাও বেশ ক্লোজ হল। চার টেস্টের মধ্যে দুটো ক্লোজ ম্যাচ হেরে এক ম্যাচ বাকি থাকতেই সিরিজ খোয়ালো ভারত। হারের পর কোহলি অজুহাতের কথা না বলে, ইংল্যান্ডকে সিরিজ জয়ের জন্য যোগ্য দল অ্যাখা দিলেন। তারপর আফশোসের সুরে বললেন, '' কঠিন সময়ে সাহসী হতে পেরেছে বলেই জিতেছে ইংল্যান্ড, বললেন কোহলি।প্রথম ইনিংসে আমারা একটা সময়2উইকেটে 142 ছিল, সেখান থেকে আমাদের স্কোরটা অন্তত 350 হতে পারত। কিন্তু প্রথম ইনিংসে রান কম হওয়াতেই আমাদের অসুবিধা হয়ে গেল। তাহলে দ্বিতীয় ইনিংসে আমাদের এত রান চেজ করার বোঝাটা নিতেে হত না।''ভারতকে দ্বিতীয় ইনিংসে জিততে হলে 245 রান করতে হত। এই রানটা চেজ করা কি কঠিন ছিল?\nভারত অধিনায়ক বলছেন, রান তাড়া করাটা কঠিন ছিল ঠিকই। কিন্তু আমরা শুরুটা ভাল করতে পারেনি। তাই ওরা আমাদের শুরু থেকেই চাপে রাখার সুযোগটা পেয়ে যায়। যে কোনও সময় রান তাড়া করার ফর্মুলা হল শুরুটা ভাল করা। আমি আর রাহানে এক একটা বল ধরে খেলছিলাম। জানতাম একটা উইকেট পড়ে গেলেই আমাদের চাপে পড়ে যেতে হবে। আমরা খেলছিলাম ভাল। তবে যেভাবে ইংল্যান্ড ম্যাচে ফিরে এল তাতেে ওদের কৃতিত্ব দিতেই হবে।''\nরাহুল গতকাল শূন্য রানে বোল্ড হন\nভারত গতকাল 184 রানে অল আউট হন\nকোহলির মুখে কুরান, মইন আলির প্রশংসা\nIndia vs Bangladesh 1st Test Day2LIVE: সেঞ্চুরি মায়াঙ্ক আগরওয়ালের


নিক-প্রিয়াঙ্কার রিসেপশনে হিট মস্তানি এবং কাশীবাঈয়ের জুটি! ড্যান্স ফ্লোর মাতালেন রণবীরও - TheWall\nনিক-প্রিয়াঙ্কার রিসেপশনে হিট মস্তানি এবং কাশীবাঈয়ের জুটি! ড্যান্স ফ্লোর মাতালেন রণবীরও\nOn ডিসে ২১, ২০১৮\nদ্য ওয়াল ব্যুরো: রণবীর সিং যেখানে সেখানেই এখন ‘ফুল অন মস্তি’। তা সে ‘সিম্বা’-র প্রোমোশনাল শ্যুট হোক কিংবা নিজের রিসেপশন পার্টি—–জমাটি নাচ রণবীরের সঙ্গী। পার্টি জমাতে তিনি ওস্তাদ। আর এখন তাঁর জুড়িদার দীপিকা পাড়ুকোন।\nসম্প্রতি দীপবীর জুটি হাজির ছিলেন, নিক জোনাস এবং প্রিয়াঙ্কা চোপড়ার মুম্বইয়ের রিসেপশনে। ২০ ডিসেম্বর তাজ ল্যান্ডস এন্ডসে ছিল নিকইয়াঙ্কার রিসেপশন পার্টি। জমকালো সেই পার্টিতে হাজির ছিলেন বলিউডের প্রায় সব তারকাই। তবে পার্টি জমালেন রণবীর-দীপিকা। লাইমলাইট একাই কেড়ে নিলেন সদ্য বিবাহিত এই জুটি। ড্যান্স ফ্লোরে গানের তালে নাচ শুরু করেছিলেন বি-টাউনের বহু তারকাই। তবে আসর জমলো প্রিয়াঙ্কা এবং দীপিকার যুগলবন্দিতে। সঙ্গে উপরি পাওনা রণবীর সিং।\nA post shared by deepveer.news (@deepveer.news) on Dec 20, 2018 at 11:05pm PST\n২০১৫ সালের ১৮ ডিসেম্বর রিলিজ হয়েছিল সঞ্জয় লীলা বনশালির ছবি বাজিরাও মস্তানি। পেশোয়া বাজিরাওয়ের সঙ্গে মস্তানি বাঈয়ের প্রেম কাহিনী ছাড়াও এই ছবিতে নজর কেড়েছিল মস্তানি বাঈ(দীপিকা) এবং কাশীবাঈয়ের(প্রিয়াঙ্কা) জুটি। দর্শকদের মন জয় করেছিল দীপিকা এবং প্রিয়াঙ্কা স্টারার এই ছবির গান ‘পিঙ্গা’। এ দিন নিক-প্রিয়াঙ্কার রিসেপশনে, ‘পিঙ্গা’ গানের ছন্দেই নাচ করতে দেখা গেল প্রিয়াঙ্কা এবং দীপিকাকে। সঙ্গে ছিলেন রণবীরও।\nরণবীর-দীপিকার বিয়ের বয়স সবে একমাস পেরিয়েছে। এর মধ্যেই মিঞা-বিবি দু’জনেই ফিরেছেন শ্যুটিং ফ্লোরে। রণবীর ব্যস্ত তাঁর নতুন ছবি’সিম্বা’-র প্রোমোশন নিয়ে। আর দীপিকা শ্যুটিং করেছেন এক বিদেশি ফ্যাশন ম্যাগাজিনের কভার গার্ল হিসেবে।\ndeepika padukonenick jonaspriyanka chopraranveer singh


নারীবাদীরা কি পুরুষাতঙ্ক ছড়াচ্ছে? – Women Chapter\nআগস্ট ১০, ২০১৭, ১১:৪৪ পূর্বাহ্ণ\nযে পোশাকই পরুক, বুকের ওপর ওড়না নামক অতিরিক্ত কাপড়টি মেয়েরা কাদের আতঙ্কে জড়ায়? মেয়ে সময় মত বাড়ি না ফিরলে অভিভাবকের দুঃশ্চিন্তা বাড়ে কাদের আতঙ্কে? কলেজের ছেলে বন্ধুরা কত জায়গায় ঘুরতে যেত। অথচ শহরের ভিতরেই একটা জায়গায় বান্ধবীদের সাথে ঘুরতে যাওয়ার অনুমতি পাওয়া যায় না, কীসের আশংকায় অভিভাবকেরা অনুমতি দেন না? কাদের আতঙ্কে? ওড়না, হিজাব, বোরকা এতসব পোশাকের বস্তা পরতে হয় কাদের হাত থেকে বাঁচতে? পুরুষাতঙ্ক ছড়ানোর জন্য পুরুষেরাই কি যথেষ্ট নয়?\nএখন নিশ্চয়ই জিকির ধরবেন, সব পুরুষ এক না। সেটা আমরা খুব জানি। সব পুরুষ ধর্ষণ করেন না। কেউ কেউ করেন। কেউ কনডম পরে করেন, কেউ না পরে করেন। কেউ হোটেলে নিয়ে করেন, কেউ বন্ধুর বাসায় করেন। কেউ সৎ মেয়েকে করেন, কেউ নিজের মেয়েকে করেন। কোনও পুরুষ চিমটি দেন, কেউ খামচি, কেউ আবার ‘পাছা হাতান’। কেউ বাসে হাতান, কেউ রাস্তায় হাতান। কেউ হিজাবে আকর্ষিত হোন, কেউ ওড়নায় আকর্ষণ পান। কোনও কোনও পুরুষ আবার খুব ভালো। এসব কিছুই করেন না। এরা বউ নিয়ে থাকেন। ইচ্ছে হলে বউকে চাকরি করার অনুমতি দেন, ইচ্ছা না হলে দেন না। ইচ্ছে হলে বউকে শাড়ি পরান, ইচ্ছা হলে বউ এর শাড়ি খুলেন। কাজেই সব পুরুষ কোনও ভাবেই এক হতে পারেন না।\nকিন্তু সমস্যাটা হলো, সব পুরুষই আমাদের সমাজে বসবাস করেন, বিয়ে করেন, সংসার করেন, বউ আছে, বাচ্চা আছে, চাকরী করেন, ফেসবুক করেন, ভালো ভালো স্ট্যাটাস শেয়ার দেন, কমেন্টে ভালো উপদেশ দেন, লাইক দিয়ে পাশে থাকেন। এখন ভালো পুরুষ- খারাপ পুরুষ আলাদা করার উপায় কী? আর ভাল খারাপের সংজ্ঞাটাই বা কী? যিনি ধর্ষণ করেন তিনি খারাপ পুরুষ, আর যারা ধর্ষণের কারণ হিসেবে ভিক্টিমের দোষ খুঁজে বের করেন তারা কী?\nযিনি এসবের মধ্যে নেই, কিন্তু ঘরে বউ নামক একটা সেবাদাসী রাখেন, নিজেরা ইচ্ছেতে বউকে চলতে বাধ্য করেন, তিনি কেমন পুরুষ? ছোটবেলায় সমাজ বইয়ে পরিবারের শ্রেণিবিভাগ পড়েছি। ‘আমাদের সমাজের পরিবারগুলো পিতৃতান্ত্রিক পরিবার। পরিবারের কর্তা থাকেন একজন পুরুষ। সিদ্ধান্ত গ্রহণের ক্ষমতা থাকে পুরুষের হাতে।’ পিতৃতন্ত্র ব্যাপারটা বইয়ে পড়তে পড়তে স্বাভাবিক হয়ে গেছে। পিতৃ্তন্ত্রের জায়গায় পুরুষতন্ত্র পড়ে দেখুন।\nনারীর কর্তা সাজা, নারীকে দাসী বানানো যে সমাজে সামাজিক নিয়ম সে সমাজে ভালো পুরুষটি কে? আর এরকম ভয়ংকর পুরুষতান্ত্রিক নারীবিদ্বষী সমাজে পুরুষাতঙ্ক ছড়ানোর দায় নাকি নারীবাদীদের! যেন নারীদের আতংকিত করার মত যথেষ্ট পরিমাণ ধর্ষণ, যৌন হেনস্থা, অত্যাচার, নির্যাতন এখনও তারা করে উঠতে পারেন নি। আরও কিছু বাকি আছে।\nনারীর প্রতি সহিংসতার মাত্রা বাড়ছে। এরকম খারাপ পরিস্থিতিতেও আশা রাখছিলাম, ইন্টারনেটের কল্যাণে অনেক মেয়েই এখন তাদের জীবনের কথা লিখছে। নিজের মত করে নারীবাদের চর্চা করছে। সবার মতের সাথে যে আমি একমত তা না। কেউ হিজাব পরে নারীবাদের কথা বলে, কেউ ওড়না পরে। কেউ ধার্মিক, কেউ নাস্তিক। কেউ তসলিমার মতাদর্শকে সঠিক মনে করেন, কেউ করেন না। যার যাই মতো থাকুক, তসলিমা নাসরিন একা সমস্ত ঝুঁকি নিয়ে ‘নারীর কথা, নারী বলবে’ এটার চর্চা শুরু করেছিলেন। এর ফল আমরা সবাই ভোগ করছি।\nভালো পুরুষ, খারাপ পুরুষ নির্বিশেষে উপসংহার টানেন এই বলে যে, নারীরাই নারীর শত্রু। নারী মুক্তিতে যেহেতু তাদের কোনও স্বার্থ নেই, তাই নারীমুক্তির জন্য নারীকেই এগিয়ে আসতে হবে। তারা কি আসলে বলতে চান, পুরুষতন্ত্র যেহেতু পুরুষের স্বার্থ রক্ষা করে তাই তারা পুরুষতান্ত্রিক হবেনই। ধর্ষণ যেহেতু পুরুষকে মজা দেয় তাই পুরুষ ধর্ষণ করবেই। নারীকেই বরং রেখে ঢেকে চলতে হবে? সংসারে নারী পুরুষের অবাধ্য হলে যেহেতু পুরুষ অসন্তুষ্ট হয়ে নারী নির্যাতন করবে, তাই নারী নির্যাতন রুখতে নারীকেই পুরুষের বাধ্য হতে হবে?\nপুরুষ চায় পুরুষতন্ত্রকে টিকিয়ে রাখতে। পুরুষতন্ত্রকে টিকিয়ে রাখতে হলে নারীদের দমিয়ে রাখতে হবে। নারীর শরীরকে অশুচি, যৌনবস্তু, মাংসপিণ্ড বলে প্রচার করতে হবে। একইভাবে পুরুষতন্ত্রকে টিকিয়ে রাখতে হলে নারীর কথা বলা বন্ধ করতে হবে। নারীর কথা বলা বন্ধ রাখতে মাঝেমাঝে নারীর দুঃখে চুকচুক করতে হবে, ধর্ষণের কারণে নারীর ইজ্জত-সম্ভ্রম চলে গেল বলে গভীর দুঃখ প্রকাশ করতে হবে, ধর্ষকের ফাঁসির মাধ্যমেই সমস্ত সমস্যার সমাধান করে ফেলার ভান করতে হবে। আমাদের সমাজের তথাকথিত ভালো পুরুষেরা সেটিই করে থাকেন।\nধর্মের বিরুদ্ধে বললে যেমন ধার্মিকেরা ধর্মবিদ্বেষী শব্দটি এড়িয়ে মুসলমান বিদ্বেষী কিংবা হিন্দু বিদ্বেষী, খ্রিষ্টান বিদ্বেষী ইত্যাদি অভিযোগ তোলে, তেমনি পুরুষের অন্যায় আচরণের বিরুদ্ধে বললে পুরুষেরা পুরুষতন্ত্র বিদ্বেষী শব্দটি কৌশলে এড়িয়ে গিয়ে বলে পুরুষ বিদ্বেষী। একবার ভেবে দেখে না, নারীরা পুরুষ বিদ্বেষী হলে ভ্রুণ অবস্থা থেকে জন্ম নিয়ে, মাতৃদুগ্ধ খেয়ে পুরুষ হয়ে, নারীর দিকে এই অভিযোগ তোলার সুযোগ হতো না।\nTags: অনলাইনের নারীবাদী, ইত্তিলা ইতু, উইমেন চ্যাপ্টার, নারীবাদ বিতর্ক, নারীবাদীরা কি পুরুষাতঙ্ক ছড়াচ্ছে?


ঢাকায় ১ টাকায় আবাসিক হোটেল! || Somoynews.tv\nঢাকায় ১ টাকায় আবাসিক হোটেল!\nমাত্র ১ টাকার বিনিময়ে সুবিধাবঞ্চিত শিশুদের আহারের ব্যবস্থা করে এ দেশের মানুষের মনে জায়গা করে নিয়েছে বিদ্যানন্দ ফাউন্ডেশন। এবার এই সংগঠনটিই ছাত্রীদের জন্য নিয়ে এলো এক টাকায় আবাসিক হোটেলের সুবিধা।\nরাজধানীর পল্লবীতে ছাত্রী ও চাকরি সন্ধানী নারীদের জন্য চলতি বছরের মার্চ-এ যাত্রা শুরু করে ‘বাসন্তী নিবাস।’ সেখানে শুধুমাত্র ছাত্রীদের প্রথম রাতের জন্য গুণতে হতো ৭১ টাকা, দ্বিতীয় রাত থেকে চাকুরিজীবী ও ছাত্রী উভয়ের জন্য ২৯৯ টাকা। তবে শনিবার (১৯ সেপ্টেম্বর) থেকে মাত্র ১ টাকার বিনিময়ে সেখানে রাত্রিযাপন করতে পারবেন ঢাকার বাইরে থেকে আগত ছাত্রীরা। সেইসাথে দিনপ্রতি খরচ একশত টাকা কমিয়ে নির্ধারণ করা করা হয়েছে ১৯৯ টাকা।\nএ প্রসঙ্গে বাসন্তী নিবাসের ভারপ্রাপ্ত কর্মকর্তা তাহমিনা আক্তার গণমাধ্যমকে বলেন, সম্প্রতি কুমিল্লাগামী একটি বাসে গণধর্ষণের ঘটনা ঘটেছে। অনেক ছাত্রী এবং চাকুরীজীবী নারী পরীক্ষায় অংশগ্রহণ কিংবা নানান প্রয়োজনে ঢাকায় আসছেন। থাকার জায়গার অভাবে রাতেই নিজ বাড়িতে যাত্রা করেন, যা নিরাপদ নয়। সেই বিষয়টি চিন্তা করেই বিদ্যানন্দের এই নতুন ইভেন্টটি শুরু হয়েছে, যেখানে মাত্র এক টাকার বিনিময়ে আবাসিক হোটেলের সুবিধা পাবেন একজন ছাত্রী।\nনারীদের জন্য বিশেষায়িত এই সুসজ্জিত আবাসিক হোটেলে রয়েছে জাপানি নকশার শীতাতপ নিয়ন্ত্রিত ক্যাপ্সুল বেড এবং ওয়াইফাই সুবিধা। উল্লেখ্য, হোটেলটির সকল কর্মকর্তা-কর্মচারী নারী। সেইসাথে রয়েছে সার্বক্ষণিক সিসি ক্যামেরা ও এক্সেস কন্ট্রোল সিস্টেম। এখানে থাকার জন্য ঢাকার বাইরে থেকে আগত ছাত্রীদের প্রমাণস্বরূপ পরীক্ষার প্রবেশপত্র কিংবা বাসের টিকেট সঙ্গে থাকতে হবে।


জবির ১৪তম প্রতিষ্ঠা বার্ষিকী উদযাপন – সময় জার্নাল\nঢাকা | সোমবার, ২৫ অক্টোবর ২০২১, ০৩:৩৫ অপরাহ্ন\nজবির ১৪তম প্রতিষ্ঠা বার্ষিকী উদযাপন\nপ্রকাশিতঃ ১০:৪০ অপরাহ্ণ, রবি, ২০ অক্টোবর ১৯\nজবি প্রতিনিধি: উন্নয়নের জন্য সৃজনশীলতা ও উদ্ভাবন’ স্লোগানকে সামনে রেখে বর্ণাঢ্য আয়োজন শোভাযাত্রা, বার্ষিক চারুকলা প্রদর্শনী, আলোচনা সভা, নাটক পরিবেশনা, সাংস্কৃতিক অনুষ্ঠান ও প্রকাশনা উৎসবের মধ্য দিয়ে জগন্নাথ বিশ্ববিদ্যালয়ের ১৪তম প্রতিষ্ঠা বার্ষিকী উদযাপিত হয়েছে।\nবিশ্ববিদ্যালয় দিবস উপলক্ষে আজ সকালে জগন্নাথে বিএনসিসি কর্তৃক উপাচার্যকে গার্ড অব অর্নার প্রদান করা হয়। বিশ্ববিদ্যালয়ের প্রশাসনিক ভবনের সামনে জাতীয় ও বিশ্ববিদ্যালয় পতাকা উত্তোলন করে জবি দিবসের উদ্বোধন করেন বিশ্ববিদ্যালয়ের উপাচার্য অধ্যাপক ড. মীজানুর রহমান ।\nএ ছাড়া নানা রঙের বেলুন ও শান্তির প্রতীক পায়রা ওড়ানো হয় । পরে বিশ্ববিদ্যালয় ক্যাম্পাস ,পুরান ঢাকার রায়সাহেব বাজার মোড়, ভিক্টোরিয়া পার্ক এলাকায় শোভাযাত্রা করা হয়। এই শোভাযাত্রায় বিশ্ববিদ্যালয়ের বিভিন্ন বিভাগের শিক্ষক-শিক্ষার্থী কর্মকর্তা-কর্মচারীরা রংবেরঙের-ব্যানার ফেস্টুন নিয়ে অংশ নেন। আর বিশ্ববিদ্যালয় দিবস উপলক্ষে বিনা মূল্যে রক্তদান ও রক্তের গ্রুপ নির্ণয় কার্যক্রম পরিচালনা করে জগন্নাথ বিশ্ববিদ্যালয় শাখা ’বাঁধন’।\nসকাল ১১টায় বিশ্ববিদ্যালয়ের কেন্দ্রীয় মিলনায়তনে আলোচনা সভা অনুষ্ঠিত হয়। এতে প্রধান অতিথি হিসেবে উপাচার্য অধ্যাপক ড. মীজানুর রহমান বলেন, বিশ্ববিদ্যালয় পরিবারের সকলের সার্বিক সহযোগিতায় জগন্নাথ বিশ্ববিদ্যালয় আজ প্রতিষ্ঠিত।\nএকাডেমিকভাবে সেশনজট মুক্ত, কারিকুলামের আধুনিকায়ন ও মেধাবী শিক্ষকবৃন্দের প্রয়াসে জগন্নাথ বিশ্ববিদ্যালয় আজ সকল অভিভাবক ও শিক্ষার্থীবৃন্দের ভর্তির জন্য মূল আকর্ষণ। এছাড়াও এই বিশ্ববিদ্যালয়ে শিক্ষার্থীদের ওপর কোন র‌্যাগিং ও অন্য রকম অন্যায় আচরণের ঘটনা সংঘটিত হয় না। এই সকল ব্যাপারে বিশ্ববিদ্যালয় কর্তৃপক্ষ অত্যন্ত সজাগ রয়েছেন।”\nআলোচনা সভায় রেজিস্ট্রার প্রকৌশলী মোঃ ওহিদুজ্জামান-এর সঞ্চালনায় কলা অনুষদের ডিন অধ্যাপক ড. মোঃ আতিয়ার রহমান, বিজনেস স্টাডিজ অনুষদের ডিন অধ্যাপক ড. মোঃ শওকত জাহাঙ্গীর, বিজ্ঞান অনুষদের ডিন অধ্যাপক ড. পেয়ার আহম্মেদ, সামাজিক বিজ্ঞান অনুষদের ডিন অধ্যাপক ড. ফরিদা আক্তার খানম, আইন অনুষদের ডিন খ্রীস্টিন রিচার্ডসন, সাধারণ সম্পাদক অধ্যাপক ড. নূর মোহাম্মাদ, সাংবাদিক সমিতির সভাপতি হুমায়ুন কবির, জবি প্রেসক্লাবের সভাপতি জাহিদুল ইসলাম সাদেক শুভেচ্ছা বক্তব্য প্রদান করেন।\n১১.৩০মিনিটে বিশ্ববিদ্যালয়ের কেন্দ্রীয় মিলনায়তনে নাট্যকলা বিভাগের তাদারকিতে শুন্যন নাট্যদলের উদ্যোগে ‘লাল জমিন’ নাটক পরিবেশিত হয়। মুক্তিযুদ্ধের ইতিহাস এবং বাংলাদেশ জন্মের ইতিহাস সঠিকভাবে উপস্থাপন করার লক্ষেই ‘লাল জমিন’ নাটক পরিবেশনা করা হয়।\nএরপর বেলা ১২.৩০টায় বিশ্ববিদ্যালয়ের সংগীত বিভাগের তত্ত্বাবধানে শিক্ষক ও শিক্ষার্থীবৃন্দের অংশগ্রহণে সামাজিক বিজ্ঞান ভবন চত্বরে সাংস্কৃতিক অনুষ্ঠান পরিবেশিত হয়। এরমধ্যে নৃত্য, দলীয় সংগীত, নজরুল গীতি, লোক সংগীত উল্লেখযোগ্য। এছাড়াও বিশ্ববিদ্যালয়ের নিজস্বতাকে সবচেয়ে গুরুত্ব প্রদান করা হচ্ছে।\nএ লক্ষ্যে এবার দিবসে বিশ্ববিদ্যালয়ের শিক্ষক ও শিক্ষার্থীদের দ্বারা পরিচালিত ব্যান্ড ও লোক গানের দলের ‘অভিকর্ষ’, ‘ট্রাভেলার্স’, ‘মনের মানুষ’, ‘আবোল-তাবোল’, ‘স্বপ্নবাজি’, এবং ‘ব্ল্যাকলিস্ট’ ব্যান্ডদল দুপুর ২টা থেকে সন্ধ্যা পর্যন্ত ধারাবাহকিভাবে গান পরিবেশন করছে। শিল্পীরা মনোমুগ্ধকর গান পরিবেশন করে দর্শকদের মাতিয়ে রাখে। শিক্ষার্থী, শিক্ষক, কর্মকর্তা ও কর্মচারীসহ সকলে অত্যন্ত আনন্দিত ও উৎফুল্ল হয়ে জগ্ননাথ বিশ্ববিদ্যালয়ের ১৪ বছর পূর্তি উদযাপন করে।


লাশ ও রক্তের পাশেই সেলফি ব্যস্ততা - সি নিউজ\nলাশ ও রক্তের পাশেই সেলফি ব্যস্ততা\nযেখানে সেখানে সেলফি তোলা নিয়ে অনেকেই সমালোচনার মুখে পড়েছেন। যতই সমালোচনা হোক না কেন, যাদের নেশা সেলফি তোলা তারা এই সব বিষয় কান দিতে নারাজ।\nআশপাশে যদি মানুষের লাশও পড়ে থাকে, কিংবা মারধর, ভাঙচুর এসবও চলতে থাকে- তবু কারো কারো সেলফি-নেশা কমবার নয়।\nএমনই দৃশ্য আজ রোববার দেখা গেলো রাজধানীর কুর্মিটোলা এলাকায়। বেলা ১টার দিকে সেখানে এক চালক তার বাস সড়কের পাশে দাঁড়িয়ে থাকা কলেজ শিক্ষার্থীদের ওপর তুলে দিলে ঘটনাস্থলেই মারা যান ২ জন।\nএদিকে দুর্ঘটনার খবর পেয়ে দ্রুত ঘটনাস্থলে আসেন কলেজের অন্যান্য শিক্ষার্থীরা। বিক্ষুদ্ধরা তখন সেখানে যে গাড়ি পেয়েছেন সেটিই ভাঙচুর করেছেন। ভাঙচুর করা গাড়িগুলো তখন দাঁড়িয়ে আছে ঘটনাস্থলে। রাস্তা ধ্বংসযজ্ঞের রূপ ধারণ করেছে। তিন কিশোর-কিশোরীর শরীরের তাজা রক্ত তখনও সড়কে বইছে।\nএমতাবস্থায় এক তরুণকে দেখা গেলো সেখানকার দৃশ্য মোবাইল ক্যামেরার ফ্রেমে এনে সেলফি তুলছেন! কেউ কেউ সেখানে দাঁড়িয়েই ফেসবুক লাইভে নিজেদের চেহারা দেখাচ্ছেন!\nঅবশ্য এমন ঘটনা শুধু ঢাকা বা বাংলাদেশেই নয়, ভিনদেশেও এমন খবর সংবাদমাধ্যমে আসে মাঝে মাঝেই। সম্প্রতি ভারতের রাজস্থানের একটি সেলফি ভাইরাল হয়েছিল। দুর্ঘটনার পর আহতের সাহায্যে এগিয়ে না এসে সেলফি তুলতে দেখা গিয়েছিলো এক যুবককে। সেই ছবি সামাজিক যোগাযোগ মাধ্যেমে ছড়িয়ে পড়লে সমালোচিত হয়।\n← জেলা প্রশাসকদের নিয়ে ‘ডিজিটাল বাংলাদেশ’ কর্মশালা\nদেশীয় ওয়েবসাইটগুলোর মধ্যে শীর্ষে বিক্রয় →


২২ জুন ২০১৮, ০৫:৫০\nঢাকা, ২২ জুন (জাস্ট নিউজ) : নামাজ, রোজা, হজ, জাকাত, পরিবার, সমাজসহ জীবনঘনিষ্ঠ ইসলামবিষয়ক প্রশ্নোত্তর অনুষ্ঠান ‘আপনার জিজ্ঞাসা’। জয়নুল আবেদীন আজাদের উপস্থাপনায় এনটিভির জনপ্রিয় এ অনুষ্ঠানে দ‍র্শকের বিভিন্ন প্রশ্নের উত্তর দেন বিশিষ্ট আলেম ড. মুহাম্মদ সাইফুল্লাহ।\nউত্তর : নামাজ হয়ে যাবে। তবে ছবি টানানো এই কাজটির ব্যাপারে রাসুল (সা.) নিষেধ করেছেন, এটি হারাম কাজ। আবু দাউদ (রা.)-এর রেওয়াতের মধ্যে আল্লাহর রাসুল (সা.) বলেছেন, ‘যেখানে আপনি ছবি ঝুলিয়ে রেখেছেন, সেখানে রহমতের ফেরেশতা প্রবেশ করবে না।’


তিনি অন্যরকম একজন - KM Hasan Ripon\nদুর থেকে আমরা যারা তাকে দেখেছি, তখন মনে হয় অসম্ভব বিচক্ষণ একজন নারী। খুব কাছ থেকে যাদের দেখার সুযোগ হয়েছে তাদের কাছে তিনি সদা হাস্যজ্বল ব্যক্তিত্ব সম্পন্ন মহীয়সী নারী নেতৃত্বের উদাহরণ। পরিবারের সদস্য বিশেষ করে ছেলেমেয়ের কাছে অত্যন্ত মমতাময়ী মা আবার সাধারন মানুষের কাছে ভরসার স্থল। অনেকেই ভাবেন হয়তো যেকোন সমস্যার সর্বশেষ সমাধান সৃষ্টিকর্তা উনার মাধ্যমেই দেবেন। উপরের প্রত্যেকটি বিশেষণ যার জন্য প্রযোজ্য তিনি আমাদের মাননীয় প্রধানমন্ত্রী জাতির জনক বঙ্গবন্ধু শেখ মুজিবুর রহমানের তনয়া শেখ হাসিনা।\nপ্রায়শই একটা বিষয় লক্ষ্য করি আমরা আমাদের তরুন প্রজন্মকে উজ্জীবিত করার লক্ষ্যে বিশ্বের শীর্ষ নেতৃবৃন্দের গুনাগুন এবং তাদের সাফল্যের বিবরণ তুলে ধরি। উদ্দেশ্য একটাই তাদের সামনে অনুসরণ করার মতো একজন ব্যক্তিত্বকে তুলে ধরা যাতে তরুণরা তাদের মতো করে নিজেদের গড়তে পারে, তাদের সাফল্যের দ্বারা অনুপ্রাণিত হয় বা পরিচালিত হতে পারে। মূল কথা মানুষ তার স্বপ্ন দ্বারা পরিচালিত হয় সবচেয়ে বেশী, আর সেই স্বপ্নের অনুকরনীয় ব্যক্তিত্ব যদি হয় নিজ দেশের তাহলে তার প্রভাব পড়ে সবচেয়ে বেশী। ভাবতে ভীষণ গর্ব হয় যে আমাদের দেশের তরুন সমাজকে উজ্জীবিত করার লক্ষ্যে এখন আর বহির্বিশ্বের উদাহরণের প্রয়োজন নেই কারন আমাদের বাংলাদেশেও আছে অনুপ্রেরণা পাওয়ার মতো নেতৃত্ব। একজন আদর্শ ব্যক্তিত্বের সবচেয়ে বড় গুণাবলী হলো যেকোন সৃষ্টিশীল কাজের জন্য চ্যালেঞ্জ গ্রহণ করা। গত ১০ বছরে আমরা দেখেছি যে কাজ গুলো আমাদের অনেকের মতেই ছিল অসম্ভব, তিনি সেই চ্যালেঞ্জগুলো ভীষণ দৃঢ়তার সাথে শক্ত হাতে গ্রহণ করেছেন। কোন বাধাই তাকে বিচলিত করেনি বরং এতোটাই দৃঢ় এবং প্রতিজ্ঞাবদ্ধ হয়ে কাজ করতে এর আগে কখনো কাউকে দেখা যায়নি। বেশ কিছু প্রমান আমাদের সামনেই রয়েছে।\nএকজন আদর্শ নেতা নুতন নেতৃত্ব তৈরী করেন। আমরা বিগত কয়েক বছরে এর উপর্যুপুরি প্রমান পেয়েছি। আমরা প্রায়শই শুনি এদেশটাকে বদলাতে হলে সবার আগে তরুণ প্রজন্মকে সামনে নিয়ে আসতে হবে। তাদের হাতে দায়িত্ব অর্পণ করতে হবে। আমাদের মাননীয় প্রধানমন্ত্রী বিগত বছরগুলোতে বেশ কিছু নতুন তরুণ নেতৃত্ব দেশকে উপহার দিয়েছেন তার প্রমান আমাদের সকলের সামনেই দৃশ্যমান। পাশাপাশি প্রবীণদের নিয়েও তিনি একই সাথে কাজ করে যাচ্ছেন যাতে করে নতুন সমৃদ্ধশালী বাংলাদেশ গড়ে তোলা যায়। নবীন এবং প্রবীণদের অভিজ্ঞতা বা জ্ঞানের আলোকে। একজন আদর্শ নেতৃত্বের আরো একটি বড় গুণাবলী হলো সুদূরপ্রসারী দৃষ্টিভঙ্গী। আচ্ছা এর আগে এমন কি কখনো হয়েছে আজ থেকে ১০০ বছরের সামনের বাংলাদেশকে কেউ দেখার চেষ্টা করেছে অথবা দেখেছে? অবিশ্বাস্য হলেও সত্য যে পুরো বাংলাদেশ এখন জননেত্রীর উন্নয়নের নকশা নিয়ে সামনের দিকে এগিয়ে যাচ্ছে। এর আগে আমরা যা বইতে পড়েছি, আধুনিক চীন বা মালয়েশিয়ার কথা জেনেছি তা এখন আমাদের দেশেই দৃশ্যমান এবং এটাই বাস্তবতা।\nভালো কাজের স্বীকৃতি মানুষকে আরো ভালো কাজ করার অনুপ্রেরণা যোগায়। তার কাজের গতিকে আরো বাড়িয়ে দেয়। আমাদের মাননীয় প্রধানমন্ত্রী তা কাজে প্রমান করেছেন। তিনি যোগ্য ব্যক্তিদের যেমন গুরুত্বপূর্ন দায়িত্বে নিয়ে এসেছেন আবার অযোগ্যব্যক্তি সে যতো ক্ষমতাশালীই হোক না কেন তাকে দেশের স্বার্থে দায়িত্ব থেকে অব্যাহতি দিয়েছেন এবং এর একাধিক দৃষ্টান্ত আমরা দেখেছি। একজন আদর্শ ব্যক্তিত্ব সবসময় নমনীয়। মাননীয় প্রধানমন্ত্রী এমন একজন ব্যক্তিত্ব যার কাছে খুব সহজেই যাওয়া যায় এবং নিজের কথাগুলো অনায়সে বলা যায়। রাষ্ট্রের স্বার্থে কখনো হয়তো তিনি কঠিন হয়েছেন আবার ঐ একই কারনে পরম মমতায় কাছে টেনে নিয়েছেন। দেশের সবচেয়ে ক্ষমতাধর ব্যক্তিত্ব হওয়া সত্ত্বেও অনায়াসে স্বীকার করেছেন উনি এখনও শিখছেন। তথ্যপ্রযুক্তির বিষয়ে নিজের সন্তানের কাছে দিনের পর দিন শিখেছেন, বুঝতে চেয়েছেন তথ্যপ্রযুক্তির সুবিধাগুলো। তিনি প্রমান করেছেন একজন সফল নেতৃত্বকে সাফল্য পেতে গেলে অবশ্যই শিখবার মনমানসিকতা নিয়ে চলতে হবে।\nএকজন সফল নেতৃত্ব সবসময় তার দলকে সাথে নিয়ে দলগতভাবে কাজ করেন। আমরা যদি পুরো বাংলাদেশকে এ মুহুর্তে চিন্তা করি তাহলে খুব সহজেই বোঝা যাবে যে পুরো বাংলাদেশই যেন মন্ত্রমুগ্ধের মতো কাজ করে যাচ্ছে। বসে থাকার উপায় নেই। পুরোদমে বাংলাদেশকে এগিয়ে নিয়ে যাওয়ার কাজ চলছে। স্বপ্নটা অনেক বড় আমাদের মাননীয় প্রধানমন্ত্রীর তাই প্রস্তুতির পর্বটাও বেশ জোড়ালো। বিভিন্ন কাজের জন্য দায়িত্ব অর্পণ করেছেন প্রবীণ এবং নবীনদের সমন্বয়ে গড়া তার দল যারা দিনরাত পরিশ্রম করে চলেছেন। ভালো যিনি করছেন তিনি যেমন স্বীকৃতি পাচ্ছেন আবার কিছুক্ষেত্রে নিজেই আবার দায়িত্ব নিয়েছেন এগিয়ে যাবার সংকল্পে।\nস্বপ্নবাজ বা আবেগ ছাড়া যেকোন বড় কিছু অর্জন করা অনেকটা অসম্ভব। বাংলাদেশ এ সময়ে অসম্ভব স্বপ্নবাজ এবং আবেগময় একজন নেতৃত্বের অধিনে পরিচালিত হচ্ছে। মাননীয় প্রধানমন্ত্রী স্বপ্ন যেমন আকাশসম তেমনি আবেগের বিষয়টিও একইভাবে লক্ষ্যনীয়। তবে আকাশসম স্বপ্নের পদ্মাসেতু, বঙ্গবন্ধু স্যাটেলাইট বাস্তবে রুপান্তরের জন্য একদিকে যেমন স্বপ্ন এবং আবেগদ্বারা তাড়িত হয়েছেন ঠিক একইভাবে গভীর দৃঢ়তার সাথে একাগ্রচিত্তে কাজ করেছেন তার স্বপ্নপূরনের প্রয়াসে। আদর্শ নেতৃত্বের এতো উজ্জল উদাহরণ বাংলাদেশ আগে কথনো দেখেনি। ব্যর্থ হবো বলে চ্যালেঞ্জ গ্রহন করা থেকে কখনো বিরত হননি।\nএখন তরুন প্রজন্মের সময় এসেছে নিজেদের নিয়ে ভাব্বার। সদিচ্ছা, সৎমানসিকতা, কাজ করার দৃঢ় প্রত্যয় আর একাগ্রতা থাকলে সৃষ্টিকর্তাও সহায় হন। আমাদের তরুন প্রজন্মের সামনে মাননীয় প্রধানমন্ত্রী একজন সফল নেতৃত্বের সবচেয়ে উজ্জল উদাহরণ। আমরা অনেকেই বলি অনেক কিছু শেখার আছে মাননীয় প্রধানমন্ত্রী শেখ হাসিনার কাছ থেকে কিন্তু আমরা ধারন করি কজন? যেদেশে সফল নেতৃত্বের এতো বড় উদাহরণ সৃষ্টি হয়েছে সেদেশের তরুন সমাজ তো কখনো পথভ্রষ্ট হতে পারেনা। অত্যন্ত পরিশ্রমী এবং সদালাপী মাননীয় প্রধানমন্ত্রী শেখ হাসিনা অনেকের কাছে বিশাল বিস্ময়। ভীষন ইতিবাচক ব্যক্তিত্বসম্পন্ন মানুষটি ইতোমধ্যেই তার বিভিন্ন চারিত্রিক বৈশিষ্টের কারনে বিশ্বের ১০০ জন বিশিষ্ঠ ব্যক্তির তালিকায় স্থান করে নিয়েছেন।বাংলাদেশ কি কখনও ভেবেছে যে এমন একটা সময় আসবে যখন অন্যেরা অবাক বিস্ময়ে তাকিয়ে আমাদের বলবে\nবাংলাদেশ তোমরা পেরেছো!


মেয়েরা তাদের স্বামীর থেকে যে ৫ টি জিনিস লুকিয়ে রাখে\nSeptember 21, 2020 manir hossain অন্যান্য 0\nকথায় বলে মেয়েদের পেটে কিছু থাকে না। তারা সবই নাকি বলে ফেলে। আবার কথাতেই বলে, মেয়েদের মন থেকে কিছু বের করা খুব মুশকিল। অন্তত কিছু জিনিস তো তারা তাদের স্বামীর থেকে লুকোয় অবশ্যই।\nকিন্তু সমীক্ষা চালিয়ে দেখা গিয়েছে, কিছু কমন জিনিস মেয়েরা তাদের স্বামীর থেকে লুকিয়ে রাখে। কী সেগুলো? চলুন দেখে নিন, কোনটা ৫ টা জিনিস মেয়েরা তাদের স্বামীর থেকে লুকোয়।\n১) মেয়েদের যদি কোনও শারীরিক সমস্যা হয়, তাহলে তা মেয়েরা তাদের স্বামীর থেকে লুকোয়। বিশেষ করে, যদি তাদের স্তন নিয়ে কোনও সমস্যা দেখা দেয়, মেয়েটি এ বিষয়ে তার মায়ের সঙ্গে আলোচনা করে, কিন্তু স্বামীর থেকে লুকিয়ে রাখতেই পছন্দ করে।\n২) মেয়েরা যদি তার স্বামীর থেকে যৌনসুখ পাওয়া থেকে সন্তুষ্ট না হয়, তাহেলও তারা তার স্বামীকে বলে না যে, সে সুখী নয়। বরং, স্বামী তাকে জিজ্ঞেস করলেও, মেয়েরা বলে যে, সে সন্তুষ্ট।\n৩) মেয়েরা তাদের ব্যক্তিগত সাফল্য তাদের স্বামীদের থেকে লুকিয়ে রাখতে পছন্দ করে। কারণ, এই দেশ শুধু নয়, এই বিশ্বতেই এখনও পুরুষরা রাজ করছে। মুখে বললেও, তারা কিছুতেই স্ত্রীর সাফল্য মেনে নিতে পারে না। তাই মেয়েরা তার ব্যক্তিগত সাফল্য স্বামীদের থেকে লুকিয়ে রাখতেই পছন্দ করে।\n৪) মেয়েরা তাদের ব্যাঙ্ক অ্যাকাউন্টের কথা তার স্বামীর থেকে লুকিয়ে রাখতেই পছন্দ করে। কারণ, ব্যাঙ্ক অ্যাকাউন্টের কথা বললে যে, ব্যাঙ্ক ব্যালেন্সেরও হিসেব দিতে হবে। আর সেটা কোন মেয়েই বা চায়?\n৫) মেয়েরা কিছুতেই তাদের বিয়ের আগের সম্পর্ক নিয়ে তার বর্তমান স্বামীর সঙ্গে কতা বলতে আগ্রহী হয় না। বরং, সে তার স্বামীর পুরোনো সম্পর্ক শুনতে আগ্রহী থাকে। কিন্তু নিজের সম্পর্কের কথা স্বামীর কাছে লুকিয়ে রাখতেই পছন্দ। ২৪ঘন্টা।\nএক বছর ধরে বানানো মালেক ড্রাইভারের ‘আদুরে’ দরজার দাম\nকেউ এড়িয়ে যাবেন না, একজন প্রবাসীর বউয়ের লজ্জাজনক কিছু কথা


ইস্তাম্বুল ! যেভাবে বিজিত হল বাইজেন্টাইন সাম্রাজ্যের রাজধানী কুস্ত্তনতীনিয়া!\nহোম ইতিহাস ইস্তাম্বুল ! যেভাবে বিজিত হল বাইজেন্টাইন সাম্রাজ্যের রাজধানী কুস্ত্তনতীনিয়া!\nধর্মীয়, রাজনৈতিক ও ভৌগোলিক দিক থেকে কুস্ত্তনতীনিয়া (ইস্তাম্বুল) ছিল পৃথিবীর অন্যতম গুরুত্বপূর্ণ শহর। খৃষ্টীয় তৃতীয় শতক থেকেই তা ছিল বাইজেন্টাইন সাম্রাজ্যের গুরুত্বপূর্ণ নগরী।


google: Incognito মোডেও নজরদারি? Google-এর বিরুদ্ধে ৫০০ কোটি ডলারের মামলা - google faces usd 500 crore lawsuit in us court on google chrome privacy issue | Eisamay\ngoogle faces usd 500 crore lawsuit in us court on google chrome privacy issue\nrahul chakraborty | EiSamay.Com | Updated: Jun 4, 2020, 12:22 AM\nগুগলের বিরুদ্ধে ব্যবহারকারীর ব্যক্তিগত তথ্যে নজরদারির অভিযোগ এই অভিযোগ নয়। যদিও সমস্ত অভিযোগ অস্বীকার অস্বিকার করে আসছে তারা।\nএই সময় ডিজিটাল ডেস্ক: ব্যবহারকারীদের তথ্য বেআইনিভাবে সংগ্রহের গুরুতর নয়া অভিযোগ উঠল টেক জায়েন্ট গুগলের বিরুদ্ধে। ব্যবহারকারীর গোপনীয়তা ভঙ্গের অভিযোগ এনে তাদের বিরুদ্ধে মার্কিন আদালতে বিপুল অঙ্কের মামলা দায়ের হয়েছে। গোটা ঘটনায় মার্কিন এই সংস্থার কাছে ৫০০ কোটি ডলার ক্ষতিপূরণ চেয়েছেন মামলাকারী।\nক্যালিফোর্নিয়ার জেলা আদালতে দাখিল আবেদনে মামলাকারি দাবি করেছেন, ব্যবহারকারীরা তাঁদের ব্যক্তিগত গোপনীয়তা বজায় রাখতে Chrome ব্রাউজারে ‘ইনকগনিটো মোড’ (Incognito Mode) বা প্রাইভেট মোড ব্যবহার করলেও সেখানও নজরদারি চালায় গুগল। ব্যবহারকারীদের ব্রাউজিং হিস্ট্রি ট্র্যাক এবং সংগ্রহ করে তারা। এ ছাড়া ব্যক্তিগত গোপনীয়তা সংক্রান্ত ক্যালিফোর্নিয়ার আইন আছে তা গুগল মেনে চলে না বলেও দায়ের মামলায় দাবি করা হয়েছে।\nযদিও সমস্ত অভিযোগ অস্বীকার করেছে অভিযুক্ত সংস্থা। বরং তারা যা দাবি করেছে তা প্রচলিত ধারনার একেবারে উলটো। অনেকের ধারনা হল ‘ইনকগনিটো মোড' বা প্রাইভেট মোড ব্যবহার করলে গুগল ক্রম ব্রাউজারে ইউজারের‘সার্চ হিস্টোরি’ ট্র্যাক করা হয় না। আদতে ব্যাপারটা তেমন নয় বলে জানিয়েছে অ্যালফাবেটের মালিকানাধীন সংস্থা। এক্ষেত্রে Google-এর মুখপাত্রের বক্তব্য, কোনও ব্যবহারকারী Incognito মোডে Chrome ব্রাউজার ব্যবহার করলে তাঁর ব্রাউজিং অ্যাক্টিভিটি ব্রাউজার বা ডিভাইসে ধরা থাকে না। কিন্তু তাঁরা যে ওয়েবসাইট সার্চ করবেন ওই ওয়েবসাইট চাইলে গুগল অ্যানালিটিকস (Google Analytics), গুগল অ্যাড ম্যানেজার (Google Ad Manager)-সহ নানা নানা ভাবে তাঁদের ব্রাউজিং অ্য়াক্টিভিটি সংগ্রহ করতে পারে।' আর এই বিষয়টি কখনই তারা ব্যবহারকারীদের কাছে গোপন রাখেনি বলেও Google-এর দাবি।\nএর রেশ ধরে গুগলের মুখপাত্র বলেছেন, 'কোনও ব্যবহারকারী যখনই ইনকগনিটো মোড ব্যবহার করেন তখনই আমাদের তরফে একথা স্পষ্ট করে জানিয়ে দেওয়া হয়। ফলে যে দাবির ভিত্তিতে মামলাটি করা হয়েছে সঙ্গে আমরা একেবারেই সহমত নই। আদালতে আমরা আমাদের বক্তব্য জোরের সঙ্গে তুলে ধরব।'\nচিনের বিরুদ্ধে যুদ্ধে নেমেই হার, গুগল প্লে স্টোর থেকে সরল টিকটক-বিকল্প মিত্রোঁ! পরের খবর\nব্যক্তিগত তথ্য গুগল lawsuit against google internet privacy Incognito Google tracking google chrome privacy case google\nWeb Title : google faces usd 500 crore lawsuit in us court on google chrome privacy issue


ভালোবাসা দিবস ও বসন্তে সুবাস ছড়াবে সাভারের ফুল! - প্রবাসীর দিগন্ত\nভালোবাসা দিবস ও বসন্তে সুবাস ছড়াবে...\nভালোবাসা দিবস ও বসন্তে সুবাস ছড়াবে সাভারের ফুল!\nপ্রকাশিত: ১৩ ফেব্রুয়ারি ২০২০, ৯:৫৯ পূর্বাহ্ণ\nবসন্ত ও বিশ্ব ভালোবাসা দিবসের দিন যতই ঘনিয়ে আসছে ততই চাহিদা বাড়ছে ফুলের। ভালোবাসা দিবসে প্রিয়জনের কাছে উপহার হিসেবে বিকল্প নেই ফুলের। তাইতো ভালোবাসা দিবসে দেশের বাজারে ফুলের চাহিদা বেড়ে যায় ফুলের। আর দেশের অভ্যন্তরীণ এই ফুলের সিংহভাগের যোগান আসে সাভারের বিরুলিয়া থেকেই। এজন্যই এই মৌসুম ঘিরে ফুলের ভালো ফলন পেতে বাগান পরিচর্যায় ব্যস্ত সময় পার করছেন এখানকার ফুলচাষীরা। অধিক লাভের আশায় পহেলা ফাল্গুন, বিশ^ ভালোবাসা দিবস, আন্তর্জাতিক মাতৃভাষা দিবস গুলোর মতো মৌসুমের অপেক্ষায় প্রহর গোনেন তারা।\nযদিও এ বছর শীত বেশি থাকার কারণে ফুলের উৎপাদন কম হয়েছে বলে দাবী গোলাপ চাষীদের। তবে এসব মৌসুমে ফুলের চাহিদা থাকায় বর্তমান মূল্যের চেয়ে দ্বিগুণ কিংবা তিন গুণ দামে ফুল বিক্রি হবে বলে আশা তাদের।\nএছাড়া বিরুলিয়া, আইঠর ও আকরানসহ বেশ কয়েকটি গ্রামে প্রায় ৮ হেক্টর জমিতে জারবেরা ফুলের বাণিজ্যিক চাষ শুরু হয়েছে। তবে বিদেশী প্রজাতির এই ফুল চাষ ব্যয় বহুল হওয়ায় শুধুমাত্র বড় ফুল ব্যবসায়ীরাই এর চাষ করছেন। সব মিলিয়ে এই অঞ্চলের প্রায় ৯০ শতাংশ মানুষ এই বিভিন্ন প্রজাতির ফুলচাষ পেশার সাথে পুরোপুরি জড়িত। প্রতি বছর দেশের অভ্যন্তরীণ ফুলের বাজারে প্রায় ২৫-৩০ কোটি টাকার ফুল বিক্রি হয় এখান থেকেই। তবে এ বছর পহেলা ফাল্গুন, বিশ্ব ভালোবাসা দিবস ও মহান আন্তর্জাতিক মাতৃভাষা এই তিন দিবস ঘিরে প্রায় তিন কোটি টাকার ফুল বিক্রির লক্ষ্যমাত্রা ধরা হয়েছে।\nফুল বাগান গুলো ঘুরে দেখা গেছে, দিবস ঘিরে ফুল বিক্রির এই মৌসুমে বাগান পরিচর্যায় ব্যস্ত সময় পাড় করছেন ফুল চাষীরা। ফুলের ভালো ফলন পেতে প্রতিদিন অতিরিক্ত সময় বাগান পরিচর্যা করছেন তারা। নিয়মিত বাগানে সেচ, আগাছা পরিষ্কার ও কীটনাশক প্রয়োগ করছেন চাষীরা।\nশ্যামপুর এলাকার ফুল চাষী মনির হোসেন বলেন, নিজের ৩ বিঘা জমিতে মেরিন্ডা জাতের গোলাপ চাষ করেছেন তিনি। তবে এ বছর শীতের প্রকোপ বেশি হওয়ায় ফুলের প্রডাকশন কিছুটা কম হয়েছে। এখন প্রতিটি ফুল ৮-১০ টাকা দরে বিক্রি করছেন। কিছু দিন আগেও ৩-৫ টাকা দরে প্রতিটি গোলাপ বিক্রি করেছেন এখানকার চাষীরা।\nতিনি আরো বলেন, তবে বিশ্ব ভালোবাসা দিবসসহ অন্যান্য দিবস গুলোর দিন যত ঘনিয়ে আসছে বাজারে ফুলের চাহিদা বাড়ছে। সাথে বাড়ছে ফুলের বাজার মূল্য। ভালোবাসা দিবসে প্রতিটি ফুল পাইকারী ২০-৩০ টাকা দরে বিক্রি করবেন বলেও আশাবাদী তিনি।\nএই এলাকার ফুল চাষী ফারুক হোসেন জানান, গত বছরের তুলনায় এবার গোলাপ ফুলের উৎপাদন কম হলেও সামনের তিন দিবসে তারা বর্তমান মূল্যের দ্বিগুণ-তিনগুণ দামে ফুল বিক্রি করতে পারবেন।\nবিরুলিয়ার আইঠর গ্রামের ফুল চাষী আশরাফ মিয়া ও নাছির উদ্দিন জানান, ৭-৮ বছর পূর্বে যৌথ প্রচেষ্টায় ভারত থেকে বিদেশী জারবেরা ফুলের চারা এনে বাগান করেছেন তিনি। এর কয়েক বছর পর ব্যবসায়িক ভাবে লাভবান হওয়ায় তারা জারবেরা ফুল চাষে জমির পরিমাণ বাড়িয়েছেন। কিন্তু বিদেশ থেকে প্লাস্টিক জাতীয় ফুল আমদানীর কারণে বর্তমানে তারা নিজেদের তাজা ফুলের বাজারমূল্য তুলনামূলক কম পাচ্ছেন।\nবিরুলিয়া ফুল চাষী সমিতির আহ্বায়ক মুহাম্মদ নাসির জানান, বসন্ত বরণ ও ভালোবাসা দিবসকে সামনে রেখে ইতোমধ্যে তাদের এখানকার ফুলের বাজার জমে উঠেছে। প্রতিদিন বিরুলিয়ার স্থানীয় বাজার গুলোতে প্রায় আড়াই থেকে তিন লাখ টাকার ফুল বিক্রি হচ্ছে। তবে সরকারি ভাবে ফুল সংরক্ষণ ও তা রপ্তানী করা এখানকার চাষীরা অধিক লাভবান হতো বলেও জানান তিনি।\nসাভার উপজেলা কৃষি অফিসার নাজিয়াত আহমেদ জানান, দেশের অভ্যন্তরীণ ফুলের চাহিদার সিংহ ভাগ পূরণ হয় সাভারের বিরুলিয়া থেকেই। এখানকার লাল মাটি ফুল চাষের জন্য উপযোগী হওয়া ব্যাপক হারে ফুল উৎপাদন হয়ে থাকে। তাই চারা রোপন, বাগান পরিচর্যা ও কীটনাশক প্রয়োগসহ যাবতীয় বিষয়ে আমরা চাষীদের সার্বিক সহযোগিতা করেন তারা।\nতিনি আরো বলেন, সাভারে ফুল চাষকে কেন্দ্র করে বছরে দেশের অভ্যন্তরীণ বাজারে ২৫-৩০ কোটি টাকার ফুল বিক্রি হয়ে থাকে। আর এই মৌসুমেই কেবল প্রায় ৩ কোটি টাকার ফুল বিক্রির লক্ষ্যমাত্রা ধরা হয়েছে।\nএছাড়া ফুল ব্যবসায়ী ও চাষীদের দাবি ফুল সংরক্ষণ ও তা বিদেশে রপ্তানীর ব্যাপারে সরকারি ভাবে শীঘ্রই উদ্যোগ করা হবে বলেও জানান এই কর্মকর্তা।\nবিশাল আকৃতির কচ্ছপের জীবাশ্ম আবিষ্কার


লিবিয়ায় আহত ১১ জনের ২ জন চুয়াডাঙ্গার লিবিয়ায় আহত ১১ জনের ২ জন চুয়াডাঙ্গার – Dainikkushtia.net। bangla daily newspaper\nলিবিয়ায় আহত ১১ জনের ২ জন চুয়াডাঙ্গার\nUpdate Time Saturday, May 30, 2020, 3:58 am\nলিবিয়ায় আহত ১১ বাংলাদেশির মধ্যে দু’জনের বাড়ি চুয়াডাঙ্গা জেলায়। এরা হলেন চুয়াডাঙ্গার আলমডাঙ্গার বকুল হোসাইন (৩০), বাপ্পী (মস্তিস্কে গুলিবিদ্ধ, গুরুতর অবস্থা)। এদের বিষয়ে বিস্তারিত এখনও জানা যায়নি। খোঁজ খবর চলছে বলে জানিয়েছেন স্থানীয় প্রশাসন।\nলিবিয়ায় গুলিতে নিহত ২৪ ও আহত ১১ বাংলাদেশির পরিচয় জানিয়ে পররাষ্ট্র মন্ত্রণালয়। শুক্রবার লিবিয়ায় অবস্থিত বাংলাদেশি দূতাবাস পররাষ্ট্র মন্ত্রণালয়কে তাদের পরিচয় পাঠায়।\nনিহতরা হলেন, গোপালগঞ্জের সুজন ও কামরুল, মাদারীপুরের জাকির হোসেন, সৈয়দুল, জুয়েল ও ফিরুজ, রাজৈরের বিদ্যানন্দীর জুয়েল ও মানিক, টেকেরহাটের আসাদুল, আয়নাল মোল্লা ও মনির, ইশবপুরের সজীব ও শাহীন, দুধখালীর শামীম, ঢাকার আরফান, টাঙ্গাইলের মহেশপুরের লাল চান্দ; কিশোরগঞ্জের ভৈরবের রাজন, শাকিল, সাকিব ও সোহাগ, রসুলপুরের আকাশ ও মো. আলী, হোসেনপুরের রহিম এবং যশোরের রাকিবুল।\nআহত ১১ জন হলেন, মাদারীপুর সদরের তীর বাগদি গ্রামের ফিরোজ বেপারী (হাঁটুতে গুলিবিদ্ধ), ফরিদপুরের ভাঙ্গার দুলকান্দি গ্রামের মো. সাজিদ (পেটে গুলিবিদ্ধ), কিশোরগঞ্জের ভৈরবের শম্ভপুর গ্রামের মো. জানু মিয়া (পেটে গুলিবিদ্ধ), ভৈরবের জগন্নাথপুর গ্রামের মো. সজল মিয়া (দুই হাতে মারাত্মকভাবে জখম ও মানসিকভাবে ভারসাম্যহীন), গোপালগঞ্জের মুকসুদপুরের বামনডাঙ্গা বাড়ির ওমর শেখ (হাতে মারাত্মকভাবে জখম ও আঙ্গুলে কামড়ের দাগ, দুই পায়ে গুলিবিদ্ধ), টাঙ্গাইলের মহেশপুরের বিনোদপুরের নারায়ণপুরের মো. তরিকুল ইসলাম (২২), মাদারীপুরের রাজৈরের মো. আলী (২২), কিশোরগঞ্জের ভৈরবের সোহাগ আহমেদ (২০), মাদারীপুরের রাজৈরের মো. সম্রাট খালাসী (২৯)।


কুমারখালীর জঙ্গি নেতা শ্যামল যেভাবে ধরা পড়ল | Quicknewsbd\nকুমারখালীর জঙ্গি নেতা শ্যামল যেভাবে ধরা পড়ল\nবাংলাদেশে সিরিজ বোমা হামলায় মৃত্যুদণ্ডপ্রাপ্ত ও কলকাতার মোস্ট ওয়ান্টেড আসামি জঙ্গি নেতা শ্যামল শেখকে (৩৩) অস্ত্রসহ গ্রেপ্তার করেছে বগুড়া পুলিশ।\nমোস্ট ওয়ান্টেড আসামি হিসেবে তাঁর বিরুদ্ধে কলকাতার এনআইএ (ন্যাশনাল ইনভেস্টিগেশন এজেন্সি) ১০ লাখ রুপি পুরস্কার ঘোষণা করেছে। ২০১৫ সালে ১৭ আগস্ট বাংলাদেশে সিরিজ বোমা হামলায় আদালত তাঁকে মৃত্যুদণ্ড দেন।\nশনিবার দুপুরে বগুড়ার পুলিশ সুপার মো. আসাদুজ্জামান তাঁর কার্যালয়ে আয়োজিত সংবাদ সম্মেলনে নব্য জেএমবি নেতা শ্যামল শেখ ওরফে আবু সাঈদকে গ্রেপ্তারের বিষয়টি নিশ্চিত করেন।\nপুলিশ সূত্রে জানা গেছে, জেএমবির ওই নেতার পরিচয় পশ্চিমবঙ্গ পুলিশের নথিতে শ্যামল শেখ হিসেবে লেখা রয়েছে। তিনি আবু সাঈদ ওরফে আবদুল করিম ওরফে তৈয়ব ওরফে তালহা শেখ ওরফে হোসাইন ওরফে সাজিদ ওরফে ডেঞ্জার সাকিল ওরফে মোকলেছ ওরফে শফিককে নামেও পরিচিত।\nশুক্রবার রাত একটার দিকে বগুড়ার নন্দীগ্রাম উপজেলার ওমরপুরহাট এলাকায় বগুড়া-নাটোর মহাসড়ক থেকে তাঁকে গ্রেপ্তার করা হয়। রাজশাহী থেকে মোটরসাইকেলে বগুড়ায় আসার পথে পুলিশ সদর দপ্তরের গোয়েন্দা শাখা ও বগুড়া পুলিশের যৌথ অভিযান চালিয়ে তাঁকে গ্রেপ্তার করে। কলকাতা থেকে পালিয়ে আসার দুই বছরের মাথায় গ্রেপ্তার হলেন তিনি। গ্রেপ্তারের সময় তাঁর কাছ থেকে একটি বিদেশি নাইন এমএম পিস্তল, ম্যাগাজিন, গুলি, বার্মিজ চাকু ও নম্বরবিহীন মোটরসাইকেল উদ্ধার করা হয়েছে।\nআবু সাঈদের বাড়ি কুষ্টিয়ার কুমারখালী উপজেলার চরচাঁদপুর গ্রামে। তার হাত ধরে নব্য জেএমবি নেতা সোহেল মাহফুজসহ অনেক গুরুত্বপূর্ণ নেতা জঙ্গি কর্মকাণ্ডে জড়িয়েছেন বলে পুলিশ দাবি করেছে।\nবিকেলে শ্যামল শেখকে বগুড়ার জ্যেষ্ঠ সহকারী বিচারিক হাকিম আবু রায়হানের আদালতে হাজির করে ১০ দিনের রিমান্ডের আবেদন করা হয়।\nবগুড়ার পুলিশ সুপার মো. আসাদুজ্জামান বলেন, জঙ্গি নেতাকে গ্রেপ্তারের আগে গত অক্টোবরে তাঁর স্ত্রী ও ভারতীয় নাগরিক খাদিজা বেগমকে গ্রেপ্তার করা হয়। এরপর থেকে আবু সাঈদকে ধরতে গোয়েন্দা দল মাঠে নামে। ২০০২ সালে উত্তরাঞ্চলে জেএমবিতে অভিষেক হয় আবু সাঈদের।\nরাজশাহী অঞ্চলের সামরিক শাখার প্রধানের দায়িত্ব পেয়ে বাগমারা উপজেলার হামিরকুৎসা গ্রামে সর্বহারা নিধন অপারেশনে অংশ নেন। ২০০৫ সালে সারা দেশে সিরিজ বোমা হামলা মামলার ঘটনায় নওগাঁর আদালতে বোমা হামলায় অংশ নেন তিনি।\nমো. আসাদুজ্জামান বলেন, বোমা হামলা মামলায় ২০০৭ সালে আদালত তাঁকে মৃত্যুদণ্ড দিলে ভারতে আত্মগোপন করেন তিনি। ২০০৯ সালে ভারতের খাদিজা বেগমকে বিয়ে করেন। ২০১০ সাল থেকে শ্যামল শেখ পরিচয়ে ভারতের নদীয়া জেএমবির সাংগঠনিক দায়িত্ব পালন করেন। ২০১২ সালে নদীয়া ছাড়াও বীরভূম ও বর্ধমান জেলায় দায়িত্ব পান। ২০১৪ সালে ভারতের বর্ধমান জেলার খাগড়াগড় বোমা বিস্ফোরণে অংশ নেন।\nএ ঘটনায় বর্ধমান পুলিশ তাঁর বিরুদ্ধে মামলা করে এবং আদালতে অভিযোগপত্র দেয়। ২০১৫ সালে আবু সাঈদ সীমান্ত পাড়ি দিয়ে ফের বাংলাদেশে এসে জঙ্গি কর্মকাণ্ডে অংশ নেন। ২০১৭ সাল থেকে তিনি নব্য জেএমবির দক্ষিণাঞ্চলের প্রধানের দায়িত্ব পান।


fake crypto apps banned by google: আবার ক্ষতিকারক 8 অ্যাপ ব্যান করল Google, আপনার ফোনে নেই তো? - google bans 8 crypto apps from play store, check full list and remove as soon as possible | Eisamay\ngoogle bans 8 crypto apps from play store, check full list and remove as soon as possible\nআবার ক্ষতিকারক 8 অ্যাপ ব্যান করল Google, আপনার ফোনে নেই তো?\nSayantan Mukherjee | Lipi | Updated: Sep 8, 2021, 6:16 PM\nFake Crypto Apps Banned By Google: প্লে স্টোর থেকে আবারও আটটি ভুয়ো অ্যাপস ব্যান করল গুগল। এই প্রতিটি অ্যাপই ক্রিপ্টোকারেন্সি সংক্রান্ত এবং অ্যাপগুলির বিরুদ্ধে অর্থ উপার্জনের মিথ্যে প্রতিশ্রুতি দেওয়া হচ্ছিল বলে অভিযোগ।\nএই সময় ডিজিটাল ডেস্ক: ইদানিং কালে ক্রিপ্টোকারেন্সি এক্কেবারে হট টপিক। ক্রিপ্টোকারেন্সিতে লগ্নিও বাড়ছে। সম্প্রতি, এল সালভাদরে বিটকয়েনকে অফিসিয়াল কারেন্সিরও তকমা দেওয়া হয়েছে। ক্রিপ্টোকারেন্সির জনপ্রিয়তা বাড়বাড়ন্তের কারণেই সেখানে অনেকে লগ্নি শুরু করেছেন। আর এই সুযোগেই প্রতারণার জাল বিছিয়ে দিতে সচেষ্ট সাইবার অপরাধীরা। ক্রিপ্টোকারেন্সির নামে একাধিক প্রতারণাচক্র সামনে এসেছে। সম্প্রতি, এই ধরনের আটটি ভুয়ো অ্যাপ নিষিদ্ধ করেছে Google। ইতিমধ্যেই Play Store থেকে এই অ্যাপগুলি সরিয়েও নেওয়া হয়েছে। তালিকায় রয়েছে MineBit Pro - Crypto Cloud Mining & BTC Miner এর মতো একাধিক অ্যাপ।\nসম্প্রতি, BitFunds, Bitcoin Miner, Bitcoin (BTC), Crypto Holic, Daily Bitcoin Rewards, Bitcoin 2021-সহ একাধিক অ্যাপ নিষিদ্ধ করেছে Google। এই অ্যাপগুলি ক্রিপ্টোকারেন্সি মাইনিংয়ের মাধ্যমে রোজগারের ভুয়ো প্রতিশ্রুতি দিচ্ছিল। যদিও, মূলত নজরদারির কাজে এই অ্যাপগুলি ব্যবহার হচ্ছিল।\nযে সব গ্রাহক এই অ্যাপগুলি ইনস্টল করেছেন, তাঁদের ফোনে মুহূর্মুহু বিজ্ঞাপন দেখানো হচ্ছে। এছাড়াও, বিটকয়েন মাইনিংয়ের জন্য গ্রাহকদের মাসে 15 ডলার ফি নিচ্ছিল এই অ্যাপগুলি। যদিও, বিটকয়েন মাইনিংয়ের মাধ্যমে পাওয়া টাকা, উইথড্র করার কোনও উপায় দিচ্ছে না নিষিদ্ধ হয়ে যাওয়া অ্যাপগুলি। গ্রাহকদের বোকা বানাতে ভুয়ো ক্রিপ্টোকারেন্সি ওয়ালেট নম্বর ব্যবহৃত হচ্ছে সেখানে। এমনকী হাতেনাতে তার প্রমাণও মিলেছে।\nVPN কী? ভারতে এই পরিষেবা বন্ধ করতে তৎপর কেন সংসদীয় কমিটি?\nতবে Google অ্যাপগুলিকে ডিলিট করলে কী হবে, আপনার ফোনে থেকে গেলে এখনও প্রভূত ক্ষতির সম্ভাবনা রয়েই গিয়েছে। তাই, যে সব গ্রাহকের ফোনে এখনও এই অ্যাপগুলি আছে, তাঁদের অবিলম্বে এই ফোন থেকে ক্ষতিকারক এই অ্যাপগুলি ডিলিট করার অনুরোধ জানানো হয়েছে।\nভুয়ো অ্যাপ নিষিদ্ধ হলেও সেই অ্যাপ থেকে বিপদ কমছে না। সম্প্রতি, সুরক্ষা সংস্থা ট্রেন্স মাইক্রোর তরফে জানানো হয়েছে, এখনও গ্রাহকরা না জেনেই 120টি ভুয়ো ক্রিপ্টোকারেন্সি অ্যাপ ব্যবহার করছেন। অনেক ক্ষেত্রেই নিষিদ্ধ হওয়ার পরেও ফের Play Store-এ ফিরে আসছে এই অ্যাপগুলি।\nসেক্স ভিডিয়োয় আপনার মুখ! ইনস্টায় প্রতারণার ফাঁদ জামতাড়া গ্যাংয়ের\nবিপজ্জনক অ্যাপ থেকে সুরক্ষিত থাকবেন কী ভাবে?\nMineBit Pro - Crypto Cloud Mining & BTC Miner এর মতো বিপজ্জনক অ্যাপ ফোনে ইনস্টল করার আগে অবশ্যই Play Store-এ ভালো করে রিভিউ পড়ুন। সেখানে একাধিক সন্দেহজনক রিভিউ থাকলে, সেই অ্যাপ ইনস্টল করা থেকে বিরত থাকুন। এছাড়াও, ক্রিপ্টোকারেন্সি ওয়ালেটের জায়গায় যে কোনও নম্বর বসালেই যদি তা অ্যাকসেপ্টেড হয়, তাহলে বুঝবেন সেটা একটা ভুয়ো অ্যাপ। পাশাপাশি, কোনও অ্যাপ যদি হ্যান্ডলিং চার্জ নিতে অস্বীকার করে, তাহলেও সেই অ্যাপ ভুয়ো হওয়ার সম্ভাবনা বেড়ে যায়।\nনিমেষে আধার কার্ড ডাউনলোডের সহজ পদ্ধতি নিয়ে হাজির UIDAI, জেনে নিন পরের খবর\nগুগল প্লে স্টোর গুগল ক্রিপ্টোকারেন্সি google play store google app ban fake crypto apps banned by google fake crypto apps cryptocurrency\nWeb Title : google bans 8 crypto apps from play store, check full list and remove as soon as possible


মনোবিজ্ঞানী ড. মুহাম্মদ ফারুক হোসেন বলছেন, মানুষ যখন ভালো থাকে, সুখে থাকে, আনন্দে থাকে, তখন সাধারণত প্রায়ই হাসে। আমাদের মনের যে আনন্দ আবেগটা আছে, সেটার একটা তাৎক্ষণিক বহিঃপ্রকাশ হাসির মাধ্যমে\nলাল মাংস স্বাস্থ্যের জন্য উপকারী!\nলাল মাংস সম্পর্কে অনেক নেতিবাচক ধারণা প্রচলিত রয়েছে। কিন্তু সম্প্রতি এক গবেষণায় নতুন খবর এসেছে। যা ভোজন প্রেয়সীদের সুসংবাদ দিচ্ছে। এ গবেষণায় বলা হয়েছে লাল মাংস শরীরের জন্য যতটা খারাপ\nরেনিটিডিন বিক্রিতে নিষেধাজ্ঞা; জানে না অনেকেই\nক্যান্সার সৃষ্টিকারী উপাদানসহ একাধিক পার্শ্বপ্রতিক্রিয়ার প্রমাণ মেলায় বহুল ব্যবহৃত গ্যাস্ট্রিকের ওষুধ রেনিটিডিনের ওষুধের উৎপাদন, আমদানি ও বিক্রিতে নিষেধাজ্ঞা দিয়েছে ওষুধ প্রশাসন। তবে দেশের সিংহভাগ ক্রেতাই জানেন না এ খবর। এ ওষুধ\nগ্যাস্ট্রিকের ট্যাবলেটে ক্যান্সারের উপাদান\nগ্যাস্ট্রিকের চিকিৎসায় বহুল ব্যবহৃত রেনিটিডিন জাতীয় ট্যাবলেট জেনট্যাক এ ক্যান্সার সৃষ্টিকারী উপাদানের উপস্থিতি পাওয়া গেছে। জেনট্যাক ছাড়াও আরো চারটির বেশি কম্পানির তৈরি ওই ওষুধে ক্যান্সারের উপাদান পাওয়া গেছে। ফলে বিশ্ববাজার\nমাংসপেশিতে টান পড়া বা শরীরের কোনো অংশ মচকানো বেশ সাধারণ একটি সমস্যা। যাকে বিশেষজ্ঞের ভাষায় মাসল পুল, মাসল সোরনেস, স্ট্রেইন, স্প্রেইন, ক্র্যাম্প, স্প্যাজম ইত্যাদি বলা হয়ে থাকে। মাসল পুল কেন হয়,\nকৃত্রিম হৃদযন্ত্র নিয়ে সুস্থ থাকায় রেকর্ড\nহৃদযন্ত্রে সমস্যা। চিকিৎসকরা বলেছিলেন হৃদযন্ত্র প্রতিস্থাপন করতে হবে। ২০০৯ সালে সফল অস্ত্রোপচার করে কলকাতার বাসিন্দা সন্তোষ দুগারের দেহে বসানো হয়েছিল কৃত্রিম হৃদযন্ত্র। তারপর ক্যালেন্ডারের পাতায় পেরিয়ে গিয়েছে ১০টা বছর। শরীরে\n‘স্বাস্থ্যসেবা নিশ্চিতে ডাক্তার-ফার্মাসিস্টদের একযোগে কাজ করতে হবে’\nস্পিকার ড. শিরীন শারমিন চৌধুরী বলেছেন, সার্বজনীন স্বাস্থ্যসেবা নিশ্চিত করতে ডাক্তার ও ফার্মাসিস্টদের একযোগে কাজ করতে হবে। বৃহস্পতিবার রাজধানীর একটি হোটেলে বিশ্ব স্বাস্থ্য সংস্থার সহযোগিতায় ফার্মাসি কাউন্সিল অব বাংলাদেশ আয়োজিত ‘পলিসি\nই-সিগারেট কিংবা এ জাতীয় কোনো পণ্য উৎপাদন, বেচা-কেনা, পরিবহণ, বিপণন, সংরক্ষণ, আমদানি-রপ্তানি নিষিদ্ধ করেছে ভারত সরকার। এই নিষেধাজ্ঞা না মানলে জেল-জরিমানারও রাখা হয়েছে ই-সিগারেট অধ্যাদেশ ২০১৯-এ। বুধবার ভারতের অর্থমন্ত্রী নির্মলা সীতারমন\n৩৬ ঘণ্টায় মারা যাবে ৮ কোটি মানুষ!\nইনফ্লুয়েঞ্জা বা ফ্লু ভাইরাসে আক্রান্ত হয়ে মাত্র ৩৬ ঘণ্টায় বিশ্বের ৮ কোটি (৮০ মিলিয়ন) মানুষ মারা যেতে পারে বলে সতর্ক করেছেন বিশ্বস্বাস্থ্য সংস্থার এক সাবেক প্রধান। দ্য গ্লোবাল প্রিপেয়ার্ডনেস মনিটরিং বোর্ড\nকোষ্ঠকাঠিন্য নিরাময়ে লবঙ্গ\nদীর্ঘকাল ধরে অম্লতা চিকিৎসায় লবঙ্গ ব্যবহৃত হচ্ছে। লবঙ্গের প্রাকৃতিক বৈশিষ্ট্যগুলি পেরিস্টালিসিস (পাকস্থলীতে খাবারের গতি নিয়ন্ত্রণ) বৃদ্ধি করে, লালা উৎপাদন বাড়ায়, পাচনে সহায়তা করে এবং অ্যাসিড রিফ্লেক্স বন্ধ করে। লবঙ্গ পেটের


অর্ণবের গোস্বামীর চ্যাটের রহস্য - Ganashakti Bengali\nJan 22, 2021 15:11 [IST]\nLast Update: Jan 22, 2021 15:05 [IST]\nআপনি স্বাধীন ভারতের নাগরিক হিসাবে নিশ্চয় বহু দুর্নীতির কথা শুনেছেন। কয়লা, স্পেকট্রাম, বোফর্স কিম্বা রাফালে; এমনকি কারগিল সংঘর্ষে মৃত জওয়ানের লাশ বয়ে আনা কফিন—ভারতের রাজনীতির সঙ্গে দুর্নীতির সম্পর্ক পান্তা ভাতের সঙ্গে একটুকরো ছাঁচি পেঁয়াজের মতো। অবশ্য আপনি বলতে পারেন, দুর্নীতি খুঁজতে অত দূরই বা কেন যেতে হবে? ‘ঘরের লক্ষ্মী’র অনুপ্রেরণায় এসএসসি, টেট, সারদা, নারদ, আমফান–লিস্ট কি কম লম্বা নাকি? পাড়ায় পাড়ায় তৃণমূল নেতাদের তোলাবাজির পয়সায় গজিয়ে ওঠা বাড়ির সামনে দাঁড়ালেই তো বোঝা যায় দুর্নীতিতে ‘এগিয়ে বাংলা’।\nভারতীয় রাজনীতির দুর্নীতির এই লম্বা লিস্টে নতুন সংযোজন TRP দুর্নীতি। নতুন বললে সত্যের অপলাপ হয়। কারণ, এর আগেও, ২০১৭তে একবার এবং ২০০২-০৩ আরেকবার TRP দুর্নীতির কিছু অভিযোগ জনসমক্ষে এসেছিল। কিন্তু অন্যবারের তুলনায় এবারের TRP দুর্নীতির অভিযোগের ব্যাপ্তি, গভীরতা এবং রাজনৈতিক তাৎপর্য বহু গুণ বেশি। সৌজন্যে রিপাবলিক টিভি এবং ‘গদি মিডিয়ার’ স্বঘোষিত শাগরেদ অর্ণব গোস্বামী।\nকিন্তু TRP আসলে কী? খায় না মাথায় দেয়? TRPমাপেই বা কীভাবে? TRPনিয়ে দুর্নীতি করেই বা কী করে? তাতে লাভ বা কী? ঠিকই, আমাদের পেঁয়াজের খোসা ছাড়ানোর মতো করে প্রশ্নগুলোর উত্তর খুঁজে বিষয়টার প্রেক্ষাপটটা বোঝা দরকার।\nTRP মানে, Television Rating Point। সহজে বললে কোনও টিভি চ্যানেল কত বেশি দেখা হচ্ছে সেটা যে একক দিয়ে মাপা হয় সেটাই TRP। মানে ধরুন চ্যানেল ‘ক’ ১০জন মানুষ প্রতিদিন ৫ মিনিট করে দেখেন। তাহলে চ্যানেল ‘ক’-র Television Rating Point হলো, ১০X৫=৫০। আবার ধরুন চ্যানেল ‘খ’ ৩জন মানুষ প্রতিদিন ৩০ মিনিট করে দেখেন। তাহলে চ্যানেল ‘খ’-র Television Rating Point হলো, ৩০X৩=৯০। এই সমীকরণ অনুযায়ী চ্যানেল ‘খ’-র TRP, চ্যানেল ‘ক’-র থেকে বেশি। মোদ্দা কথা হলো, কোনও চ্যানেলের TRP বলতে সেই চ্যানেল কত বেশিক্ষণ দেখা হচ্ছে তার একটা পরিমাপ।\nকারা মাপে দেশের এর সব চ্যানেলের TRP? আর কিভাবেই বা মাপে? প্রথম প্রশ্নের উত্তর ছোট্ট, BARC মানে, Broadcast Audience Research Council। আমাদের দেশের প্রায় ৪৪,০০০ ঘরে BAR-O-meter নামের একটা যন্ত্র বসানো আছে। যে যন্ত্রের প্রতি সপ্তাহের রিডিং থেকে BARC দেশের সমস্ত চ্যানেলের TRP গণনা করে। মানে আপনি বলতে পারেন, দেশের সমস্ত চ্যানেলের Television Rating Point মাপার জন্য BARC-র প্রতিনিধিত্বমূলক ‘স্যাম্পল সাইজ’ হলো ৪৪,০০০। এখানে দুটো তথ্য জেনে রাখা জরুরি।\nএক, দুর্নীতি এড়াতে এই প্রতিনিধিত্বমূলক ‘স্যাম্পল সাইজ’-এর সমস্ত তথ্য গোপন থাকার কথা। কারণ না হলে, বিভিন্ন চ্যানেল সেই প্রতিনিধিত্বমূলক ‘স্যাম্পল সাইজ’-এর ঘরে গিয়ে তাদের চ্যানেলের TRP বাড়ানোর জন্য ঐ পরিবারের মানুষগুলিকে বিভিন্নভাবে প্রভাবিত করতে পারেন।\nদুই, এই প্রতিনিধিত্বমূলক ‘স্যাম্পল সাইজ’ খুঁজে বের করা এবং সেই সমস্ত ঘরগুলিতে BAR-O-meter বসানোর কাজ, BARC নিজে করে না। করে ‘হান্সা রিসার্চ’ বলে একটি প্রাইভেট কোম্পানি।\nএ পর্যন্ত পড়ে আপনি বলতে পারেন, দূর মশাই, BARC, ‘স্যাম্পল সাইজ’, BAR-O-meter– সবই তো বুঝলাম কিন্তু আগে বলুন TRP দুর্নীতি করে লাভ কী? লাভ বলতে, যে চ্যানেলের TRP যত বেশি সেই চ্যানেলের বিজ্ঞাপন পাওয়ার সম্ভাবনা এবং বিজ্ঞাপন প্রতি দর বাড়িয়ে রাখার সুযোগ তত বেশি। অর্থাৎ TRP বেশি হলে সেই চ্যানেলের আয় বেশি। সিম্পল!\nএখানেই গল্পে এন্ট্রি নিচ্ছেন অর্ণব গোস্বামী! তাঁর চ্যানেল রিপাবলিক টিভির বিরুদ্ধে মুম্বাই পুলিশের নির্দিষ্ট অভিযোগ হলো, রিপাবলিক টিভি ঘুষ দিয়ে ‘হান্সা রিসার্চ’ থেকে ঐ ৪৪,০০০ প্রতিনিধিত্বমূলক ‘স্যাম্পল সাইজ’-এর গোপন তথ্য আদায় করেছে। তার ভিত্তিতে ঐ ‘স্যাম্পল সাইজ’-এর বিভিন্ন ঘরে যোগাযোগ করে, রাজনৈতিক প্রভাব খাটিয়ে, ঘুষ দিয়ে, তাদেরকে রিপাবলিক টিভি চ্যানেলে বেশিক্ষণ চালিয়ে রাখতে বাধ্য করেছে। ফলে BARC-র গণনায় রিপাবলিক টিভির TRP বেশি হয়েছে এবং বিজ্ঞাপন সংস্থার কাছ থেকে বেশি দামে বেশি বিজ্ঞাপন আদায় করেছে।\nবিষয়টি আদালতে বিচারাধীন। তাই এই প্রসঙ্গে এর বেশি চর্চা এখন নিষ্প্রয়োজন। কিন্তু ‘কার্টেন রেসার’ হলো এই অভিযোগের তদন্ত করতে গিয়ে কেঁচো খুঁড়তে গিয়ে কেউটে বেরিয়ে আসার জোগাড়। মুম্বাই পুলিশ তদন্তের চার্জশিটে অর্ণবের ৩৪০০ পাতার একটি হোয়াটসঅ্যাপ চ্যাট প্রমাণ হিসাব দাখিল করেছে। চার্জশিটের সেই চ্যাট আবার পাবলিক ডোমেনে ‘লিক’ হয়েছে।\nকে করল এই ‘লিক’? কিম্বা মুম্বাই পুলিশই বা কীভাবে পেলো এই চ্যাট? প্রথম প্রশ্নের কোনও সদুত্তর আপাতত নেই। দ্বিতীয় প্রশ্নের উত্তরে বলা হচ্ছে, অর্ণব যার সাথে চ্যাট করেছিলেন, অর্থাৎ BARC-র প্রাক্তন CEO পার্থ দাশগুপ্ত, তিনি এখন একটি অন্য মামলায় পুলিশি হেপাজতে। ফলে পুলিশ তার বাজেয়াপ্ত মোবাইল থেকে এই চ্যাট উদ্ধার করেছে, এই সম্ভাবনাই প্রবল। এখন, লাখ টাকার প্রশ্ন হলো কী আছে সেই চ্যাটে যা নিয়ে তোলপাড় হচ্ছে গোটা দেশ?\nচ্যাটে একাধিক জায়গায় ফুটে উঠেছে, সরকারের বিভিন্ন দপ্তর থেকে শুরু করে বিজেপি’র শীর্ষ নেতাদের সঙ্গে অর্ণবের ঘনিষ্ঠ সম্পর্ক তো রয়েইছে, এমনকি সরকারি নীতির প্রণয়নের, দেশের মিলিটারি সিক্রেটের অগ্রিম তথ্যও রয়েছে অর্ণবের কাছে। উদাহরণ চাই ? আচ্ছা দিচ্ছি!\nএক, ২৩ ফেব্রুয়ারি, ২০১৯, অর্ণব চ্যাটে পার্থ দাশগুপ্তকে লিখছেন, “Something big will happen. Govt. is confident of striking inaway that people will be elated. Exact word used”। আচ্ছা, বালাকোটে তথাকথিত সার্জিকাল স্ট্রাইক কবে হয়েছিল? ২৬ ফেব্রুয়ারি, ২০১৯। অর্থাৎ বালাকোটের বিষয়ে খবর ৩ দিন আগেই ছিল অর্ণবের কাছে! কীভাবে? দেশের ‘টপ মিলিটারি সিক্রেট’ সাংবাদিকদের কাছে অগ্রিম প্রকাশ করা তো আইনত ‘দেশদ্রোহিতা’। সরকারের মধ্যে থেকে কে করলেন এই কাজ?\nদুই, ভারতীয় জওয়ানদের উপর পুলওয়ামাতে যে ‘সন্ত্রাসবাদী হামলা’ হয়েছিল তার সাপেক্ষে নিজেদের চ্যানেলের গ্রাউন্ড কভারেজের শ্লাঘা বোঝাতে অর্ণব চ্যাটে লিখেছেন “This attack we have won like crazy।” অর্থাৎ পুলওয়ামার ‘সন্ত্রাসবাদী হামলা’য় দেশ যখন শোকস্তব্ধ তখন TRP আদায় করে উল্লাস প্রকাশ করছেন অর্ণব। আচ্ছা বলুন তো, ইনিই কি সেই অর্ণব গোস্বামী যিনি সবাইকে কথায় কথায় দেশদ্রোহী দাগিয়ে দেন?\nতিন, ২০১৭-র ১৭ মে কথোপকথনের মাঝে অর্ণব লিখছেন, “All ministers with us”। আবার ১৬ অক্টোবর ২০১৯ পার্থ দাশগুপ্ত অর্ণবকে অনুরোধ করেছেন যে, “Please get meajob as Media Advisor with PMO”-র।\nচার, এমনকি বিচার ব্যবস্থাকেও রেয়াত করেননি অর্ণব । চ্যাটের মধ্যে এক জায়গায় তিনি লিখেছেন “Buy the Judge”।\nএছাড়াও লিক হওয়ার দীর্ঘ চ্যাটে দেখা যাচ্ছে, অর্ণব কখনও সংবাদ মাধ্যমের অন্য চ্যানেলের সঞ্চালকদের সম্পর্কে আপত্তিকর মন্তব্য করেছেন, বারবার বিজেপি’র শীর্ষ নেতা মন্ত্রীদের সঙ্গে ঘনিষ্ঠতার কথা বলেছেন।\nএই ‘লিক’ চ্যাট ‘ফেক’ কিনা? আদালতে নিশ্চয় বিষয়টি আলোচনায় আসবে। কিন্তু তথ্য-প্রযুক্তির দিক থেকে বলা যেতে পারে যে, চ্যাটের সঙ্গে অ্যাটাচড টাইম ষ্ট্যাম্প এবং সেই অনুযায়ী বিষয়বস্তু অনুসারে ‘লিক’ চ্যাট ‘ফেক’ হওয়ার সম্ভাবনা খুবই কম।\nকিন্তু সামগ্রিকভাবে এই ঘটনায়, অর্ণব গোস্বামী নেহাত বোড়ে। রাজা মন্ত্রীটা কে? অর্থাৎ, অর্ণব দেশের মিলিটারি সিক্রেট অগ্রিম পেলেন কী করে? একজন সাংবাদিক হিসাবে তিনি ন্যাশনাল সিকিউরিটি অ্যাডভাইজার অজিত দোভালের সঙ্গে ঘনিষ্ঠতার সুযোগ পান কী করে? সরকারের শীর্ষ মন্ত্রীদের সঙ্গে সাংবাদিক অর্ণবের গোপন যোগাযোগ থাকে কী করে? এমনকি ইনফরমেশন এবং ব্রডকাস্টিং মন্ত্রকের ভারপ্রাপ্ত মন্ত্রী অর্ণবের নির্দেশে অভিযোগের ‘ফাইল’ দিনের পর ব্যবস্থা না নিয়ে ফেলে রাখেন কী করে? সত্যি কি তাহলে ভারতীয় বিচার ব্যবস্থায় আজকাল বিচারপতি কেনাবেচা হচ্ছে? বিচার কি প্রভাবিত হচ্ছে? হাজার প্রশ্ন উঠেছে এই চ্যাট সামনে আসার পরে।\nআসলে, অর্ণবের ‘লিক’ চ্যাট যেন বর্তমান সময়ের ভারতের রাজনীতির আয়না। যে আয়নায় সামনে দাঁড়ালে দেখা যাচ্ছে ভঙ্গুর ভারতের গণতন্ত্রের কঙ্কালসার চিত্র। দেখা যাচ্ছে, সংবাদ মাধ্যমের এথিক্স, সরকারের দায়বদ্ধতা, মিলিটারি সিক্রেট, সন্ত্রাসবাদী হামলা, জওয়ানদের লাশ এবং সংবিধান অনুযায়ী নাগরিকদের মৌলিক অধিকার – সব কিছুই পণ্য হয়ে যাওয়ার চিত্রনাট্য। সৌজন্যে বিজেপি সরকার।\nবোঝা যাচ্ছে ব্যবসার সহজ হিসাবটা! অর্ণব চ্যানেলে বসে প্রতিদিন নিষ্ঠার সাথে আপনাকে-আমাকে মানুষের জীবন-জীবিকার মূল সমস্যাগুলি থেকে দৃষ্টি ঘুরিয়ে, হিন্দু-মুসলিম, পাকিস্তান কিম্বা উগ্র জাতীয়তাবাদের আফিমে মশগুল রাখবে, বকলমে সরকারের পিআর এজেন্সির মতো কাজ করবে, সরকারকে কঠিন প্রশ্ন করা থেকে বিরত থাকবে। আর বিনিময়ে ঐ চ্যানেল সরকারের কাছ থেকে অনৈতিক, বেআইনি সুবিধা পেয়ে নিজের চ্যানেলের আখের গোছাবে!\nআমরা সংবাদমাধ্যমের ন্যক্কারজনক ভূমিকা বলতে, হিটলারের জার্মানির কথা বলি। গোয়েবলসের উদাহরণ দিয়ে থাকি। এই ‘লিক’ হওয়া চ্যাট যদি আদালতে সত্যি প্রমাণ হয়, তাহলে আধুনিক গণতন্ত্রের ইতিহাসে সংবাদমাধ্যমের ন্যক্কারজনক ভূমিকা বোঝাতে এই ঘটনা হিটলার জার্মানি গোয়েবলসের সঙ্গে একইরকম ঘৃণা নিয়েই উচ্চারিত হবে।


প্রকাশিত: ১৩:০৩, ১২ জুন ২০২১\nমহান আল্লাহ তায়ালা তার বান্দাকে ভালোবাসেন। মুমিন বান্দাদেরকে বেশি বেশি পূণ্য দান করতে চান। কখনো বান্দার ছোট আমলকে বেশি সওয়াব দ্বারা পরিপূর্ণ করে দেন। কোরআন ও হাদিসে সেসব আমলের কথা বর্ণিত হয়েছে। তাই ছোট ছোট আমলকেও গুরুত্ব সহকারে আদায় করতে হবে। তার মধ্যে কিছু আমল ধারাবাহিকভাবে উল্লেখ করা হলো।\nপ্রত্যেক অযুর পর কালেমা শাহাদত পাঠ করুণ (আশহাদু আল্লা-ইলাহা ইল্লাল্লাহু ওয়াহ্দাহু লা- শারীকা লাহূ ওয়া আশহাদু আন্না মুহাম্মাদান ‘আব্দুহূ ওয়া রাসূলুহূ) । এতে জান্নাতের ৮টি দরজার যে কোনো দরজা দিয়ে প্রবেশ করতে পারবেন। সহিহ মুসলিম, হাদিস নং- ২৩৪।\nপ্রত্যেক ফরজ সালাত শেষে আয়াতুল কুরসি পাঠ করুণ এতে মৃত্যুর সঙ্গে সঙ্গে জান্নাতে যেতে পারবেন। সহিহ নাসাই, সিলসিলাহ সহিহাহ, হাদিস নং- ৯৭২।\nপ্রত্যেক ফরজ সালাত শেষে ৩৩ বার সুবহানাল্লাহ, ৩৩ বার আলহামদুলিল্লাহ্, ৩৩ বার আল্লাহু আকবার এবং ১ বার (লা ইলা-হা ইল্লাল্লাহু ওয়াহদাহু লা শারীকা লাহু, লাহুল মুলকু ওয়ালাহুল হামদু ওয়াহুয়া ‘আলা কুল্লি শাই’ইন কাদীর) পাঠ করুণ এতে আপনার অতীতের সব পাপ ক্ষমা হয়ে যাবে। সহিহ মুসলিম, হাদিস নং- ১২২৮। সেই সঙ্গে জাহান্নাম থেকেও মুক্তি পেয়ে যাবেন কেননা দিনে ৩৬০ বার এই তাসবিহগুলো পড়লেই জাহান্নাম থেকে মুক্ত রাখা হয় আর এভাবে ৫ ওয়াক্তে ৫০০ বার পড়া হচ্ছে। সহিহ মুসলিম, মিশকাত হাদিস নং- ১৮০৩) ।\nপ্রতিরাতে সুরা মুলক পাঠ করুণ এতে কবরের শাস্তি থেকে মুক্তি পেয়ে যাবেন। সহিহ নাসাই, সহিহ তারগিব, হাকিম হাদিস নং- ৩৮৩৯, সিলসিলাহ সহিহাহ, হাদিস নং- ১১৪০।\nরাসূল (সা.)-এর উপর সকালে ১০ বার ও সন্ধ্যায় ১০ বার দরুদ পড়ুন এতে আপনি নিশ্চিত রাসূল (সা.)-এর সুপারিশ পাবেন। তবরানি, সহিহ তারগিব, হাদিস নং- ৬৫৬ ।\nসকালে ১০০ বার ও বিকালে ১০০ বার ‘সুবহানাল্লাহিল আজিম ওয়া বিহামদিহি’ পড়লে সৃষ্টিকুলের সমস্ত মানুষ থেকে বেশী মর্যাদা দেয়া হবে। সহিহ আবু দাউদ, হাদিস নং- ৫০৯১। হজরত জাবের (রা.) থেকে বর্ণিত, রাসূল (সা.) ইরশাদ করেন, ‘যে ব্যক্তি ‘সুবহানাল্লাহিল আজিম ওয়া বিহামদিহি’ পাঠ করে, তার জন্য জান্নাতে একটি খেজুরগাছ রোপণ করা হয়। (তিরমিজি : ৩৪৬৪)\nবাজারে প্রবেশ করে- (লা ইলা-হা ইল্লাল্লাহু ওয়াহদাহু লা শারীকা লাহু, লাহুল মুলকু ওয়ালাহুল হামদু য়্যুহয়ী ওয়া য়্যুমীতু ওয়া হুয়া হাইয়ুল লা য়্যামূত, বিয়াদিহিল খাইরু ওয়াহুয়া ‘আলা কুল্লি শাই’ইন কাদীর)পাঠ করুণ এতে ১০ লাখ পুণ্য হবে, ১০ লাখ পাপ মোচন হবে, ১০ লাখ মর্যাদা বৃদ্ধি হবে এবং জান্নাতে আপনার জন্য ১ টি গৃহ নির্মাণ করা হবে। তিরমিজি, হাদিস নং- ৩৪২৮,৩৪২৯।\nজামাতে ইমামের প্রথম তাকবীরের সঙ্গে ৪০ দিন সলাত আদায় করুন এতে আপনি নিশ্চিত জাহান্নাম থেকে মুক্তি পেয়ে যাবেন। তিরমিজি, সিলসিলাহ সহিহাহ, হাদিস নং- ৭৪৭, সহিহ তারগিব, হাদিস নং- ৪০৪)।\nমহিলারা ৪টি কাজ করবেন, ১- ৫ ওয়াক্ত সলাত ২- রমজানের সিয়াম, ৩- লজ্জাস্থানের হেফাজত, ৪- স্বামীর আনুগত্য করুণ এতে জান্নাতের যে কোনো দরজা দিয়ে প্রবেশ করতে পারবেন। সহিহ ইবনু হিব্বান, হাদিস নং- ৪১৬৩ ।\nমসজিদে ফজরের সালাত আদায় করে বসে দোয়া জিকির পাঠ করুণ এবং সূর্য উঠে গেলে ২ রাকাত চাস্তের সালাত আদায় করুণ এতে প্রতিদিন নিশ্চিত কবুল ১ টি হজ্জ ও উমরার সওয়াব পাবেন। তিরমিজি, তারগিব হাদিস নং- ৪৬১।\nঘুম থেকে উঠে ঘুমের দোয়া পড়া।\nবাথরুমে যেতে দোয়া পড়ে বাম পা দিয়ে প্রবেশ করা, বের হওয়ার সময় ডান পা দিয়ে বের হয়ে দোয়া পড়া। (বাথরুমে কোন দোয়া পড়া যাবে না)\n-অযুর পূর্বে মিসওয়াক করার অভ্যাস করা। -অযুর শুরুতে এবং শেষে হাদিসে বর্ণিত দোয়া পড়া।\nঘর থেকে বের হওয়ার সময় ডান পা দিয়ে দোয়া পড়ে বের হওয়া এবং প্রবেশের সময়ও ডান পা দিয়ে প্রবেশ করে সালাম দেয়া। যদিও ঘরে কেউ না থাকুক না কেন সালাম দেয়া সুন্নাহ, আল্লাহর হুকুম। যদি ঘরে কেউ না থাকে তবে এই সালাম ঘরের ফিরিশতাদের জন্য।\nমসজিদে ডান পা দিয়ে দরুদ ও দোয়া পড়ে ঢুকা এবং বাম পা দিয়ে দরুদ ও দোয়া পড়ে বের হওয়া।\nরাস্তার ডানপাশে চলার সর্বোচ্চ চেষ্টা করা। না পারলে ভিন্ন কথা।\nফরজ সালাত শেষে হাদিসে বর্ণিত যিকির ও দোয়ার আমল করা। ফজর ও মাগরিবের পর সুরা হাশরের শেষ তিন আয়াত পড়া, তিন কবুল পড়ে শরীর দম করা, ইত্যাদি হাদিসে বর্ণিত আমল করা।\nআযানের জবাব দেয়া, আযানের পর হাদিসে বর্ণিত দোয়া পড়া। (হাত উত্তোলন না করে) -চলতে ফিরতে ছোট বড় সকলকে সালাম দেয়া। সালাম দিয়ে কথা শুরু ও শেষ করা। শুদ্ধভাবে সালাম দেয়া।\nজামা ও জুতা পরার সময় ডান দিক থেকে পড়া এবং খুলার সময় বামদিকে আগে খুলা। সম্ভব হলে হাদিসে বর্ণিত দুয়া মুখস্থ করে আমলের অভ্যাস করা।\nভাত বা যে কোনো খাবার খাওয়ার সময় সমতল জায়গায় বসে দস্তরখানা বিছিয়ে বিসমিল্লাহ বলে দোয়া পড়ে খাওয়া, কিছু পরে গেলে তুলে ধুয়ে খাওয়া, খাওয়া শেষে আলহামদুলিল্লাহ্ পড়া।\nঘুমানোর আগে সুরা মূলক তিলাওয়াত করা, তিন ক্বুল(ইখলাস,ফালাক্ব,নাস) পড়ে তিনবার শরীর দম করা, ঘুমের দুয়া পড়া, আয়াতুল কুরসী পড়া, সুরা কাফিরুন পড়ে ডান কাত হয়ে শোয়া।\nঘুমের মাঝখানে কোনো খারাপ স্বপ্ন দেখলে উঠে বামপাশে তিনবার থু থু ফেলা এবং আউযুবিল্লাহি মিনাশ শাইত্বনির রজিম পড়ে আল্লাহর কাছে শয়তানের হাত থেকে পানাহ চাওয়া।\nআমল : ২৯\nআত্নীয়তার সম্পর্ক রক্ষা করা :-\n‘‘কেউ যদি চায় যে তার মূলধন বৃদ্ধি করা হোক এবং বয়স দীর্ঘ করা হোক, তবে তাকে বল সে যেন আত্নীয়তার সম্পর্ক রক্ষা করে।’’ (বুখারী, মুসলিম)\n২টি পবিত্র হারামে (মক্কা ও মাদীনা) সলাত পড়া :-\n‘আমার এই মাসজিদে সালাত পড়া অন্য কোথাও ১ হাজার বার সালাত পড়ার চেয়েও উত্তম, শুধুমাত্র মাসজিদুল হারাম ছাড়া এবং মসজিদুল হারাম এ সালাত পড়া অন্য কোথাও একশ হাজার বার সালাত পড়ার চেয়ে উত্তম।’ [আহমাদ, ইবনে মাজাহ]\nজামা’আতে সালাত পড়া :-\n‘জামা’আতে সালাত পড়া একাকী সালাত পড়ার চাইতে ২৭ গুন বেশী মর্যাদার।’’ [বুখারী, মুসলিম]\nইশা এবং ফজর জামা’আতে পড়া :-\n‘যে ব্যক্তি ইশার সালাত জামা’আতে পড়ল সে যেন অর্ধেক রাত ইবাদাত করল। আর যে ব্যক্তি ফজরের সালাত জামা’আতে পড়ল সে যেন পুরো রাত ইবাদাত করল।’ (মুসলিম)\nনফল সালাত বাসায় পড়া :\n‘ফরজ সালাত ছাড়া মানুষের সালাতের মধ্যে সেই সালাত উৎকৃষ্ট, যা সে ঘরে পড়ে।’’ [বুখারী , মুসলিম]\nজুম’আহ র দিনের ইবাদাত গুলো পালন করা :\n‘যে জুমু’আহর দিনে গোসল করে , তারপর প্রথম খুৎবার পূর্বেই উপস্থিত থাকে, পায়ে হেঁটে আসে, ইমামের কাছে বসে এবং মনোযোগ দিয়ে খুৎবা শুনে ও কোনো কথা না বলে — তাহলে প্রতিটি পদক্ষেপের বিনিময়ে একবছর সালাত পড়া ও রোজা রাখার সমান সওয়াব পাবে।’ (আহল-আস-সুনান) হজরত আউস ইবনে আউস আস্সাকাফি (রা.) বলেন, আমি রাসূল (সা.)-কে বলতে শুনেছি, ‘যে ব্যক্তি জুমার দিন উত্তমরূপে গোসল করবে, অতঃপর কোনো রকম যানবাহনে না চড়ে হেঁটে আগে আগে মসজিদে যাবে, ইমামের নিকটবর্তী বসবে, চুপ থাকবে এবং অনর্থক কথা বলা থেকে বিরত থাকবে, তবে তার জন্য বাড়ি থেকে মসজিদ পর্যন্ত প্রতি কদমে এক বছরের রোজা ও কিয়ামুল লাইলের সওয়াব লেখা হবে। (আবু দাউদ : ৩৪৫)\nদোহার (ইশরাক) সালাত পড়া :\n‘যে ব্যক্তি ফজরের সালাত জামা’আতের সঙ্গে পড়ে, তারপর সূর্য ওঠার আগ পর্যন্ত আল্লাহর যিকির করে, তারপর দু’ রাকাআত সালাত পড়ে, সে যেন হজ্জ এবং ওমরাহর সওয়াব পূর্ণ করল। রাসূলুল্লাহ (সা.) একথাটি ৩বার জোড়ে জোড়ে পুনরাবৃত্তি করলেন। (আত-তিরমিজি)


প্রকাশ : ২২ মে ২০১৯, ১০:২৫\nভারতশাসিত কাশ্মীরের মানবাধিকার সংগঠনগুলো বলেছে, গত ২৮ বছরে নিরাপত্তা বাহিনীর হেফাজতে যাদের নির্যাতন করা হয়েছে, তাদের ৭০ শতাংশই সাধারণ নাগরিক।\nচার শতাধিক নির্যাতিত ব্যক্তির লিখিত জবানবন্দীর ওপরে ভিত্তি করে তৈরি তাদের এক প্রতিবেদনে যৌনাঙ্গে মরিচের গুঁড়ো দেয়া, লোহার শিক ঢোকানো বা হাত-পা বেঁধে ঝুলিয়ে রাখার মতো নির্যাতনের কথাও উল্লেখ করা হয়েছে।\nতবে কাশ্মীরে কাজ করেছেন এমন ভারতীয় সামরিক কর্মকর্তারা এই প্রতিবেদনকে ভিত্তিহীন বলে প্রত্যাখ্যান করেছেন।\nকাশ্মীর কোয়ালিশন অব সিভিল সোসাইটিজ নামে এই সংগঠনটি বলছে, ১৯৯০ সাল থেকে সেনাসহ বিভিন্ন নিরাপত্তা বাহিনী যেভাবে নির্যাতন চালাচ্ছে তা ‘অভাবনীয়’। নির্যাতিতদের মধ্যে উগ্রপন্থী বা সাবেক উগ্রপন্থীরা আছে ঠিকই, কিন্তু ৭০ শতাংশই হচ্ছে সাধারণ বেসামরিক নাগরিক।\nসংগঠনটির প্রধান পারভেজ ইমরোজ বলেন, নিরাপত্তা বাহিনীর হাতে আটক হবার পর লোকজনের নিখোঁজ হওয়া বা নিরাপত্তা হেফাজতে মুত্যুর ঘটনা নিয়ে রিপোর্ট হয়েছে। কিন্তু নির্যাতনের ঘটনাগুলো নিয়ে রিপোর্ট হয়নি। তথ্য ঘাঁটতে গিয়ে দেখা গেছে এরকম হাজার হাজার ঘটনা রয়েছে।\nতিনি বলেন, এর কোনো বিচার হয় না কারণ আইন করে নিরাপত্তা বাহিনীকে বিশেষ ক্ষমতা দেয়া হয়েছে।\nনির্যাতনের শিকার হওয়া ৪৩২ জনের লিখিত বিবৃতি সংগ্রহ করেছে সংগঠনটি। তারা যে সব নির্যাতনের বর্ণনা দিয়েছেন তার মধ্যে চড়-থাপ্পড়, লাথি, গালিগালাজ যেমন আছে, তেমনি আছে যৌনাঙ্গে বিদ্যুতের শক দেয়া, মলদ্বারে মরিচের গুঁড়ো বা লোহার রড ঢুকিয়ে দেয়া, উল্টো করে ঝুলিয়ে রাখা বা নগ্ন করে তল্লাশির মতো ঘটনা।\nতবে ভারতীয় সেনাবাহিনী অবসরপ্রাপ্ত এক কর্মকর্তা মেজর জেনারেল কে কে গাঙ্গুলি বলেছেন, এরকম নির্যাতন হতেই পারে না, এসব অভিযোগের সবটাই বানানো। তিনি কাশ্মীরে বেশ কয়েক বছর দায়িত্ব পালন করেছেন।\nতবে পারভেজ ইমরোজ বলছেন, যে অফিসাররা এসব অস্বীকার করছেন তারা বিবৃতি দিন। তারপর তার সংগঠন খুঁজে বের করবে যে তারা কাশ্মীরে থাকাকালীন কোনো মানবাধিকার লংঘনের ঘটনার সাথে জড়িত ছিলেন কিনা।\nআটক হওয়া লোকেরা যে নির্যাতনের কথা রঙ চড়িয়ে, বাড়িয়ে বলছেন না তা কীভাবে নিশ্চিত করা হয়েছে? এমন প্রশ্নের জবাবে ইমরোজ বলেন, তারা কেন বানিয়ে বলবে? তারা বিবৃতিতে স্বাক্ষর করেছেন, নির্যাতনের ক্ষতচিহ্নগুলো দেখা হয়েছে, প্রত্যক্ষদর্শীদের সাথেও কথা বলা হয়েছে। তাদের যে চিকিৎসা হয়েছে সেসব নথিও খতিয়ে দেখা হয়েছে। সূত্র: বিবিসি


আর্জেন্টিনার যত বেদনা… আর্জেন্টিনার যত বেদনা…\nখেলাধুলা | 26th June, 2018 9:48 pm\nরাশিয়া বিশ্বকাপে কঠিন পরিস্থিতিতে পড়েছে লিওনেল মেসির আর্জেন্টিনা। ২০০২ সালের পর এই প্রথম গ্রুপ পর্ব বিদায় নেয়ার শঙ্কায় আলবিসেলেস্তেরা। অবশ্য, স্বপ্নভঙের বেদনা যেন নিত্যসঙ্গী আর্জেন্টিনা সমর্থকদের। সেই ১৯৮৬ সালের বিশ্বকাপের ট্রফি উচিয়ে ধরেছিলেন ডিয়েগো ম্যারাডোনা। তারপর ৩২টি বসন্ত কেটে গেলো, আর্জেন্টিনার আর সোনার হরিণ শিকার করা হলো না।\nঅথচ, বিশ্বকাপের পরের আসরেই (১৯৯০) আবার সেই সুযোগ এসেছিল। যদিও সেবার প্রথম ম্যাচেই নবাগত ক্যামেরুনের কাছে ১-০ গোলে হেরে যায় আলবিসেলেস্তেরা। আর্জেন্টিনার অধিনায়ক ডিয়েগো ম্যারাডোনাকে নিষ্ক্রিয় করার ক্যামেরুনীয় প্রচেষ্টা সফল হয়েছিল। সোভিয়েত ইউনিয়নের বিপক্ষে দ্বিতীয় ম্যাচে ২-০ গোলের জয় তুলে ঘুরে দাঁড়ানোর আভাস দিলেও পরের ম্যাচে আবার রোমানিয়ার সাথে ড্র করে তারা। খোঁড়াতে খোঁড়াতে দ্বিতীয় পর্বে ওঠা আর্জেন্টিনা প্রতিপক্ষ হিসেবে পায় দারুণ ছন্দে থাকা ব্রাজিলকে। মূল গোলকিপারের ইনজুরির কারণে সুযোগ পাওয়া অখ্যাত গোলকিপার সার্জিও গয়কোচিয়াই আর্জেন্টিনাকে টেনে তোলেন। গয়কোচিয়া যেন চীনের প্রাচীর! বল জালে ঢুকবে কোনদিক দিয়ে। ফলাফল হিসেবে বিদায় নিতে হয় ব্রাজিলকে। এরপর কোয়ার্টার ফাইনাল ও সেমিফাইনালে যুগোস্লাভিয়া ও ইতালির সাথে ড্র করেও গয়কোচিয়ার হাতে ভর করে ফাইনালে ওঠে ম্যারাডোনার আর্জেন্টিনা। কিন্তু, ফাইনালে সেখানে ইতালির কাছে ১-০ গোলে হেরে স্বপ্নভঙ্গ হয় তাদের। টানা দ্বিতীয় শিরোপার স্বাদ পূরণ হয়নি ভক্তকুলের। কিন্তু এই শিরোপা যে এতদিনেও আরাধ্য থেকে যাবে তা কে জানতো?\nডোপ টেস্টে পজেটিভ হয়ে ম্যারাডোনা নিষিদ্ধ! এই ধাক্কা আর কাটিয়ে উঠতে পারেনি আর্জেন্টিনা-সমর্থকরা। ১৯৯৪ বিশ্বকাপে রোমানিয়ার বিপক্ষে ৩-২ গোলে হেরে ‘রাউন্ড অব সিক্সটিন’ থেকেই বাদ পড়ে যান বাতিস্তুতারা। ১৯৯৮-র ফ্রান্স বিশ্বকাপে গ্যাব্রিয়েল বাতিস্তুতার সাথে যুক্ত হন ওরিয়েল ওর্তেগাদের মতো এক ঝাঁক প্রতিভাবান খেলোয়াড়। আর্জেন্টিনা দল নিয়ে আগ্রহও ছিল তুঙ্গে। দারুণ সূচনা করেও কোয়ার্টার ফাইনালে থামতে হয় আলবিসেলেস্তেতের। ম্যাচের ১২ মিনিটে হল্যান্ড এগিয়ে গেলেও ১৭-তম মিনিটে সেটি শোধ করেন ক্লদিও লোপেজ। ৭৮ মিনিটে আর্থার নুম্যান লাল কার্ড পেলে ১০ জনের দলে পরিণত হয় হল্যান্ড। তবুও সুযোগ কাজে লাগাতে পারেনি আর্জেন্টিনা। উল্টো ম্যাচের ৮৮ মিনিটে মাথা গরম ওর্তেগা হল্যান্ডের গোল কিপারকে মাথা দিয়ে বাড়ি মেরে লাল কার্ড দেখে মাঠ ছাড়েন। ম্যাচ গোল্ডেন গোলে (তখনকার নিয়ম অনুযায়ী) গড়াবে এটাই অবধারিত মনে হচ্ছিল। ৯০-তম মিনিটে ডেনিস ব্যার্গক্যাম্প আচমকা গোল করে আর্জেন্টিনা সমর্থকদের হৃদয় ভেঙে দেন। প্রতিভাবান দলটি এভাবে বিদায় নেবে তা সমর্থকরা ভাবতেই পারেনি।\nকে জানতো, আরও বড় বেদনা ওৎ পেতে ছিল আর্জেন্টাইন সমর্থকদের জন্য? ২০০২ সালের কোরিয়া-জাপান বিশ্বকাপের কথা বলছি যেটি ছিল আর্জেন্টিনার ফুটবল ইতিহাসে এক কালো অধ্যায়। গ্রুপ পর্বের প্রথম ম্যাচে নাইজেরিয়ার বিপক্ষে বাতিস্তুতার গোলে জয় পেলেও, বেকহামের পেনাল্টি কিকে পরের ম্যাচে হার মানে তারা। শেষ ম্যাচে সুইডেনের বিপক্ষে ম্যাচ ‘ড্র’ হওয়ায় সমর্থকদের কাঁদিয়ে গ্রুপ পর্ব থেকেই বিদায় নিতে হয়েছে আর্জেন্টিনাকে।\nধ্বংসস্তূপ থেকে ঘুরে দাঁড়াবে আলবিসেলেস্তেরা এমনটাই ছিল প্রত্যাশা। সে আভাসই দিচ্ছিল তারা। ২০০৬ সালে জার্মানি বিশ্বকাপে কোয়ার্টার ফাইনাল পর্যন্ত দারুণভাবে এগিয়েছিল তারা। সেখানে স্বাগতিকদের বিপক্ষেও দারুণ খেলছিল রিকুয়েলমেদের আর্জেন্টিনা। ম্যাচের ৪৯ মিনিটে রাবার্তো আয়ালার গোলে এগিয়ে যায় তারা। মাইকেল বালাকের জার্মানি বিদায় যখন নিশ্চিতই মনে হচ্ছিল তখন কোচ দলের মধ্যমাঠের মূল স্তম্ভ রিকুয়েলমেকে তুলে জুলিও ক্রুজকে মাঠে নামান। খানিক পরই ম্যাচের ৮০-তম মিনিটে গোল পরিশোধ করে দেয় জার্মানি। আচমকা চাপে পড়ে যায় নীল-সাদারা। অতিরিক্ত সময়েও গোল না হওয়ায় খেলা গড়ায় টাইব্রেকারে। সেখানে সপ্রতিভ জার্মান গোলরক্ষক ল্যামান দুর্দন্ত সেভ করে আর্জেন্টিনাকে বাড়ি পাঠিয়ে দেন।\n২০১০ সালেও কোয়ার্টার ফাইনালে জার্মানি বাধা। জার্মানির সাথে ম্যাচ মানে স্মৃতি হাতড়ে বেদনা খোঁজা। আর, কে হায় হৃদয় খুঁজে বেদনা জাগাতে ভালোবাসে? আর্জেন্টিনা সমর্থক যেন বেদনাকেই বাসিছেন ভালো। খেলার শুরুতেই জার্মানির থমাস মুলারের গোলে ধাক্কা খায় ডিয়েগো ম্যারাডোনার অধীনে বিশ্বকাপে দারুণ ছন্দে থাকা আর্জেন্টিনা। এরপর, মরিয়া আক্রমণ করেও গোলের দেখা পায়নি তারা। সে দলে ছিলেন আজকের লিওনেল মেসিও। মাঝমাঠ দখলে রেখেও শেষ পর্যন্ত প্রতিপক্ষের রক্ষণে গিয়ে ব্যর্থ হয় আর্জেন্টিনার সব প্রচেষ্টা। দ্বিতীয়ার্ধের শুরুতেই প্রতি-আক্রমণে আরেকটি গোল খেয়ে বসে ম্যাচ থেকেই ছিটকে যায় আলবিসেলেস্তেরা। শেষ পর্যন্ত ৪টি গোল খেয়ে মর্মান্তিকভাবে বিদায় নিতে হয় তাদের।\n২০১৪ সালে বিশ্বকাপ অনুষ্ঠিত হয় আর্জেন্টিনার প্রতিবেশী ব্রাজিলের মাঠে। ইরানের বিপক্ষে বহু কাঠখড় পেরিয়ে লিওনেল মেসির গোলে ১-০’র জয় পায় আলবিসেলেস্তেরা। এরপর, একে একে সুইজারল্যান্ড, নাইজেরিয়া, বেলজিয়াম, হল্যান্ডকে হারিয়ে ফাইনালে ওঠে তারা। সেখানে আবারও সেই জার্মানি। সমর্থকদের মনে আশা, অপরাজিত চ্যাম্পিয়ন হয়েই কাপ হাতে নেবেন মেসিরা। খেলা চলে সমানে সমানে। তবে, গোলের সুযোগ বেশি পায় আর্জেন্টিনা। হিগুয়েনের গোল হয়ে যায় অফসাইড, ম্যানুয়েল নয়্যারকে একা পেয়েও গোল দিতে পারেননি প্যালাসিও, মেসির শট পোস্টে আর ঢোকে না! নির্ধারিত সময়ে ফল না হওয়ায় খেলা গড়ায় অতিরিক্ত সময়ে। কিন্তু বদলি খেলোয়াড় মারিও গোটশের গোলে এত কাছে গিয়েও শিরোপা ছোঁয়া হয়নি মেসিদের। সান্ত্বনার গোল্ডেন বল নিয়ে দেশে ফিরেন লিও।\nসেই স্বপ্নভঙ্গের জ্বালা নিয়ে সুপারস্টার লিওনেল মেসির আর্জেন্টিনা রাশিয়া গেছে। অগোছালো একটা দল। প্রথম ম্যাচে মেসির পেনাল্টি মিস করায় নবীন আইসল্যান্ডের সাথে পয়েন্ট ভাগাভাগি করতে হয় তাদের। এরপর ক্রোয়েশিয়ার সাথে ৩-০ গোলে হেরে গ্রুপ পর্ব থেকেই ছিটকে পড়ার আশঙ্কায় আলবিসেলেস্তেরা। মেসি বাহিনী কি পারবেন এখানে থেকে ঘুড়ে দাঁড়াতে? সমর্থকদের মুখে হাসি ফোটাতে একটি শিরোপা যে না হলেই নয়…\nহত্যা মামলায় লোহাগড়ার সাবেক উপজেলার চেয়ারম্যান গ্রেফতার\nজামালপুরে বন্যার পানিতে ডুবে শিশু নিহত


খুবিতে প্রথম বর্ষের ক্লাস শুরু ৩০ জানুয়ারি থেকে\nপ্রকাশ: ১৩ জানুয়ারি ২০২২, ০৪:১৪ PM\nআপডেট: ১৩ জানুয়ারি ২০২২, ০৪:১৪ PM\nখুলনা বিশ্ববিদ্যালয়ের সকল ডিসিপ্লিনের বিভিন্ন বর্ষের সশরীরে ক্লাস শুরু ১৬ জানুয়ারি এবং প্রথম বর্ষের ক্লাস শুরু হবে ৩০ জানুয়ারি থেকে। বৃহস্পতিবার (১৩ জানুয়ারি) ২০২০-২০২১ শিক্ষাবর্ষের একাডেমিক কার্যক্রম সংক্রান্ত এক মতবিনিময় সভায় এসব সিদ্ধান্ত নেওয়া হয়েছে।\nআরো পড়ুনঃ ৭৪ শতাংশেরও বেশি আসন ফাঁকা শাবিপ্রবিতে\nবিশ্ববিদ্যালয়ের শহিদ তাজউদ্দীন আহমদ ভবনের পুরাতন সম্মেলন কক্ষে অনুষ্ঠিত হয়। সভায় সভাপতিত্ব করেন উপাচার্য প্রফেসর ড. মাহমুদ হোসেন। সভায় উপ-উপাচার্য প্রফেসর ড. মোসাম্মাৎ হোসনে আরা, বিভিন্ন স্কুলের ডিনবৃন্দ এবং রেজিস্ট্রার (ভারপ্রাপ্ত) উপস্থিত ছিলেন।


কাশ্মীরিদের পাশে দাঁড়িয়ে যে ঘোষণা দিল ওআইসি! – আওয়ার নিউজ\nকাশ্মীরিদের পাশে দাঁড়িয়ে যে ঘোষণা দিল ওআইসি!\nজম্মু-কাশ্মীরের বিশেষ মর্যাদা বাতিল ও সেখানে চলমান উত্তেজনায় গভীর উদ্বেগ প্রকাশ করেছে মুসলিম দেশগুলোর পারস্পরিক সহযোগিতামূলক সংস্থা-ওআইসি। সেখানকার মানবাধিকার পরিস্থিতি পর্যবেক্ষণে আন্তর্জাতিক সংস্থার প্রবেশাধিকার নিশ্চিত করতে ভারতের প্রতি দাবি জানিয়েছে তারা। সেই সাথে কাশ্মীরিদের অধিকার ফিরিয়ে দিতে এবং অঞ্চলটির ভবিষ্যৎ নিশ্চিত করতে আহ্বান জানিয়েছে মুসলিম দেশগুলোর এই সংস্থাটি।\nওআইসির এবারের বৈঠকে সভাপতিত্ব করেন সংস্থাটির অ্যাসিস্ট্যান্ট সেক্রেটারি জেনারেল এএমবি সামির বাকর দিয়াব। যেখানে উপস্থিত ছিলেন পাকিস্তানের পররাষ্ট্রমন্ত্রী মাখদুম শাহ মাহমুদ কোরেশি এবং আজারবাইজান, নাইজার, সৌদি আরব এবং তুরস্কের প্রতিনিধিরা। বৈঠক শেষে উপস্থিত কন্টাক্ট গ্রুপের প্রতিনিধিরা কাশ্মীরি জনগণের প্রতি সংহতি এবং তাদের অধিকারের প্রতি পূর্ণ সমর্থন জানান।\n২০২০ সালের মার্চে টাইম স্কয়ার হবে বঙ্গবন্ধুর ( নতুন )\n( পুরাতন ) স্বামীকে বাঁচাতে গিয়ে প্রাণ গেল স্ত্রীরও


Company sends grease covered pennies to harass an employee. নভেম্বরে কাজ ছেড়েছিলেন! বকেয়া বেতন চাওয়ায় কর্মীকে হেনস্থা করতে বেনজির কাজ সংস্থার – News18 Bangla\nনভেম্বরে কাজ ছেড়েছিলেন! বকেয়া বেতন চাওয়ায় কর্মীকে হেনস্থা করতে বেনজির কাজ সংস্থার\nনভেম্বরে কাজ ছেড়েছিলেন, বকেয়া বেতন চাওয়ায় সংস্থা 'এই' রেখে গেল কর্মীর বাড়ির সামনে!\nঅ্যান্ড্রিয়াস ফ্ল্যাটেন সংস্থার কাজে ইস্তফা দিয়েছিলেন গত বছরের নভেম্বর মাসে। এর পর সংস্থার তরফে তাঁর বাকি থাকা বেতন আটকে দেওয়া হয়।\nLast Updated : March 27, 2021, 13:26 IST\n#জর্জিয়া: কাজ ছেড়ে দিলে বকেয়া বেতন এবং অন্য নথিপত্র নিয়ে সংস্থা কতটা হেনস্থা করতে পারে কোনও কর্মীকে, সে অভিজ্ঞতা হয় তো অনেকেরই আছে! কিন্তু বাকি থাকা টাকার পুরোটা মিটিয়েও যে হেনস্থার মুখে ফেলা যায়, সে কথা প্রমাণ করল জর্জিয়ার পিচট্রি সিটির ওকে ওয়াকার অটোওয়ার্কস।\nজানা গিয়েছে যে অ্যান্ড্রিয়াস ফ্ল্যাটেন সংস্থার কাজে ইস্তফা দিয়েছিলেন গত বছরের নভেম্বর মাসে। এর পর সংস্থার তরফে তাঁর বাকি থাকা বেতন আটকে দেওয়া হয়। যার মোট পরিমাণ ছিল ৯১৫ ডলার। পরিস্থিতি এমন জায়গায় চলে যায় যে ফ্ল্যাটেনকে ন্যায্য প্রাপ্য আদায়ের জন্য জর্জিয়া ডিপার্টমেন্ট অফ লেবারের দ্বারস্থ হতে হয়।\nসেই আক্রোশেরই এবার শোধ তুললেন সংস্থার মালিক! ফ্ল্যাটেন জানিয়েছেন যে একদিন বান্ধবীর সঙ্গে বেরোতে গিয়ে দেখেন যে গাড়ি পার্ক করার জায়গার সামনে একটা ছোট ভ্যানে ৯০ হাজার পেনি বা পয়সা জড়ো করে রাখা আছে। তাও সেগুলো পরিষ্কার অবস্থায় নেই, তেল বা গ্রিজ-জাতীয় একটা কিছু লাগানো আছে পয়সাগুলোর গায়ে।\nফলে, ওই পয়সা ব্যাঙ্কে জমা করে নোট নেওয়ার আগে ফ্ল্যাটেনকে আবার ঝক্কি পোহাতে হচ্ছে। তিনি জানিয়েছেন যে প্রতি রাতে খেটেখুটে বাড়ি ফিরে এখন তিনি পয়সাগুলো পরিষ্কার করেন! এই বিষয়ে সংস্থার মালিক মাইলস ওয়াকারকে সংবাদমাধ্যম প্রশ্ন করলে তিনি বিষয়টি এড়িয়ে যান। জানান, ফ্ল্যাটেন পয়সা পেয়ে গিয়েছে, এ নিয়ে আর বেশি আলোচনার প্রয়োজন নেই!\nফ্ল্যাটেন এবং তাঁর বান্ধবী অলিভিয়া অক্সলে আপাতত বিষয়টা নিয়ে তামাশা করছেন। পয়সা সাফাইয়ের কাজটা তাঁরা মজা করে করছেন এবং বলছেন যে ওয়াকারের নেতিবাচক আচরণে নিজেদের সুসময় নষ্ট তাঁরা হতে দেবেন না!\nতবে সব কর্মী তো আর ফ্ল্যাটেনের মতো হন না! তাই সংস্থার প্রতি আক্রোশ থেকে কত দূর যাওয়া যায় শোধ তোলার জন্য, সে খবরও চলতি বছরের প্রথম দিকে উঠে এসেছিল সংবাদমাধ্যমে। জানা গিয়েছিল যে স্পেনের এক ব্যক্তি একটি JCB চুরি করে ২১ কিলোমিটার গিয়ে স্পেনের রাজধানী ভিটোরিয়া গাসতেইজের ইন্ডাস্ট্রিয়াল এলাকায় পৌঁছন। সেখানে Mercedes Benz-এর একটি কারখানায় হানা দিয়ে পর পর ৫০টি গাড়িতে ভাঙচুর চালান। সবক'টি গাড়িই নতুন অবস্থায় রাখা ছিল বলে জানা গিয়েছিল!\nFirst published: March 27, 2021, 13:15 IST